text:
性女病
唔講唔知,其實女仔嚟講,好多病都係到廿幾歲先有,尤其是開始左啪啪啪生活之後特別容易有.以下就係一啲例子.我身邊好多開始左性行為既女仔都有,之後連我都有埋!女仔當然要注意,唔好以為而家自己冇就以後都冇.好多女仔係性生活一年後,甚至兩年後先有!男仔都要知呢啲野,咁就明白女朋友既不適,同埋會學識要小心行事!
陰道炎
其實陰道炎真係常見到冇得再常見.中學識一個應該係處既女仔已經有.到大學,身邊唔少女性朋友都有啪過,而當中真係超過一半都有過,有女性朋友同梳柄玩下都有!
成因
其實著得多緊身牛仔褲或者去廁所比水彈到都有機會有.但當然,性女有陰道炎都通常係因為啪果陣唔夠衛生.大多數陰道炎都係由念珠菌引起既.平時陰道正常都有念珠菌,但如果大便啲惡菌hi入陰道,令陰道內在環境出現變化,就好易誘發念珠菌感染! 你諗下,尿道,陰道,屎眼,3 個窿咁近,啲菌係咪好容易走嚟走去?屎眼啲菌走左去陰道都真係唔難.尤其是你地啲男朋友呀,成日企圖wrong hole,個dom 唔小心hi到屎眼口又唔理,照插入陰道,啲菌咪隨住個dom送入你陰道囉.真係要多謝佢地!或者佢地指插你前冇洗手,手不嬲就好多菌架喇,咁照指插咪又係搞到你陰道好多菌.話就話陰道弱酸性有殺菌能力姐,你估佢殺菌真係勁到消毒水咁咩.
癥狀
通常都係下體入面痕呀,然後有好多好結,類似豆腐渣既分泌物咁囉.
治療
都係去睇醫生,佢就會比啲藥你塞入陰道架喇.記住要用哂所有佢比你既藥.塞藥後粒藥會在你陰道內溶化,然後就好多白色好結既野流落你底褲,所以最好就用返謢墊啦,如果唔係坐濕人地啲櫈就唔好啦.
預防
真係唔好話我唔提你,有過一次陰道炎就好容易會復發.預防都係最緊要注意衛生!最好就啪之前沖個涼啦,唔得都用濕紙巾抹幾次你個屎眼啦.同埋如果冇沖涼,你一feel 到你partner個dom hi 到屎眼就要即刻停!換過個套! 仲有,食多啲有乳酸菌既野,例如乳酪呀果啲,呢個菌對增強陰道抵抗力好有用架!同埋底褲要著棉質透氣果啲.平時唔好懶,要手洗底褲,著之前用熨斗 熨一次,高溫可以殺死剩餘既菌,咁就著得安心喇!同埋陰道炎係一啲你一抵抗力差就會出現既野,所以老套啲都要講句,早啲瞓啦,食啲有益既食物啦呀妹!
尿道炎/ 膀胱炎
頭先講過,女仔3個窿好近,啲菌都好易由屎眼或者陰道走去尿道,所以觸發尿道炎.屎入面既大腸桿菌入左尿道就好易會有尿道炎.尿道連接膀胱,所以一有尿道炎又好易有膀胱炎.都咪話唔慘!同樣啦,超過一半的女性一生中都至少會出現一次尿道炎,所以都係唔好驚!!!
癥狀
尿道/膀胱炎真係好撚麻煩.陰道炎都係痕姐,尿道炎係搞到你成日都好急尿!你係會郁啲就想痾,而你feel 到想痾果陣就已經想賴,所以要成日仆入廁所!一日痾十幾次尿都唔誇張,仲要每次就好少尿.痾果陣又有啲赤痛啦,尿又濁啦.同埋如果有埋膀胱炎,會下腹痛,講緊係尿袋果啲位酸酸痛痛咁.唔好以為少少痛喎!我就要食止痛藥先handle到!最慘係咩呢?係由咩事都冇到尿袋痛都只係幾個鐘既事.尿袋一痛即係你離賴尿不遠了.如果去去下街咁樣都咪話唔濕濟!
治療
睇醫生,佢驗尿證實你係尿道炎,就會比兩種藥你.一種係叫朱古力豆,個樣真係幾似朱古力豆,係啲紓解你發炎腫痛既藥嚟,食左痾尿就冇咁痛,下腹都唔會痛,食左,啲尿會轉做橙色.另一種就係抗生素,會殺死引致你發炎果啲菌,咁你都係要食哂成個療程.
預防
同樣啦,有過一次就會好易復發架喇.都係要衛生呀,同埋增強抵抗力!同埋網上話食小紅莓work 架!平時啪啪啪前飲兩杯水,啪完就即刻痾次尿,排走尿道口既菌先.同埋唔好忍尿!忍得尿多都可以有尿道炎.
有陰道/尿道/膀胱炎時唔好啪啪啪.如果唔係啲菌可以惹到比對方(注意:男仔可以惹菌上身但冇癥狀,到下次啪時又惹返比個女仔).
秘技
呢個真係秘技,性價比極高.女仔可以沖涼後準備一個小膠盤,倒啲暖水,放啲鹽,然後成個pat坐入去浸15分鐘.3個窿消毒殺菌一剔過!
** 唔好諗住將小紅莓加入乳酪一齊食就可以一次過預防兩種病.因為小紅莓入面有啲物質會將乳酪啲益菌減效!
不要不和我做
Related Articles
如果你還相信不要驚動愛情
聖誕假期實在很難免讓人有很想拍拖的衝動,
你真係唔怪得港女食洋腸
我係女性極權主義者,話我歧視既可以走,因
兄弟們可否不要再露出葡萄的樣子
成日都好睇唔起個D俾人搶左條女,就係Se
No commentsWrite a comment
Only registered users can comment.


c: text/html

text:
手骨好當然係大前題,佢唔使講一定係大場出身,一埋位已經感覺到佢嘅專業風範.力度同落位都準到無倫!而且佢性格真係好隨和,又唔會大大聲講嘢,只不過揼完之後搞嘢就真係叫得好大聲.我硬度夠又持久,佢享受先至會忍唔住大聲嗌咗出嚟.
今次貼兩張隨隨便便嘅Casual Wear白色背心仔唔戴胸圍乳頭約隱約現嘅真人靚相幫佢Show吓Quali……
一雙美麗長腿穿黑色絲襪真係隨便之中滲著不少浪漫!我特別鍾意佢穿住絲襪同我揼骨.我由頭到尾都全程偷住柴!佢其實都幾鹹濕,一路目不轉睛啤實我興奮狀態下嘅細佬.佢又真係幾好嘢喎,仍然能夠專業地揼足成個過程.只是我手多多騷著佢癢處時面仔紅紅,但仍然同我四目交投.我好鍾意呢個處境嘅感覺,享受專業揼骨之餘仍能不停眉目傳情無聲勝有聲.
隨意之中帶多少曖昧,重要喺Eva樣子同身材都唔係一般料子.熟咗之後二人之間嘅默契更勝同自己條女.所以我經常想住Eva多過自己條女喺不無道理嘅!
後話: 貼出呢兩張Eva嘅真人相看得出,唔使戴胸圍之下薄薄嘅小背心原來威力咁撚大.女女波大影相唔一定要用胸圍托出嚟露埋肉都可以引得死人嘅.始終真人真波相RULES!
.
發表留言
仍無迴響.
Comments RSS TrackBack Identifier URI

robotstxt: allowed

filter: keep


text:
《2009年聖誕首爾之旅》- 第二天(1) – 遊覽南怡島
2009年12月23日(星期三),天晴,氣溫:around零度
今日主要係去南怡島,聽講係一處因為拍攝韓劇《冬季戀曲》而出名嘅地方.按照旅遊書介紹,由首爾去南怡島主要有兩種方法,一種係由首爾坐火車去加平,再轉坐的士去,另一種就係直接係仁寺洞坐巴士去,不過每日只得一班車.為免交通麻煩,我地前一日已經去左買定飛(詳細介紹可參考第一天內容).因為巴士會係上午九點半出發,所以我地八點九出門口,由酒店坐的士直到去仁寺同塔洞公園.
架巴士就停係公園旁邊面向仁寺洞街果邊嘅馬路邊,車身大大隻字寫住仁寺洞至南怡島船著場(日文),好易搵架.因為我地前一日已經俾晒錢買左套票,所以只需要將張收據俾個司機,等佢係張list搵到個名,跟住佢就俾左一set正式車票同入場券我地.
見仲有時間,而且車程都要差唔多1.5小時,所以先去附近M記買早餐上車食.
可能唔係旺季,架巴士只係坐左一半乘客,而司機亦係九點半準時開車.經過大約個半小時車程,巴士終於抵達南怡島嘅碼頭啦.落車嘅時候司機會叫大家三點半返黎落車地點,之後四點準時開車返回首爾,不過佢係用韓文講架,我地都係聽其他乘客翻譯.
南怡島碼頭嘅巴士乘車處就係南怡島購票處隔離,架巴士會一直停係度,等到四點鐘.
因為我地已經買左套票,所以直接入去等船.南怡島係係河上嘅一個小島,由碼頭坐駁船五分鐘就到架啦.
本來以為去南怡島可以睇到雪景,可惜天公唔做美,我地係韓國呢幾曰並冇雪落,當然冇雪景可睇,只係見到水池結冰.
如果遇到適合時間,南怡島會係影相幾靚嘅地方,例如深秋紅葉季節以及滿佈積雪嘅時候.如果唔係呢D時節,風景只係一般.介紹就唔多講啦,大家睇相算啦.
其實南怡島面積都好細,基本上三小時已經行晒.因為返回仁寺洞嘅巴士係四點先開車,所以唯有被迫留足五小時.另外,島上面並冇乜嘢食店,多數遊客(包括我地)都只係食燒餅同公仔面充饑.
回程嘅時候,除左原來乘客之外,亦都有一D坐返回首爾嘅乘客上車,所以架車坐滿晒.司機係四點鐘準時開車,不過由於首爾市區放工時間好塞車,所以用左兩小時先返到仁寺洞.
待續. . . . . .


text:
湖西 必去景點及新居海灘附近酒店推介
新居海灘附近酒店預訂
神秘優惠價幫你慳更多
即時揭開神秘優惠價,慳得更多
湖西必去推介 - 新居海灘
想去 湖西 自由行?等 Hotels.com 帶你玩盡 湖西新居海灘 啦!留意我地文章,話你知去湖西 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋湖西新居海灘 附近有咩酒店,等你更加容易計劃行程,慳返酒店來回景點嘅時間.
湖西新居海灘 自由行
去得湖西新居海灘 自由行最緊要一定係揀啱日子去.一啲熱門景點例如,湖西 嘅 新居海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
湖西新居海灘 交通
想去新居海灘 暢順無阻濟,最好就係出發前,睇清楚湖西新居海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
湖西新居海灘 必食必買攻略
湖西新居海灘一直都係旅遊熱門地點,去到湖西新居海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
立法會多名功能界別議員開會遲到早退,除咗被封為「大懶蟲」外,早已惹來業界微言.據聞以為「坐定粒六」等連任嘅中華總商會(中總)代表黃宜弘,最新消息話佢又被勸退,仲搵咗兩個合適人選「二揀一」.當中年紀大固然係一個勸退原因,但原來主因係成日被電視台影到佢開會瞓覺嘅醜態,睇怕佢要疊埋心水等退休.
九月立法會選舉烽煙四起,除咗地區直選爭崩頭外,多個由親中陣營把持嘅傳統功能界別都有求變聲音,特別係要踢走霸住議席多年嘅「大懶蟲」議員.有親中消息透露,立法會「大懶蟲」包括黃宜弘,金融界李國寶及體育界霍震霆嘅選情都危危乎,其中西環對部分「大懶蟲」更特別有意見.
我哋早前講過,黃宜弘為咗連任,硬銷自己做立法會帳目委員會主席有幾稱職,喺「維穩」之風盛行下成功留低.但有中總中人私下暗批佢無做好議員嘅職責,特別係見到廠商會過去幾年搞得有聲有色,尤其係林大輝屢次代表業界發聲,相反黃宜弘成日都隱形,令中總喺四大商會嘅地位同影響力比下去.
有親中消息透露,黃宜弘個議席突然有暗湧,除咗多年來都無做齣好戲外,佢成日被人影到開會瞓覺都有關係.事實上,黃宜弘衰瞓覺都好多次,還記得有次佢喺老董宣讀施政報告時呼呼大睡,事後竟然死撐話對老董施政有信心喎,結果被人笑佢「瞓身」支持,成為多年來嘅笑柄.
至於外號「三點不露」嘅李國寶,據聞佢嘅選情亦危危乎,一方面中銀高層吳亮星事前張揚會強勢回歸,加上佢又捲入僭建醜聞,誠信破產如何履行議員職務呢?另有傳體育界霍震霆係咪可以留任,關鍵在於港區人大代表馬逢國會入政府定係立心做立法會議員,霍震霆要睇人面色先知自己有無得留低,認真失威.


text:
居住香港的人應該好小會冇去過山頂呱?一般人多數會聚集在山頂廣場一帶,一來有商場隨時可以入去涼冷氣,食嘢.二來也有免費觀景台可以欣賞夜景,有錢的話仲可以上老襯亭,不過我覺得免費觀景台人太多之餘景也不太好,會影到好多山.老襯亭就冇試過.又係勁多人,俾完錢可能都冇乜分別.
拍友多數會去盧吉道,路程也不遠,景比觀景台好得多.不過都唔係成條路都得,只有三個位置較冇嘢擋,黃昏的光線變得金黃,令較平淡無味的日景也有點好看.
最入影到日落既位置其實麻麻,會影到幾多山,不過今日日落又好似幾靚,冒住冇咗個夜景位去影咗一陣.猶豫既代價就係個太陽已經太低.
嗱嗱聲趕翻去夜景位,不出所料已經滿人,厚住面皮夾硬擠入兩個人中間,好在又帶咗欄桿神器石膏手來,如果要攝支腳架入去可能會俾人鬧.呢度人多,可以順便試吓欄桿有人觸碰會唔會有問題.今日既人都比較斯文,冇乜人撞啲欄杆,而且呢度啲欄杆都好實淨,30秒曝光一啲問題都冇.
想行開去第二個位影多張冇乜可能喇,只好轉角度影完右邊影左邊.都係一堆樓咁啦,天色亦已經開始變黑,係時候走喇,去到巴士站嚇咗一驚,巴士不缺呀,但條龍長到一人嘟一下上車都可能要超過半粒鐘,食啲嘢先囉,翻來都一樣係咁多人,只好硬食,咦,工作人員突然俾我地上先,原來差唔到排到既人要等下一架有位坐,可以早啲走企就企啦.


text:
PRO MOTION WORKSHOP
服務詳情
評語 提交評語
係我個化妝師介紹嘅,個攝影師叫Vincent,佢影出來D片好感動,段片有15分鐘長,雖然好長但係唔悶.基本上你搵得佢,佢就會教你地點擺post點做,所以成個流程都好順暢.我想去邊到影佢都滿足到我,而且 D style唔會一式一樣.佢地7點就黎搵我,然後夜晚9點就播,段片比其他公司較長.我無特別要求要點拍,都係佢lead住我,會比D專業意見我.
一開始攝錄師就諗住喺Kelvin Shot同Promotion Workshop當中二選一,但係一年半前搵Kelvin Shot已經無期,所以最終就搵咗Promotion Workshop負責拍片.睇過Promotion Workshop個網站同D片,真係好滿意D片既質素,早拍晚播D片都拍到好似韓劇咁.攝影師方面,我哋喺佢合作嘅攝影師裡面睇過,覺得Kenny D相係最符合我哋要求,所以就揀咗Kenny做影相.我哋係一次過俾錢Promotion Workshop,佢幫我聯繫Kenny Tsang.
同我哋聯繫同拍片既Vincent個人好有planning,未落訂就已經會講曬Big Day個日會點拍,同埋咩角度會拍得靚D,俾到好大信心我哋.落咗訂之後間中都有whatsapp 聯絡,例如教堂同擺酒嘅地方都有問佢意見,不過就無見面,直到Big day 個日先再見.我覺得中間聯絡嘅機會比較少,個段時間我哋都有D擔心,之後我哋主動聯絡佢,佢都有覆既,不過如果佢可以主動D會令我哋信心大D.
Big day 當日佢哋表現好專業同埋好有要求,有D鏡頭唔好會叫你再做多次,務求將段片做到最靚先俾賓客睇,D賓客睇完段片之後都覺得好好.攝影師由頭笑到尾,連雙方父母都讚,佢仲做埋大妗姐個份,講D說話令到兩家人都笑得好開心!另外,想讚嘅係佢仲肯幫賓客用電話影相.


text:
玩盡中環 – 大館古蹟開放 睇開幕季表演 (二)
第二部份主要會講監獄操場與監倉,除左可以體驗一下坐監既滋味,可以睇埋入冊過程同埋咁多年既監獄歷史.
穿過左連絡橋,經過大館里,途中會見到A倉既入口,同埋會見到好多紅磚牆好有特色.
入去監獄操場之前會見到賽馬會藝方,由國際知名建築所Herzog & de Meuron設計,感覺好新穎有少少格格不入,不過七點閉館影唔到入面既迴旋樓梯.
監獄操場係囚犯作息地,鄰近D倉及F倉夠哂大既地方,最有特式既係呢個監獄圍牆,域多利監獄係中環中心,所以多次加高去隔絕民居,係打卡聖地.
D倉既外牆掛上左唔同既旗,外面仲有用上左入面石頭整出黎既人像石像,係寬敞環境下都可以欣賞下藝術作品.
另一幢新建既就係賽馬會立方,外形係用左環保回收鋁做成,而下面就係洗衣梯改成既樓梯,會用作為戶外放映電影之用.
旁邊就係E倉,外形係展現原貌,保存了較多建築結構和特色,入面簡潔白淨左,遲啲應該會有工作坊同有票房賣飛,同埋放左一啲座位可以影相.
之後就可以去埋則邊既D倉,暫時見到都重係整緊封左版,最尾有一間可以係窗仔見到入面既情況,有見到洗浴既地方.
1858年建設係最古舊既建築物,放射式監獄係而家唯一會留低既地方,入面放左唔同年代既展覽,講述餐飲既變化同埋囚犯工作.
一直行番出去就見到監獄長樓及C倉好有特色既外牆,同埋有樓梯都幾值得影相,行上去仲見到一啲瓦片既屋頂,真係好有懷舊既風味.
F倉展出左中區警署既時代變遷既故事同埋修復保育既過程,展出左成個地方既模型,真係做得超靚超細緻.
另外就係入冊過程,總共有十個步驟要做,好似要影相,放低財物,剪髮等等都有介紹,仲有果時既囚犯證同埋規則展出.當然唔少得最多人打卡既呢度囚犯度高牆.
建築群中央地方的B倉,因為收六點鐘所以無緣參觀,入面有8個囚室開放,有剪影介紹囚犯生活,亦都可以坐入去體驗一下鐵窗生活.
修復過程中意外發現既意外殖民地時期留下既教堂壁畫,最後決定原幅保留,而家大家就可以一次過睇到當時既畫作,不過大家記得唔好行入去整到咁有歷史既畫作.
法院庭既中央裁判司署正門好有名,就係葛柏受審後行既通道.望一望入面仲係裝修中,相信黎緊就會開放.
地點:大館
地址:香港中環荷李活道10號
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
歡迎報料同合作:
Email: kjfoodlife@gmail.com
Mobile: 63525193
地圖:


text:
好開心玩o左一日,返到屋企仲有驚喜.
前一個禮拜,我同老公提過,依家o既蛋糕好少會有忌簾,但係我鍾意食呀!而且都好耐無食過嘞!
返到屋企坐底o左,老公o係雪櫃攞o左呢個佈滿勁多忌簾o既懷舊蛋糕出o黎!好開心,好驚喜呀!
Continue reading »
啱啱過o左我o地o既結婚一週年紀念無耐,又到我o地o既拍拖11週年紀念嘞!
呢日老公安排o左好豐富o既節目,好開心o既一日哩!
星期六要返工,所以晏晝兩點幾先入到青衣,o係青衣o既滾滾紅茶食完Lunch,見到青衣城有好靚o既聖誕裝飾,當然要影o下相啦!跟住就搭去柏麗灣o既Shuttle Bus,去我o地呢日o既目的地馬灣公園嘞!o係公園一路行,去到以前曾經到過o既馬灣村,原來呢o度幾乎荒廢o左,已經變得面目全非,感覺好可惜呀!原本我o地諗住o係馬灣村o既馬頭搭船去深井食o野,不過由於條村已經無o左,船亦都取消,我o地唯有搭車過去.o係深井食o左一間叫泰皇菜o既泰國餐廳,之後就漫步海濱長廊欣賞青馬橋夜色.返到屋企,老公仲有驚喜,就係一個蛋糕,慶祝我o地11週年紀念.
呢日真係好開心呀!
今日(4/11)係我o地結婚一周年紀念,呢一年真係過得好快呀!結婚o果日o既情景好似只係啱啱過去o甘.
呢日我o地朝早起身打掃o左屋企 (原本係琴日打掃,不過出o左街行o左成日,返到屋企好攰,無清潔到呀!),之後去o左屋企附近o既樂華餐廳食o野,順路去埋超市買o野,跟住返屋企換衫,然後就起程去黃金海岸嘞!
Continue reading »


text:
遊盡沖繩 – 小巷拌麵小店 蛋黃撈辛辣麵
沖繩既國際通附近既小巷仔真係超多小店,仲要好多都好高賣素,今次我地都係轉入去小巷仔搵食,門口已經排左勁多人等位.
遠遠地見到呢個白色既招牌就係呢間小店,外面掛左門簾同埋有個餐牌可以睇下,記得黎到要係簿上名寫自己個名,唔好傻傻地就咁排係度呀.
入面其實真係幾細間,只有幾張小木枱同埋張吧枱,吧枱福利緊係可以望到店主煮麵喇,全部都係即叫即煮架.
入面夾左一啲小卡片,有一啲唔同店或者行程既小介紹,大家有時間都可以去幫襯下,另外有一啲親手畫既圖畫,枱上面就放左唔同既調味料可以用黎撈麵食.
先揀一個唔辣既《乾拌麵》(¥700),可以揀要幾大碗,隨麵附上味噌湯,攪拌之後就食得,入面有五味調成,更可加上自家製辣油,昆布醋,或柚子胡椒醬,彈牙麵條撈滿蛋汁再加上海苔蔥花味噌肉醬,簡單就已經好食.
另外叫一個辣既《旨辛台灣乾拌麵》(¥780),有四種辣度可以揀先小試一級辣,材料都一樣亦可自己添加,好似有洋蔥,粟米歕歕,一級既辣味都幾夠,同埋配料有菜同蛋等,材料夾埋食更香口.
店名:mahoroba まぜ麺マホロバ
地址:沖縄県那覇市牧志1-2-17
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
歡迎合作或查詢:
Email: kjfoodlife@gmail.com
餐牌:


text:
我知我有啲脫節,早前個個寫黃翠如式潮文我唔寫,係要到而家先寫.要我搵一個大家心入面都有嘅人其實好難,就好似我心裡面都冇一個人好似黃翠如一樣.又或者咁講,可能有一部份係幾似,但就真係得一部份咁大把.係咪每個男人都愛過黃翠如我唔知道,但我幾肯定每個人都曾經愛過其它人.愛上佢嘅原因並唔係因為佢似黃翠如或者洪永城,只係因為佢就係佢,佢永遠獨一無二.
雖然男神女神級好多人鍾意,但唔知點解往往令你墜入愛河嘅人其實通常都係好普通.好多男人成日話惹火尤物最吸引,但偏偏自己女朋友一個字都唔符合;好多女人都覺得都敏俊應該係男朋友嘅基本條件,但最後一樣同左個大家叫佢「邊忽俊」嘅男人一齊.點解你會鍾意佢,佢有咩吸引嘅地方,其實知道嘅只有你一個,就算係你好朋友都好,最多都只係話睇得出佢對你唔錯,佢幾肯就你之類.而單單靠依啲行為根本就冇可能令你願意愛上佢,比佢存在喺你心裡面.
鍾意同愛嘅分別在於鍾意係果樣野有你喜好嘅特質,好似男人鍾意巨乳,女人鍾意人魚線咁,而男女神通常身上都有大眾都喜愛嘅特點;而愛就係佢就算冇你喜好嘅特點,甚至存在你唔鍾意嘅特質都好,你一樣覺得佢有一種無法解釋嘅吸引力.正如我地外人覺得吳君如係男人,冇女人味都好,喺陳可辛眼中只係代表不拘小節,女中豪傑,而依點正正就係吸引佢嘅地方.陳可辛眼中嘅吳君如同我地眼中嘅吳君如完全唔同,就算佢係一個男人婆都好,佢都係陳可辛心目中獨一無二嘅男人婆.
愛情喺一件只有兩位當事人先真正明白嘅事.旁人好鍾意講「都唔明你鍾意佢啲乜」,唔明好正常,因為佢對你黎講先係特別嘅存在,而對其它人黎講佢只係一個唔大波或者冇胸肌嘅普通人.一個能夠存在係自己心入面嘅人絕對冇任何一個人可以代表到佢,因為只有你覺得無可代替嘅人先值得放入只有一個嘅心裡面.每個人心裡都有個乜人?如果硬係要講,其實應該係「每個人心裡都有個只有自己覺得重要無比的普通人」.
一個讚好,是對我的一點支持.
如果想分享給其他朋友的話,請標明出處並附上專頁網址.


text:
廁探Toiletective
第10章 - 追
「這一生也在進取 這分鐘卻掛念誰 我會說是唯獨你不可失去」
打開串流APP,雖然無比到月費所以無得揀歌,但喺條街上面戴住耳機聽歌係我漠視呢個食人社會做到嘅唯一對抗.音樂啱啱可以蓋過街上面嘈吵嘅聲音,雖然喺條街度,但又好似入咗去自己嘅宇宙入面咁,每首隨意嘅歌,都好似講緊自己喺呢一刻嘅心情.
「好風光似幻似虛 誰明人生樂趣 我會說為情為愛仍然是對」
為情為愛?喺有銀紙就有娘子嘅香港,談戀愛之前你應該先有海之戀,想玩龜頭,你應該先有磚頭.其實一直以嚟,我都想做一個警察,為嘅唔係可以施展手臂嘅延伸,而係真真正正咁做個男子漢大丈夫,除暴安良,為維護公義,保障市民生命財產出一分力.我成日幻想自己右手槍袋陀住支左輪點三八手槍,戴住貝雷帽,著住軍裝雄糾糾咁係街度追截罪犯,然後單手降住佢上手扣,再幫佢笠頭套押上警車,一大堆記者不斷影相拍片,好似膜拜緊一個伸張正義嘅英雄……
只可惜,我只係個秤埋都唔夠百三磅,得英數經濟同歷史四科合格嘅洗廁所工人.
電話音樂愈嚟愈細聲,本能地再推高個VOLUME,都係無反應,睇嚟又要換機.喺廿一世紀嘅今日,無情人係無問題,但就絕對唔可以無咗部智能電話.呢條番屋企必經嘅路線,好似因為無得聽歌而變得愈嚟愈長.
壞機嘅情況似乎無改善到,張國榮首《追》愈唱愈細聲,我甚至聽到一啲喺首歌以外嘅嘈音.
「救命啊….救命啊…」原來唔係個耳機愈嚟愈細聲,而係街上面嘅嘈音愈嚟愈大,喺呢條空曠嘅街道上面,求救嘅聲音劃破咗黑暗同寂靜,仲要係把女聲.
環顧四周,周圍望吓究竟係邊個女仔夜媽媽喺度求救,唔通係有人叉錯腳攝咗入坑渠?突然,我見到前面冷巷有兩個黑影係度郁緊,一個踎咗係度,一個瞓咗係度,亦係求救聲嘅源頭.不過如果真係出事,幫到手嘅,我一定會盡力去幫.
愈行愈近,同堆黑影距離唔夠十五米,但求救聲反而愈嚟愈弱,甚至喺半秒之間忽然無咗,現場靜係得我對波鞋踩地發出嘅氣墊聲.
「嚓.」打開咗電話上面嘅弱雞嘅電筒閃光燈,竹籮同垃圾散落一地,我唔敢相信我眼前所睇到嘅嘢.
一個戴住CAP帽口罩嘅中年男人以前弓後箭嘅形式跪咗喺度,佢用粗壯嘅右手拎住把類似鐵鋸嘅物體,而把鋸一早已經由鐵色染咗成紅色,而佢嘅左手係更加大隻,但只係拎住一碌肉色嘅嘢.
再望真啲,竟然係一隻完好無缺,手臂上面有幾粒墨屎嘅左手(唯一可辨識嘅記認)!個女人咁樣比人斬咗隻手,倒臥喺自己嘅血泊之中,但仍然堅持住以極微弱嘅聲音嗌緊「救命」.
「放開個女仔!」我大嗌,個中年男人轉咗身,以目露兇光作為無聲嘅回應,莫非佢係以吸人血維生嘅怪物?
「警察啊!」個中年男人指住前面,望住我身後面嘅位置,以唔算100%純正嘅廣東話叫咗一聲.我立即轉身望吓發生咩事,點知鬼影都無隻,好一招「反嚇為主」.而回神果陣就發現個中年男人已經拎住隻手開步奪命狂奔.
「如果我捉到佢,咁我就會變成英雄.」少一事不如多一事,我決定搏盡同個癲佬死過,儲咗廿幾年嘅正義感,終於可以喺今晚一嘢爆發曬出嚟,我就唔信廿幾歲後生細仔追唔到一個睇落似五十歲以上嘅男人.
以雙手五指伸直嘅跑姿去減低風阻,你雙手郁得愈快,你雙腳就會跑得愈勁,頭微微向下垂低,形成一個完美嘅流線形狀態,所謂速度其實背後都有科學根據.
憑住先手嘅優勢,我同隻怪物喺追到同追唔到之間爭持咗幾十秒,估唔到佢都係個跑步撚,拎住隻手都可以跑得咁快.如果一架名貴嘅超跑係愈比油就行得愈快嘅話,我就只係一部二手,一路愈行愈慢一路漏緊油嘅TOYOTA,輸贏唔係點五步,而係一開波果十秒鐘,我完全唔記得我啱啱先咁扑咗兩次嘢!
有人話搞嘢搞咗兩分半鐘,體能消耗就等於跑完一百米,咁我頭先前前後後都起碼跑咗10K,可能捉唔到佢係我嘅命運,明明見到個殺人犯都要眼白白睇住佢走甩.
腎上腺素爆標又滑返落到正常嘅水平,我突然醒起除咗唔記得自己扑咗兩次嘢之外,我仲唔記得做一樣超級重要同埋會令我一世都後悔嘅事.
我以比頭先跑得最快仲要快嘅速度跑番去原地,唔知點解我不斷喺度流眼淚,微風撲面而嚟,我已經分唔到果啲係我嘅鼻涕定係我嘅淚水,我只係知道,我可能犯咗一個彌天大錯.
返到去條冷巷,「救命」嘅求救聲已經無咗,我用盡平生嘅勇氣,將我左手嘅食指同中指放咗喺個女人嘅人中位置,佢已經無咗一個活人應該有嘅呼吸.
究竟我係咪殺咗人?我嘗試說服自己就算早啲報警佢都唔會頂得住,但明明佢啱啱仲講到嘢.我好亂完全唔知點算好,一係我將條屍掉咗落海就一了百了?定係好似大王咁燒咗條屍就搵唔到證據?
於是,我打咗比小林,除咗叫雞嘅果一PART,我將今晚嘅經歷一五一十咁講咗比佢聽,我好想佢可以話比我聽應該點做.
「你有無事吖?點解你係都要逞英雄?你係咪以為自己係superman?」佢好嬲咁話.
「我果時個腦靜係諗住追個兇手…」我答.
「就係你乜都唔諗咁衝動,所以搞到呢家咁囉!所有嘢都要慎重計劃架!」佢從來都未試過咁樣鬧我.
「我真係好內疚,點解好好哋追賊會搞到咁架….」我話.
「嗱,呢家我以DOCTOR嘅身份命令你,睇實個女人,然後報警等差人處理啦!」佢繼續講.
收咗線之後,我口窒窒咁打咗人生第一次嘅999.但我點都無諗過,我嘅人生從此改寫……
留言
未有留言


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年2月2日 星期日
咪喺新年都要開工嘅我面前提起今晚台北BabyMetal X 閃靈單嘢!
邊個敢喺買晒機票訂晒酒店都要撻訂,年初三朝早八點幾就要出到個客個場開工嘅我面前提起
「喂今晚Babymetal去台北同閃靈一齊玩喎!」
我就祝佢今生今世冚家富貴.屌無赦.
「喂今晚Babymetal去台北同閃靈一齊玩喎!」
我就祝佢今生今世冚家富貴.屌無赦.
訂閱: 張貼留言 (Atom)


text:
「家貓」
我屋企最大嗰個除咗我老婆之外就一定係個大仔「Robbie」!其實之前佢啲牙仔一路都唔係太好,試過去洗牙同剝牙仔,但係牙肉都有啲發炎.食咗幾次抗生素都無乜好轉,又怕佢要剝隻「虎齒」.當然佢年紀比較大又怕佢因為剝牙要全身麻醉,所以都唔係太想佢動不動就去洗牙剝牙.其實錢真係其次,淨係心痛佢每次有事都要受苦.
「甩咗」
當然我同老婆都好關心佢,近排亦因為個細仔就出世又冇乜觀察佢隻牙仔.直到琴晚老婆話餵零食比佢嘅時候佢好似唔係點咬嘢,所以突然閃一閃係唔係啲牙仔有事.點知一睇,隻「虎齒」唔見咗.突然心痛一痛,因為我以為前幾日洗個細仔啲衫,所以搬走咗佢張地氈.佢好鍾意訓嗰張地氈,我仲以為佢唔開心係因為我哋搬走咗佢.點知原來甩咗隻牙同啲牙肉腫咗.
「醫生」
都係怪自己唔好,之前因為有個牙醫唔係成日係香港,我又成日唔記得打電話返去問佢幾時嚟香港.而家好擔心個仔,好心痛.睇開嗰個獸醫又要下個月先返,而有名處理貓仔啲牙嘅醫生又無期.最快都要月尾個外國醫生返嚟先至有得睇.其他醫生又唔知信唔信得過.依家唯有俾住啲濕糧 Robbie 食希望佢唔會咁痛.不過最希望 Robbie 可以快啲好返唔好成日牙仔痛.


text:
更多
6天前 291 瀏覽
難得星期六可以得閒食個brunch, 我同友人就係openrice搵到呢間幾多好評的餐廳試試,係openrice訂位,滿$400有7折10月係萬聖節,所以餐廳好多萬聖節裝飾,幾有心思,晚上黎應該好有氣氛我地叫左兩個set , 主菜加$48有個set沙律係簡簡單單的沙律菜, 有少少蕎麥麵醬汁嘅味道甘荀湯甘荀湯好滑,唔會太膩餐包:包本身充滿香草味,加埋牛油好夾,口感比較soft 我地叫左兩杯飲品:Godiva delight(有酒精)呢杯勁有心思,d冰係朱古力味,所以即使佢溶左,杯飲品只會愈黎愈濃,而且加左d橙皮落去,多左陣果香 吉百利甜酒味道都重,但我朋友唔鐘意飲酒 都覺得接受到,話幾好飲.Choco chip 呢杯朱古力味好濃郁,cream底下係星星脆脆,幾有口感, 成杯野岩晒朱古力控手打和牛漢堡餐廳將平時會放落漢堡入面嘅酸瓜,蕃茄,洋蔥同菜分開擺,等客人想食咩就自己加落去, 呢個做法都幾好,因為我朋友就係唔食洋蔥的去和牛漢堡好重牛味, 夠juicy D薯條炸得好脆,有少少黑松露香味煙三文魚露筍意大利粉呢碟好足料,因為有好多三文魚同菇入口creamy, 唔會太咸,味道岩岩好另外加錢叫多
10月係萬聖節,所以餐廳好多萬聖節裝飾,幾有心思,晚上黎應該好有氣氛
我地叫左兩個set , 主菜加$48有個set
沙律係簡簡單單的沙律菜, 有少少蕎麥麵醬汁嘅味道
甘荀湯
甘荀湯好滑,唔會太膩
餐包:
包本身充滿香草味,加埋牛油好夾,口感比較soft
我地叫左兩杯飲品:
Godiva delight(有酒精)
呢杯勁有心思,d冰係朱古力味,所以即使佢溶左,杯飲品只會愈黎愈濃,而且加左d橙皮落去,多左陣果香 吉百利甜酒味道都重,但我朋友唔鐘意飲酒 都覺得接受到,話幾好飲.
Choco chip
呢杯朱古力味好濃郁,cream底下係星星脆脆,幾有口感, 成杯野岩晒朱古力控
手打和牛漢堡
餐廳將平時會放落漢堡入面嘅酸瓜,蕃茄,洋蔥同菜分開擺,等客人想食咩就自己加落去, 呢個做法都幾好,因為我朋友就係唔食洋蔥的
去和牛漢堡好重牛味, 夠juicy
D薯條炸得好脆,有少少黑松露香味
煙三文魚露筍意大利粉
呢碟好足料,因為有好多三文魚同菇
入口creamy, 唔會太咸,味道岩岩好
另外加錢叫多左個甜品
半熟流心芝士撻
由於我切得太不美觀啦,所以就冇影切完後嘅樣子, 佢係好好好流心的, 勁creamy, 又好香芝士味,我朋友差不多霸晒黎食.
張貼


text:
有睇開我blog嘅姊妹都知道,我個人真係咩產品咩服務都會試咗先,再作詳細比較.
要真金白銀俾錢join脫毛療程就更加唔可以唔試做咗先(而且大部份都係免費試做)!比較過Medilase同埋dermes嘅激光脫毛價錢同服務,最後都係選擇咗dermes:
- dermes嘅脫毛試做係成個部位咁做,唔係陰D陰D做spot test,即使試做都睇得到顯著效果
- Consultant =治療師,dermes治療師成程follow住,感覺好好多(你知啦…出面有D職員係專跑數…)
- dermes治療師好細心,好似比我更著緊我嘅肌膚,被呵護真係感覺良好!
價錢,價錢,價錢…真係咁緊要?
好多時同人分享我join咗dermes激光脫毛療程之後,身邊朋友都會即刻問價錢:dermes脫毛幾錢?平唔平呀?會唔會好貴呀?
係呀,全部問題都離不開dermes嘅價錢.
我想講嘅係,為自己著想,大家真係要先放低「價錢比較」呢一個概念!脫毛呢D咁貼身嘅服務,如果有咩問題,過程唔開心,甚至係失誤,就算個plan只係$1都嫌貴…right?
而坊間咁多間脫毛中心,以我經驗,其實大牌子嘅激光脫毛價錢唔會話相差得好遠,永遠相差得遠嘅,就只有技術同服務.調返轉頭,俾你搵到價錢相宜,所謂「抵做」嘅脫毛服務,你就要撫心自問,服務,效果,質素等等,係咪你可以取捨嘅地方?
Anyway,我都明白簽一個package真係好多考慮因素,而我唔係主張唔睇價錢,只係優先次序問題.所以我作為一個dermes脫毛用家,都想俾大家參考下我呢個leg package價錢(dermes 2018年嘅offer)同分享下dermes嘅專業服務.
療程前:真正關心,係consultant亦係朋友!
dermes consultant俾我嘅感覺真係好用心同專業,第一次做treatment之前,consultant會先詳細講解整個脫毛療程嘅流程,當然唔少得為我分析腿部毛髮生長情況,毛髮特性,毛髮生長週期等,務求俾到最適合我嘅treatment.
其實我雙腿都因為長年累月咁剃毛毛,搞到毛孔好粗大,一直都唔敢著短褲短裙出街,更莫講著bikini,有時都會擔心搞到咁先嚟脫毛,dermes係唔係真係可以幫我回復美腿…consultant知道我有咁嘅concern,都好正面咁鼓勵我,話遇過好多女仔同我情況差唔多,大概做6次dermes脫毛療程,加上療程後好好護理,對腳就可以回復白滑架喇!
療程過程:精準細緻,一絲不苟嘅service!
喺dermes正式做脫毛treatment前,consultant先幫我做咗個皮膚測試,會係我手臂上用白色筆畫格仔,睇吓我皮膚會唔會對激光出現過敏嘅狀況,記得最初我做測試果陣,因為需要蒙住對眼做,心裡面都會好驚,但好彩consultant一直陪我傾偈…再一邊解釋療程過程,仲會為我敷冰搽GEL,亦會有一部冷風機保護住肌膚,即刻放心好多.
dermes激光脫毛流程好簡單,相信亦係專業儀器帶嚟嘅效果,不過令我驚喜嘅係,喺正式做機前,consultant會喺我腳上劃上白線,務求可以更加精準地追擊毛髮同毛囊黑色素,令激光脫毛效果更理想,更呵護皮膚!可能因為專業儀器 +冷風機 +度咗位,過程中一啲唔舒服嘅感覺都冇.感覺或似做針炙…
我之前試做過其他公司嘅脫毛treatment,感覺自己嘅毛毛好似超市貨品咁,俾人起勢用機係咁嘟,嘟幾下就話試完做完,感覺好粗魯好hea.相反,dermes嘅consultant咁用心去為我劃線度位再做機,專注嘅樣子,真係令我十萬個安心!
療程效果:白滑美腿,原來可成真!
就係咁,我好享受咁做咗4次dermes脫毛treatment,加上我好聽consultant話,療程後避免同陽光有長時間接觸,臨瞓前搽薄荷cream等等,雙腳已經有顯著嘅效果,之前黑色嘅點點已經冇哂,亦都唔會有剃完毛毛嘅紅腫,摸落去仲滑一滑!(我係咁叫d friend摸我!哈哈哈!)
So far做咗咁多次,dermes服務質素每次都好consistent,而見到自己對腳改善咗咁多,我覺得dermes激光脫毛呢個價錢係值得.不厭其煩講一次,其實commit 一個plan前,係可以免費試咗先,而dermes嘅脫毛trial係成個部位試,有時仲有嘢送添.
小插曲:有姊姊問我dermes會唔會好hard sell,我答案係:你堅定嘅話無論幾hard都sell你唔到,你係怕嘅,講一句你都覺得尷尬.我自己嚟講,俾得呢個價錢,一定係dermes嘅服務說服我,而唔係銷售手法.
dermes試做link:https://www.dermes.com.hk/tc/free_trial/?DDBLO0818A


text:
返工要默默做,廢話唔好多講,特別係老闆壞話.依點差唔多係所有打工仔嘅金科玉律,何況係從政,仲要係建制派?所以點解建制派冇乜智商都可以做嘅原因就係因為佢地最多係講廢話,但甚少講反話.曾主席識諗,功力深,全靠佢鎮住一班細路建制派先冇成日投錯票,而佢身為打工仔都好識做,人前永遠都用到啲聽落還算可以嘅理由去幫政府執爛攤子.反觀田北俊雖然身在建制,但不齒同流合污成為低能,亦都覺得有諗法點解唔講出黎,所以就爆左一句「689你不如考慮下落台啦」.換轉成一般辦公室,依句大約等同「老闆你咁廢不如讓左間公司比人啦」咁上下.得罪老闆,最後緊係要承擔返後果啦,今日就咁比上頭彈走左.
站係打工仔立場,佢蠢到不可救藥.當住咁多人面前叫老闆摺埋,老闆仲要係小器果班,邊有可能全身而退?但係站返係一個人既角度,做到佢咁都真係唔錯.唔會為左份工而死擦爛擦老闆鞋,肯為左自己良心講返句人話.要知道長毛洋達之流打正反政府旗號,罵爆政府天經地義;但落台依句野出自建制嘅田北俊口中,又別有一番風味.毓民佢地罵政府或多或少都算工作需要,但田北俊講出黎絕對係個人意見,睇下政府咁快做野就知咩事.不畏強權我行我素嘅工作上或者難相處,但依種人做朋友真係一流,唔會對住你笑容滿面背後勁講你壞話,而係當住你面話你咁樣真係好唔得.或者佢唔係一個好嘅政客黨友,但做朋友識搵一定係搵依種人.
當然我地依啲小角色又唔係有錢,冇咁嘅本事去當面挑戰老闆.但係辦公室嘅假面具留返係朝九晚五對住果班老屎忽八公八婆就算啦,唔好為左份工改變埋你嘅人生價值觀,你都唔想變到葉劉麗芸樹根之流廿四小時咁人見人憎嘅,係咪先?
相關


text:
玩盡九龍塘 – 頭搖又尾擺 衝呀麥坤
反斗車王出到第三集接受黑旋風挑戰,黑旋風夠哂威麥坤今次點贏呢,一齊去睇下呢個1:1既戰車先入場睇戲喇.
一黎到緊係要睇主角麥坤喇,真係大大架車放左係度俾你睇架,上面仲有今次比賽個獎盃.
下一個就到麥坤既對手黑旋風喇,成架車都係黑色反哂光咁真係幾型架!
最後一架就係新手教練小薑喇,黃色好搶眼呀!1:1造型既三架車放左係度好似入左賽車世界一樣.
上到G層就會有互動遊戲區及拍照專區,除左有PS4可以試玩之外仲會有搖控車賽道,一於頭搖又尾擺,自己去飛個車!
仲有校巴姐可以影相,真係可以行埋去影架,一於黎個親密selfie先.
去到L2層就會有貼紙相機,自製姓名貼紙機同銅幣製作機,呢部就係銅幣製作機,可以壓有反斗車王公仔既銅幣做紀念呀!
貼紙相機可以揀反斗車王既背景影張相,好耐無玩過貼紙相喇!
UG層會有MATTEL限定店及遊戲專區,好多反斗車王既玩具買呀,成個攤位都係車,最正係放出黎果十幾架車仔,好想儲齊一套.
重頭戲緊係去掃貨喇,有反斗車王同pixar既產品任你買呀,你睇下幾多野可以揀!
Counter都佈置用反斗車王黎做主題,則邊仲放左大大隻勞穌公仔,好想帶佢番屋企呀!
仲可以自製Tee,將你個名入落ipad再揀埋圖案就可以印一件屬於你自己獨一無二既Tee喇.
當然唔少得就係主題既反斗車王產品,有好多野可以揀,書包仔,車仔仲有好多好多野買.
有BB仔衫買,勁可愛買番幾件送俾人都好.
仲有咕𠱸買,阿愁果個真係超靚呀!即刻買番個番屋企攬.
仲有好多pixar公仔既貼紙,好多都好靚,價錢又唔算好貴,買番幾張傍身都唔錯.
而家興環保,買番個袋就岩哂喇,又可愛又大個真係超實用.
仲有三眼仔可以放電話架,真係瘋狂掃貨呀!
活動: 迪士尼.彼思《反斗車王3》賽車狂熱展覽
地點: 九龍塘達之路80號又一城
日期: 7月1日到31日
即刻入去Like & Share埋我地既其他頻道喇
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
Ublog: KJFOODLIFE飲食玩樂地圖
歡迎報料同合作:
Email: kjfoodlife@gmail.com
Mobile: 63525193


text:
正因為關心競爭力同錢 我更唔希望普通話成為呢個城市主要語言人在中環 - CK
2018/7/11 — 0:42
同兩個做咗老豆嘅朋友吹水,講開普教中嘅問題.一個舉腳贊成,另一個拍曬檯反對.我呢,係另一個條氣好唔順而反對嘅人.結果係二對一,幾個麻甩佬嘅聚會,結果係不歡而散.
佢哋嘅理由,其實有N個人講過無數次啦.贊成嘅,又係嗰啲甚麼未來都係中國嘅天下,唔學好普通話會冇晒競爭力,乜春都落後於人咁上下啦.反對嗰位,覺得母語係必須守護,用廣東話讀中文讀唐詩宋詞先夠正宗(嗱,佢講的,唔關我事,我自己從冇考證過),普教中搞到個個細路啲中文學到唔湯唔水,學術上同道義上都係不能接受.一個講現實講錢,另一個講道義講學術,咁雞同鴨講啦.
咁我係個商人嘛,都係傾向講現實同講錢啦.問題係,正正因為關心所謂嘅競爭力同埋錢,我就更加唔希望,普通話會成為呢個城市嘅主要語言.學多一種語言絕對冇問題,我甚至有份叫我個仔去學好普通話添.係人都知道,學多一種外語有能助競爭力,呢個亦係好多中產家長,根深蒂固嘅「信仰」.但記住,增加個仔將來嘅競爭力,係佢比其他人識多一種「外語」,而唔係令佢長大後喺工作嘅時候,要逼住用「外語」作為主要溝通嘅語言.前者係增加競爭力,後者正正係相反,咁當你班友仔舉晒腳贊成普教中嘅時候,你究竟係想得到前者還是後者呀x你?
香港係唔會死的.會死嘅,只會係香港人.或者to be exact,係舊嘅香港人.舊嘅香港人,無論你點樣學好普通話,學好簡體字,只要你喺香港長大,我諗唔到你可以點樣變到身做新香港人.現實如我,即使唔講甚麼民主呀,道德呀…呢啲精神價值觀有關嘅事啦,講搵食啦好冇?只係再過多三五七年,仲有冇得俾你食先?你不但止唔去保住自己原有嘅主場優勢,仲將一切有利自己嘅規矩,文化,工作模式都拱手相讓俾人,呢啲唔係叫做融入,唔係叫做放眼大中華,而係叫做自毀長城呀仆街.
屌,你真係以為自己個仔學好「外語」就會好有競爭力?香港人係綿羊,一直以嚟都係靠主場優勢先至保得住有啖飯食.就算你講得一口流利「外語」,你都係一隻綿羊,唔會變咗隻獅子㗎.對於來自彼鄰嘅豺狼而言,即使係隻講流利普通話嘅綿羊,其實都一樣只不過普通係午餐一頓.明冇?
本來仲諗住一齊睇波,家陣食自己了.
(原文無題,題為編輯所擬)
作者facebook


text:
《忘形水》獲13項奧斯卡提名!邊緣人的浪漫故事,要入場看的5大原因
「啊~給我一杯忘情水 換我一生不流淚⋯⋯」《忘形水》呢個戲名改得好怪,但呢套戲就係咁怪,怪得嚟又好睇!
「啊~給我一杯忘情水 換我一生不流淚⋯⋯」《忘形水》呢個戲名改得好怪,但呢套戲就係咁怪,怪得嚟又好睇!講不出聲嘅清潔女工,日復日過住重複乏味嘅生活(咁似講緊我自己嘅),直至發現類似人魚嘅奇怪生物,一刻戀上,語言並唔緊要,愛可以衝破任何界限,加上好好聽嘅配樂,成為近年少有嘅浪漫愛情經典,亦係今屆奧斯卡大熱電影之一,女生點可以唔睇?
#久違嘅浪漫愛情片
似乎大家都好耐冇睇到一部純愛電影,浪漫好似同大家距離好遠.睇番今年挑戰奧斯卡嘅電影,《忘形水》絕對係最浪漫最有heart!其中一幕係,人魚男離家出走,結果佢去咗邊?竟然係去戲院睇愛情片,浪漫到呢!
#教你甚麼叫愛
老老實實,人魚男造型唔係好靚,但男女主角嘅愛情係衝破晒任何界限.女主角係啞巴,講唔到野,但其實佢講到都冇乜用,人魚男都聽唔明,但反而咁樣大家先用最簡單嘅肢體語言來用心溝通,加上音樂,動作,關懷,一顆對佢好嘅真心,結果排除萬難地相愛.相反,現實中日見夜見嘅情侶,可能面對面食飯都要㩒電話呢.
#好好聽嘅歌同好好睇嘅舞
呢部戲好聽又好睇.簡單講,因為冇乜野好講,女主角就想憑歌寄意,所以有唔少好聽嘅音樂同好睇嘅舞步,有啲似舊式黑白歌舞片,就連某啲場面,導演更加請來整個管弦樂團來演奏.當然,唔可以漏咗金像作曲家Alexandre Desplat,呢位法國音樂家向來得獎無數,勁多猛片都搵佢配樂,而今屆金球獎亦順利得到最佳原創音樂嘅殊榮!
#女主角瞓身演出
今次飾演女主角嘅係英國演技派女星Sally Hawkins,拍《快樂小小姐》攞過金球獎影后,《情迷藍茉莉》贏過奧斯卡女配角,亦即係《柏靈頓》入面嘅Mrs.Brown,戲路極闊.今次演出冇特別要聲嘶力竭,扮鬼扮馬,只係扮啞,特登去學手語同埋跳舞,當然仲有全裸露點瞓身演出,用演技談情.
#導演保證
執導《忘形水》嘅係墨西哥導演Guillermo del Toro,拍過《天魔特攻》,《魔間迷宮》,《悍戰太平洋》等等,實力不容忽視,而呢部戲已經為佢拎咗金球獎最佳導演同威尼斯影展金獅獎,所以睇佢拍怪物片嘅人魚戀,一樣咁好睇.


text:
個個律師都咁忙,唔通個個律師都想咁忙咩?日日都要照顧咁多工作,如果無返三兩度板斧傍身,就真係做到唔使瞓.而律師其中一種重要嘅技能,就係語言藝術啦.講起語言藝術,千祈唔好以為好似有啲高官同議員咁,答親問題都似播錄音帶,講來講去都係同一啲官話,聽到令人想拍枱,就係等於語言藝術.真正嘅語言藝術,係應該可以有效咁化解聽者嘅怒氣或者問題,同時可以保護自己.
第一招:認(少少)錯+轉移視線
曾經有前輩教過,做律師對住客人千祈唔可以認錯,因為律師一認錯,嗰種威信就會蕩然無存,貼地啲講,即係個客就會覺得你廢.之後,又有另一位前輩教我,律師做錯野千祈唔可以唔認.如果死唔認錯,個客只會更加嬲,同埋會唔再信任你.最後,我發現最多律師用嘅方法就係認錯,不過只係認少少錯,再即刻轉移視線.例如文件有錯漏,就話:我哋見到文件有呢個錯處(其實明明係自己整錯),抱歉為你帶來麻煩(apologies for the inconvenience),我哋會喺下一稿修改呢個問題.咁就算個客想鬧,都無得好鬧.
第二招:事實勝於雄辯
重複重複又重複嘅解釋,係的確令聽嘅人好炆憎嘅.不過,如果有人將一啲唔係你做錯嘅事怪責於你,而你又唔想食咗呢隻死貓,咁你可以點呢?通常律師面對呢種情況,就會「stick to the facts」,即係講嚟講去,都只係講事實.例如,律師行嘅老闆們通常都有啲辦公室政治,如果老闆A因為你將老闆B嘅工作排喺佢前面而找你晦氣,而你又唔想得失兩位老闆,咁你就可以話:當日老闆B係因為無人得閒幫手而搵咗你,而且佢係話好趕嘅,所以你就接咗嗰份工作喇(當然,如果係事實先好咁講啦).咁嘅解釋其實完全冇回應老闆A真正唔高興嘅理由(即係你唔畀面佢,唔做咗佢啲嘢先),但係你咁答,無論老闆A幾咁谷氣,都唔好意思將心裏面嗰句宣之於口.
第三招:以退為進
如果係你好想拒絕或者反駁一個人,但係礙於身份又唔能夠直接講(譬如佢係客,或者係比你高級嘅律師),又可以點呢?可以試下以退為進.例如,如果你嘅同事,不斷將明明應該係佢做嘅工作推俾你,你可以覆佢話「多謝你畀機會我參與」(Thank you for involving me),不過你因為各種原因唔能夠參與喇(潛台詞:頂,你自己做返啦).又例如,如果有客人要你將一份法律文件跟佢意見去修改,但係你明知個意見係錯嘅,而你又唔想得失佢,咁你就可以解釋:冇問題呀,我哋絕對可以跟你意思去改,但係我哋本來都係為咗保護你嘅最佳利益而咁樣寫嘅.咁樣,佢通常都會冷靜落嚟,諗清楚佢嘅意見係咪合理.
Sugar Square @ 法政巴絲
法政「巴絲」-法律界的「巴打」和「絲打」.不知絲襪奶茶,配以豆腐火腩飯,會是怎樣的味道?當浪漫的男人,遇上活潑的女孩,又會擦出甚麼樣的火花?讓法律界的朋友一起來,同大家赤裸裸 gossip 呢行嘅八卦趣事.
原文載於2017年12月9日《蘋果日報》


text:
最近一套電視劇,好多父母都好像睇得好有共鳴.我自己倒是沒怎麼看電視,反而各大親子平台所轉載嘅內容就比較有留意得多一點.當中好像提到男主角係BB出世之後疑似情緒上出問題,其實之前美國Seattle有研究所指出,2/3嘅夫妻,都會係第1個BB出世之後後嘅3年內,發現婚姻質量明顯下降.
BB出世大家都好開心,但同時你會唔會覺得身邊嘅伴侶變咗,變得唔再可親體貼,反而好像比以前多了點暴躁易怒?新手媽媽可能會覺得老公總係幫唔上忙,咩都係自己要handle哂.而爸爸呢,又可能會覺得老婆已經唔再溫柔可愛,什至可能變得有d狂躁,事事緊張.
其實媽媽一下子由女兒身份變成媽媽身份係身體同心理上都係一個好大嘅轉變.而女性嘅感受同感覺通常都會比較強,因為生BB之後體內荷爾蒙劇烈咁發生變化,初次照顧infant baby同埋想親餵母乳都係壓力嘅來源,當然仲有由工作岡位變成轉戰家庭所帶來嘅變化啦;而新手爸爸呢,通常都係見到家中帶來各種變化之後開始轉變.
但呢一切不都是正常嗎? 我地每個人係唔同時候都會擔當唔同嘅角色,畢竟照顧infant baby的確係會令夫妻雙方感到壓力,再加上時間嘅分配已經變得不再一樣,兩公婆嘅溝通都會減少,當然親密行為亦都會自然減少啦;萬一係照顧BB嘅過程中出現意見不一,仲可能會引起大家爭吵,咁又點會唔影響夫妻關係呢?
其實BB出世真係一件好開心嘅事,千奇唔好因為咁而令夫妻之間彼此厭惡呀!
就以自己為例,基本上BB出世到他們2歲有多嘅時候,我一直係無自己嘅,做咗媽咪事事以孖寶為先,係最正常不過.由懷孕到他們2歲多,除咗工作以外嘅treatment,我基本上完全無處理過自己塊面,自己嘅facial都好耐亦無時間去做.而我亦有43個月無做過運動,只係最近先開始返.以前我好多時都會整嘅指甲呢,由懷孕到以家都仍然係無再整過.自己所有嘅興趣都放埋一邊了,當然頭髮,衣著亦都無再點樣去兼顧啦.我絕對唔係偉大,亦完全無犧牲到d咩.只係想講問題係當我無咩點顧自己身細時(形象打扮),老公無出聲,但其實無形中亦係影響緊2人嘅關係.
再者,以我地為例基本上孖寶出世這差不多3年內,每年平均2個人一起出去go on a date嘅機會好像一年都未必有一次(咁係好唔健康架).因為我同我家先生都覺得,小朋友係自己嘅,有假期當然係希望可以同孖寶去玩啦,亦唔洗家人咁辛苦無得休息,放工我地都係9秒9返屋企.由以前嘅親密關係變成最熟識嘅陌生人,關係亦自然有所影響啦.
可能以家孖寶長大了點,亦因為自己無再返full-time,上年開始讀返書,溫習,考試等.更進一步研究自己喜歡,深感興趣嘅事物,開始搵返小小嘅自己.而過程中亦見到我家先生的付出,佢好努力用佢所有工餘時間去成就我考試,讀書.一直以來努力放大別人嘅優點同貢獻,是我多年來一直努力修煉的課題之一,亦係減小紛爭嘅重要一點.
當然亦好開心得到雜誌社唔嫌棄邀請我每月跟大家分享一些日常穿搭,雖然我最後都係因為怕醜而無當上這工作,但這更令我覺得自己應該留意返自己嘅形象同打扮先唔會辜負到其他人對自己嘅信任.再加上近年聽到2對朋友傳來婚姻出問題後嘅提點,而且因為我家先生嘅一些習慣始終介不去,亦令自己再作出更多嘅反思,到底係自己邊度出咗問題,自己邊度做我唔好,而令我幫唔到佢除去呢個習慣呢?
最近亦有正面咁溝通,改善自己嘅同時,亦比之前多點關心他,將孖寶出世之後,所有關顧嘅心思,回覆一些反去這個我應該一直關心嘅人身上.同時有提出大家多點go on a date,雖然時間都仲係未分配到,但係呢個亦係大家一個正視問題嘅好開始.
其實我覺得就算發現真係出咗問題,大家都可以一齊面對.我唔係咩婚姻專家,只係以切身感受去分享,交流;
1. First Step當然係正視問題啦,承認同面對絕對係解決問題嘅第一步.
2. 家務分配: 呢點我可以肯定,因為我親身經歷過兩夫妻被家務壓到透唔到氣.
家庭戰爭大部分嘅導火線都係因為家務.要知道媽媽產後身體未回復之餘,又要餵母乳,湊BBs,好多時都無覺好嘅訓,如果仲有一大堆家務要做,自然就會開始埋怨老公唔幫手啦.Infant Baby無錯的確係會帶來好多家務事,如果老公唔幫忙或者越幫越忙點算?
其實不妨試下大家分工合作,爸爸如果返工真係太忙,情況又許可可以考慮請人幫忙分擔家務,咁可以減小好多不必要嘅爭拗.
還有就是2夫妻係教養上應該盡量達成共識呀!
3. 當然係唔好忘記夫妻間嘅親密活動啦,我深信生咗BB之後,夫妻間嘅親密活動頻率會直線下降,而有可能更會完完全全將呢件事置之腦後.最近無奈地就2對婚姻出了問題嘅朋友提點得知,媽咪自己嘅形象同打扮當然係好重要啦,而夫妻間和諧嘅親密活動亦係婚姻幸福嘅關鍵之一.
我完全同意生咗BBs之後嘅時間同埋體力都係嚴重透支,再加上女性因為荷爾蒙嘅變化無必會對夫妻間嘅親密活動提起興趣!但我相信只要夫妻互相理解,摸索出合適嘅生活模式,亦自會搵出增進夫妻感情嘅好方法.
4. 第4點相信大家都知道,雖然對我地黎講目前仲係知易行難呢.就係2人世界的重要啦,偶爾,就算真係幾個月一次都係好,兩個出去食餐飯,睇場戲都可以有效提升夫妻感情.
5. 仲有一點就係自己嘅獨處時光,偶爾享受一下一個人嘅清閒.你會發覺自己嘅心情都會變得好d,再無咁易同老公起衝突.於我可以坐車出去返學,教班,考試,做些自己喜歡嘅事就已經是很好了.
我相信BB出世係唔會令夫妻惡化關係,反而BBs出世之後兩個人之之間係多咗一道強而有力,永遠無法割斷嘅關聯,呢支婚姻嘅AA膠,無錯可能係會短暫帶黎一d小問題,但只要2人同心好好去處理,自然可以一起創建更幸福嘅家庭.
夫妻間有共識,大家就會自動努力起來保護彼此嘅未來.
我們一起加油,共勉之~
我和孖寶的Facebook Page: 荔枝與孖寶
我和孖寶的 Instagram IG#: laichimama
If there is any question or you looking for me and the boys, please feel free to contact LaiChiMaMa via Email: [email protected]


text:
.年初一.
淨係同兩個小朋友換衫,自己裝扮已經夠哂鐘,
臨走先記得叫小朋友錄段拜年video,
好在用左幾分鐘就勉強收貨
妹妹豬狀態麻麻,唔喊肯出鏡已經算係咁
第一站嫲嫲家拜年,附近食埋晏就完成.
跟住就返婆婆屋企等契仔一家嚟, 我好嘆咁跟小朋友nap咗一陣
本來諗住可以落公園玩一陣,不過nap完已經天黑
玩具真係幾多歲都啱一齊玩
四隻猴子
妹妹姐姐可o錫妹妹,照顧周到
契仔女眨眼間就由暖水壺咁大變到而家
將來你地要相親相愛呀
為咗引妹妹豬笑,呢幾個小朋友幾落力!
例位: 婆婆屋企桃花
開餐,契仔女一家就好似我家人咁!
.年初二.
年初一有樣好重要嘅野唔記得咗..就係派利是
祝小檬快高長大!!(真係要)
祝妹妹豬笑口常開!!!!
妹妹豬嘅媽咪心想事成!!
去媽咪舅父,即係小檬地舅公屋企
呢日妹妹豬狀態好返好多..快啲捉佢影吓相先!
唔食得糖,唯有食吓"咳糖" (應該叫止咳糖)
小檬就幾時都咁high
表哥仔.雖然大小檬一年,不過高成個頭
(冇辦法,小檬係全班最細粒嘅數一數二)
靚靚表哥仔
喺屋企食完飯之後,就轉戰西貢
姑姑婆婆家
每年都喺呢個露台影相留念
雖然係媽媽工作認識嘅朋友,不過都識哂我屋企人,
於是齊齊去.越來越多人
兩個小朋友喺露台玩得好開心
玩完一輪,又返婆婆家休息一吓等表舅父嚟
玩玩食食又一晚
.年初三.
兩隻小豬又準備好
探媽咪舊鄰居朱太婆婆
小檬操刀
朱公公必帶來小朋友去嘅地方
fing錢落園
不過朱太婆婆玩得仲開心
上去屋企再供四方城~ 玩泥膠
呢位識佢嘅時候,好似而家妹妹豬咁,今年就嫁人喇~
有小朋友同佢地玩
\
我又可以休息吓
檬爸仲爽到自己打邊爐添
同場有對龍鳳B,好得意呀!!
抱住BB妹妹笑呀
四個小孩,不敢想像


text:
基本資料
簡介
位於峇里島中部山區,屬於山谷場;由日本集團投資興建及管理;呢度氣候與峇里島其它地方好唔同,全年都比較清涼,入夜後氣溫更低,球會客房更有電暖爐供使用;亦因為球會位於山區,附近只有零星的村落,故除打波外,就冇乜好做, 因為今次跟大隊開早波,天未光已經出發,所以頭幾洞d相片唔係咁清楚…..
球會設施及服務
會所外型幾特別,亦幾寬闊舒服,餐廳提供印,西,日式食品,客房佈置比較簡單,服務就唔錯,呢度俾人有種原始森林o既感覺
球場及果嶺保養
球道及果嶺保養都好正,不過球道係用大葉草,睇落比較粗糙,而週圍環境就靚到爆燈,加上紅紅黃黃o既花卉園藝,令到成個環境靚到不得了!
球僮知識及服務
我個caddie原來係Single handicap,又做左3年,所以場地資料永無錯,服務態度亦唔錯 .
球場設計及趣味性
唔好以為呢個係山場就難打,相反因為球道闊,少沙少水,果嶺斜度不大,所以一d都唔難,不過因為用大葉草,d rough 特別難打,需要小心處理
球道相片
-
左狗腿,最好貼住左面棵樹打
球道中間有條水渠,問清楚先打
-
果嶺左面有沙池
-
個太陽而家先姍姍來遲,右狗腿,睇落好窄,其實落點好闊,靠少少右打第二杆近d.
中間又有條坑,小心果嶺左邊係hazard
-
小心左右沙坑
-
大直路
-
又一條直路
-
左狗腿,冇乜危險
-
右狗腿,開波右矮樹頂過最靚
-
左狗腿,想偷位響左樹頂過,不過唔好太左喎
-
小左dogleg
-
-
又係直o既
-
小左狗腿
-
又一個難度唔高Par3
-
小S型球道,左OB
開始上斜
-
開波落斜
-
小右狗腿,開波落斜
-
先落後上
Green升起左
評分
整體上難度不大,對高手黎講可能唔係咁好玩;但係園藝及景觀就無得頂,保養亦有非常高水平.
如果唔嫌個場離市區遠少少,值得一試 Eagle.6/04年


text:
是咁的,我係一個三十歲既港男,一個同你同佢一樣,每日都要搭地鐵返工放工出街送條女番屋企既普通男人.曾幾何時,我覺得出街搭地鐵,搭巴士無乜大不了,香港交通咁方便,使乜好似外國咁揸車?所以我連車都無學.
曾經有一年,有個女明星受訪時講過一句「坐公共交通工具好危險」,引來網民口誅筆伐.後來句野傳下傳下,變左「我覺得男人到左三十歲仲要依賴交通工具好可憐」,成為香港網絡史上既假膠金句.當年我係其中一個有份回覆既真心膠.
但係呢一刻,諗番起呢句野,我係完全笑唔出.身處係港鐵既車廂內,我真心覺得自己好可憐.
「由於訊號故障,來往紅磡至羅湖既列車服務將受阻…二十二…分鐘,不便之處,敬請原諒.」我唔知道果把送殯咁既廣播聲不斷重複「不便之處,敬請原諒」究竟係真心向乘客致歉,定係特登去撩起搭客既怒火.
仲有,點解永遠係得條路軌既訊號會壞,又唔見車廂入面開到鬼殺咁嘈果部電視會壞既呢?
「有無搞錯呀,又壞」「價你就識加,車就日日壞」「仆街啦,一個月遲幾鑊,咁搞法實比老細炒」既咒罵聲此起彼落,同時車廂入面既人紛紛致電公司同客人通知 自己會遲到.朝早既車廂已經多人,班次一旦延誤,就造成惡性循環.月台上早已逼滿乘客,一副副憤怒又無可奈何的表情.望住黑壓壓既人群,我已經分唔清呢架 火車,究竟係用黎運豬定係運人.
我唔知道地鐵火車幾時開始變成咁.記得細細個坐火車係一件好興奮既事.望住車外既鄉郊風光,好有去戶外旅行既感覺.每次向車廂外望明媚風光,都不期然哼著Beyond既《早班火車》.如今,俱往矣.
響我有限既記憶裡面,就算去到果位女明星講話「坐公共交通工具好危險」果年,個情況都未去到咁壞.以前訊號故障係三年唔逢一閏既事.而家你每日出門之前, 最好開一開港鐵個apps睇清楚交通狀況先好上車.甚至從來唔信神唔信佛既我,由唔知幾時開始,養成左響個心度向上天祈求既習慣,祈求今日地鐵生生性性, 唔好壞車.
今日係條女阿怡既大學畢業典禮日.呢一刻,我好清楚知道,無論點樣,我都係無可能趕得切.
「得啦,咁你以後都唔駛黎啦」阿怡冷冷的道.意料之內既答案.阿怡曾經再三勸我學車,買番部錢七代步.我無聽.呢一刻,我好後悔,同時亦覺得自己好可憐.我唔單止因為無聽阿怡講去買車學車而後悔,我亦都後悔點解當日走去恥笑果位女明星,果句假膠金句.
幾多人既感情,幾多人既家庭,幾多人份工既命運,就係維繫響一條鐵路上面.一個男人到左三十歲仲要依賴地鐵,確實好可憐.因為佢已經將自己既命運,押注係日日故障既交通工具上面.要我將自己既人生押注係錢果豐身上,我倒不如將身家性命押係貌似林雪既紅van司機身上.
再等落去都無意思,我索性落左車,出左閘,係水貨賊既車仔同大篋熙來攘往既車站外,點起了煙.望住灰矇矇既煙圈,我望唔透,我望唔清究竟呢個世界仲有幾多野我係掌握到.
見到前面路口有架紅van呼嘯而來,我下意識地招了招手,上了車.我甚至無理會到呢架紅van究竟駛去邊度.係呢一刻,我覺得自己係一個浪子.


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年2月3日 星期一
呃利是原來有報應的
去到最後一日紅日年初四,終於有新年假放喇 - 其實老細話鍾意的話我咪照落場坐照claim OT囉,不過算啦俾自己放返日假啦,同我知道事呢家嘢呢就一定會出嘅.調咗去跟其他客,好耐未去過屋企附近個場喇,反正都係行兩個字,晏晝食飯見無聊就順便過去探探人,同拜返個晏年(這才是重點).呢個場有樣好,其他場兩三日唔埋總會出事call你搞搞佢,反而呢度咁多個月電腦都未出過問題,直到今日,逗完利是返到屋企,啱啱換完衫立即收到電話,部機出事急call幫拖.都唔知係呃利是有天譴,定我真係黑仔到去到邊就死到邊.
咁急call以為好大件事,點知要整返原來好簡單,開過部機就搞掂,結果行過去兩個字,reboot部機半個字,返返屋企兩個字,夾埋半個鐘都冇,都唔知問唔問老細claim OT好.
咁急call以為好大件事,點知要整返原來好簡單,開過部機就搞掂,結果行過去兩個字,reboot部機半個字,返返屋企兩個字,夾埋半個鐘都冇,都唔知問唔問老細claim OT好.
訂閱: 張貼留言 (Atom)


text:
男人30歲就要養成的5個習慣
男人一生有好多里程碑可以證明你已經「大嗰仔」,好似18歲生日,大學畢業,有自己嘅工作等.有專家研究指出,大腦在20歲尾嘅階段,往往都比係踏入30歲嗰時發達,更多重要嘅決定都會係30歲所發生,而嗰一刻你完全成長,一個情感上都要非常成熟嘅成年人.雖然18歲係成年人嘅法定年齡,但喺20歲到30歲先係最能夠學到最多嘅時候,完全係奠定你係邊嗰,你想成為邊嗰.想實現自己既目標,成為具有良好品格嘅自信,做個負責任的成年人,建立喺原則嘅基礎上,呢啲原則你要將佢變成習慣! 以下就係你30歲要養成嘅5個習慣:
了解自己個人同工作上嘅優缺點
自我改善當中,你要有勇氣去解決同接受自己嘅弱點.人總喺唔鐘意誠實咁檢討自己嘅生活,因為自己睇返,可能會連自己都唔鐘意自己,所以就經常不了了之,繼續過自己想過嘅生活.自我改善可能唔係每個人都做到,但喺如果你願意為長遠嘅成功而忍受短暫嘅不適,嘗試接受自己嘅缺點,咁樣你先可以繼續有自信地步向成功.
金錢管理
您嘅財務狀況無輪多定少都應該要有序,每月都要有儲蓄習慣,按時支付賬單和生活上的大小開支.同時間需要作適當嘅投資,為將來退休後作打算.
注意個人健康
成年人照顧好自己已經係基本動作,男人到三十歲一定要有能力照顧好自己外,仲需要有額外嘅能力照顧你重視嘅人.三十歲就要開始喺自己生活上同飲食上面多加注意,二十幾歲後生嗰時復原能力仲好快,到三十歲你就會發現身體多咗好多唔同嘅小問題,所以個人健康到三十歲就要多加注意.
建立每日例行程序
有自己一套嘅生活習慣好重要,建立屬於自己嘅例行程序,搵到最適合自己嘅時間表,將佢幫助你實現目標.乜嘢可以比你最大嘅能量?乜嘢可持續進行?要意識到你自己嘅高峰時期,以及你嘅節奏,當然都要知道點先可以重回正軌.成功嘅人知道自己傾向,並製定一個令自己發揮最大優勢嘅時間表.
清除影響你嘅友誼
「生命短暫,時間寶貴」.唔好比一啲唔支持,甚至自私又虛偽嘅朋友填補你空閒嘅時間.諗下你已經長大成人,要好好保護自己嘅時間同精力.獲得真正朋友嘅最佳方式,重視嗰啲對你有益並可以令你變得更好嘅人,唔好當係理所當然.
(1751)


text:
您现在的位置:网站首页 > > 私服奇迹 > 正文
神圣图章喺奇迹游戏中获得佢算系一种荣耀!
作者:admin 日期:2017-11-9 21:28:03 人气: 次
喺奇迹游戏世界里面,好多资料都系完成任务嘅时候,系统会自己畀你送嘅,如果一般嘅喺呢个奇迹游戏北嘅地图上四四开心心嘅打的话呢,重估冇咁多资料可以喺一啲特别嘅渠道中获得咗呢,不过呢,喺呢个奇迹游戏上面都有好多资料系特别帮呢,不特帮助我哋玩家喺奇迹游戏里面升,仲帮助我哋要打不过嘅时候,仲可以减免啲伤害呢!不过呢,喺呢个奇迹游戏上面话真系我仲好意思嘅,噉侬嘅,所以呢,唔理系点样嘅地方,我哋喺呢个奇迹游戏世界里面,得到嘅材料如果一样嘅话,咁呢个奇迹游戏就唔使玩落去喇.
其实喺奇迹游戏世界上得到一啲图章料好唔容易呢,喺奇迹游戏任务系统当中,如果冇奇迹游戏一啲特别好嘅任务嘅话呢,咁就喺呢个奇迹游戏里便有住唔同嘅嘢,呢啲嘢可以提高你喺奇迹游戏上面掉落爆物品嘅几率,虽然系行货啫嘅大师等级嘅人有嘅,不过喺奇迹游戏里面冇去到呢个大师等级嘅人,其实都可以用,不过呢呢个掉落装备嘅几率会小好多,不过唔知呢个奇迹游戏世界里面,点解要规定呢个大师等级嘅人可以拥有噉嘅一个消耗品.按照呢个嚟讲嘅说话呢,呢个奇迹游戏上面如果有大师等级嘅人嘅话呢,就唔应该会有呢个冇装备嘅苦恼将,话晒喺呢个奇迹游戏大陆上面,我哋本身就系呢个大陆主人,如果问啲好D嘅npc买啲资料其实都系唔够嘅呢,不过呢喺奇迹游戏上面如果可以得到一啲图章就好啦,噉嘅话,喺奇迹游戏上面就可以逐渐嘅变强,噉先可以喺奇迹游戏大陆上面讲嘅话,可以算场钉!可以比i奥易升嘅就系呢个神圣图章!如果可以得到一啲噉嘅资料,喺呢个奇迹游戏里面,都算系好得架喇!
想了解更多关于奇迹私服的精彩资讯,请大家继续关注 > 私服奇迹!


text:
SY :  之泰邊爐
於2017年的最後一集,食泰式火鍋做年結都算係一個唔錯嘅選擇.昨晚在泰邊爐食的東西眾多,唔一ㄧ盡錄:
1. 湯底係鴛鴦鍋–招牌泰陰公及香噴噴雞湯雞; 冬陰功湯底係淡少少嘅,唔算太酸亦唔算太辣. 打完邊爐之後,加埋各種食物的味之後,啖湯就會變濃好飲啲. 另外, 餐廳話湯底唔加味精, 寧願採用多啲嘅食材去煮湯底.(SY跟朋友都覺得是沒有味精喺裏面)
香噴噴椰雞湯係適合一啲唔食辣嘅朋友, 湯底雞湯味就冇咁濃, 反而椰子味就比較濃,湯底有新鮮嘅椰子放咗入去. 係呢個湯底淥完嘅食物都有陣椰香味.
2. 手切牛肩肉–阿貓覺得牛肩肉幾嫩滑,有肉汁及有咬口,牛味都濃郁,好食同推介. 雖然要額外叫,但係98蚊足半磅,性價比都高,值得推介.
3. 飛魚子蝦滑及黑松露墨魚滑–兩款嘅滑都係主播們的推介 , 非常彈牙. 飛魚子係令到個蝦滑帶有少少鹹香嘅味道. 黑松露加落去墨魚滑就更香,阿貓超鐘意食.
4. 秋葵同泰式黃金袋子– 秋葵唔係間間火鍋店有提供嘅, 泰邊爐有提供,所以特別想點來吃. 泰式黃金袋子係春卷皮包住豬肉冬筍同雜菜,呢個一般,唔係好食到冬筍味.
5. 泰式特飲(推介及好飲; 但係要另外加錢叫)
a. 冇酒精嘅mocktail首選薑泰茅, 裏面有香茅味加拍扁咗嘅薑蓉加荔枝汁, 甜甜地有果香, 有薑味但唔會辣(SY同朋友都好鍾意飲呢款)
b. 冇酒精嘅mocktail青頭仔, 裏面有青瓜+Lime+接骨花, 味道係比較清新啲及少甜(阿貓比較鐘意)
C. 冇酒精嘅mocktail Final Fantasy, 裏面有薄荷葉+野莓+Lime; 都係清新嘅口味, 少甜之選
d. 有酒精的冬蔭 Thai Shot, 裏面有Vodka + 指天椒 + lime + 茄汁. 飲落口,辣椒嘅辣味蓋過咗Vodka嘅辣味, 青檸汁有為成杯Shot帶來一啲清新嘅感覺, 最底層嘅茄汁係平衡番之前嘅辣味. (SY覺得幾好飲, 酒精唔算太多, 飲咗四杯shot之後都好清醒,所以都唔使太擔心)
醬汁自助吧嗰度有好多唔同材料選擇, 其中比較特別嘅就係有紅蝦米及魚露. 甜品方面,主播比較鍾意食三色糯米飯, 紫色嘅糯米飯原來係用靚香芋做,食落口竟然食到有啲花香嘅感覺.( 我們之前以為係用紫色嘅花做成的添)
自助吧嗰度仲有一啲嘅炸物啦( 炸薯條,米通,炸蝦片, 炸雞翼等等), 仲有啲甜品,炒菜,炒飯及汽水等等選擇.
昨晚,有9100多位觀眾收睇我哋的直播,多謝支持.2018年祝大家身體健康,事事順利.
嚐味餐廳: 泰邊爐
餐廳地址: 旺角彌敦道628號瓊華中心9樓
餐廳電話: 2367 8876


text:
當之前個個發展商都話加息無影響,貿易戰又話唔關香港事,供應多又話需求更多,但事實就係,呢幾個月市場不斷出現二手減價,新盤滯銷,就連山頂地王都要流標,咁係唔係真係無影響先...
的而且確,個市真係跌緊,但問題就係,本身個業主叫個天價,獅子開完大口後,依家減幾十都仲係貴呢,所以睇個價係咪真係平,記緊要用同類型同景觀同質素嘅成交價去比較...
背山面海一向都係香港人或中國人尋覓理想居所的條件之一,不過,當你睇住一個「山竹」吹到成個香港變成廢墟一樣,你就會發現,有錢人都有有錢人嘅煩惱...
嗱!港島區雖然永遠就好似高人一等咁嘅,但係呢,有啲地區就間唔時都會甩吓碌嘅,筲箕灣就係一個好例子,無論係island residence定香島,開盤時都賣得麻麻,係後期慢慢摵先賣得到.
報紙地產版日日被PARK YOHO Milano洗版,實際上,呢個盤位置吊腳,出入都要搭接駁車,四周更是荒蕪之地,到底有咩吸引力呢?
呢期三大新盤對壘,龍頭大佬新地連環推出大埔雲滙同北角海璇兩個大規模項目,而二打六遠東就發售大圍蚊型盤珀玥.點解錯漏百出的珀玥,收飛好似勁過兩大新地盤?
現時樓價貴,好多後生家庭都買唔到樓上唔到車,久不久就會有啲老一輩嘅成功人士走出來,同班你哋班平民講,佢哋後生時都係捱得好辛苦,之但係,以前嗰套依家又行唔行得通?
海璇前面正是永久無遮擋的維港景,呎價更賣到六萬幾銀,貴過唔少山頂樓,震驚地產界,所以每次海璇有咩搞作時,好多發展商都避之則吉...
睇呢位王先生個樣,斷估伯友年紀都唔輕,大拿拿無咗成百萬又真係好肉痛嘅.由於王生在post中無詳細交代發生經過,所以無人知事主本身有無樓,有無負債或者有無收入等,不過,幾乎所有留言都係話在簽約前,無可能只靠代理一面之詞就確定自己一定可以借到錢,一定要先揾錢行做評估.


text:
您现在的位置:网站首页 > > 私服奇迹 > 正文
奇迹剑士终于有短剑呀用咗
作者:admin 日期:2017-11-13 8:38:39 人气: 次
唔知呢个奇迹玩家有冇发现,啱啱开始喺呢个奇迹上面练级嘅时候,就睇到呢个奇迹上面嘅剑士只系攞住个斧头,就冇第二啲嘢喇,睇咗个呢个奇迹初哥资料上面写嘅呢个剑士应应该系攞嘅呢个剑嘅嘛而家攞住个斧头仲真系唔好玩喇,不过呢都冇所谓.话晒喺呢个奇迹上面如果得到呢个伤害就得嘞,其他嘢都系好松嘅,不过睇呢个剑士攞住个斧头就觉得好怪呢,我就谂住边日 如果获得一把短剑嘅时候,就畀佢换咗,噉望住心入面会舒服少少呢,不过唔知我几时先可以获得一啲呢个短剑嘅机会啊!
喺呢个奇迹上面做嘅任务都系一啲比较轻松嘅任务,所以呢,就冇爆出嚟,呢个咩装备,有时喺呢个奇迹上面,连金币都未爆出嚟呀.仲真系穷呀喺呢个奇迹上面嘅,不过得到呢个奇迹上面有咗呢个副本任务嘅时候,一下手势就唔同嘞,喺呢个副本任务周围嘅一啲怪物好似好犀利样呢,尤其系呢个骷髅兵,本来呢,喺呢个奇迹上面就觉得好简单!呢个骷髅兵一出嚟就立马感觉唔一样嘅喇,不过第一次爆出嚟嘅都系一个斩斧头丫,我都冇谂过喺呢个奇迹上面又见到个斧头呢,唔通获得一个短剑就咁难啊?我完成呢个愿望嘅时候,先发现自己已经去到呢个五十级,定系喺任务上面奖获得嘅呢,冇谂到呢个奇迹上面爆个装备咁困难啊!好无奈.真系唔知呢个奇迹出咁难,仲有边个可以玩落去咗呢,喺呢个奇迹爆出个装备都咁困难,其他嘅话,就更加唔使讲嘞,觉得自己好唔啱呢个游戏丫,冇谂到呀!
想了解更多关于奇迹私服的精彩资讯,请大家继续关注 > 私服奇迹!


text:
Dovey場show,我想說的是,只不過遲半個字入場嗟,使唔使多人到一入門口已經行步路都難,爆到可以直接企台邊睇背脊咁灰,嚟聽歌嘅咩我嚟為目及女架咋,點解要噉對我?Dovey我細細個已經聽到呢個名,佢哋有幾多年我就知道幾多年,但到十年後佢哋出碟先第一次見佢哋真人,有點相逢恨晚的感覺,台灣有Doris,原來香港都有bass女神,口烏口牙~
或者女仔諗嘢唔同啲,我鍾意今場唔係開場band甲>開場band乙>主角出場>玩完感觸幾句>有緣再會,而好似大演唱會嘉賓中間至出場再同headliner玩玩crossover,更能突出全晚係一場紀念樂隊出碟嘅盛事而非單純雜錦gig.不過老實我覺得演出方面有點遜色,若以一隊夾咗十年出過無數show嘅rock band計,Dovey台風同技術仍有待進步空間,鐵樹蘭狀態亦有點失準,全場最穩定反而係同樣第一次睇嘅AMS.不過Dovey歌妹就真係好好好勁.
其實反而冇諗過真係會咁感觸有成半個鐘喊晒口講感受,又可能女仔唔同啲啦感性啲嘛,如果換著係一班麻甩佬同我講半個鐘耶穌,我肯肯定一巴巴車埋去「屌那星搞show出碟咪搞show出碟囉使唔使咁Q婆媽呀頂你個肺」,不過呢場唔會啦你講多個鐘我都唔會介意嘅,鬼叫靚女大晒咩,咪講咗囉我買飛入場目及女嘅嗟嚟聽歌嘅咩.
至於隻碟,或者因為今場live唔算玩得好好,返屋企聽碟先聽得出真章,作曲編曲器樂錄音都相當成熟,比絕大部份聽過嘅同類型獨立樂隊甚至主流歌手更好,所以更加感慨,一隊band創作表演有如此質素,居然都可以要捱十年至叫做有一番成就,有冇搞錯?不過有兩個問題:一係好歌唔少(我覺得後半隻碟先至真正反映到樂隊音樂性格),但缺少好特別好突出嘅曲目,畢竟歌路本身已有一定局限.最與別不同自然係《花影重來》,作為放全碟最後嘅「隱藏曲目」(其實點解隻碟會完全唔提呢首主題曲嘅存在咁故弄玄虛呢),創作概念同感覺明顯同其他歌唔同indie氣息亦最重,只份氣氛建立得非常出色,點知唱到最後一句突然急停,就令高潮變成反高潮,因為到呢一刻首歌感覺係只完結一章而唔係整體完結,跟住再接一段post-rock式純演奏outro作為全曲同全碟結尾更適合,而家唱完就冇,只覺浪費咗個編曲,聽落好似仲係首demo未寫好一樣.(會唔會正因為噉所以名都冇出呢)
而第二個問題呢...當你以為逆流好鬼靚嗰個digipak已經叫做惡搞,點知一pak還有一pak煩膠,《花影重來》音樂是正的,只係個包裝實在一頭霧水,會拍埋片教你點樣開盒已經知道有幾誇張啦,拎隻碟出嚟已經整到個盒爛爛哋,點知收返埋嗰嘢先至係真正挑戰,最弊成個盒卡紙嚟size又大過CD盒少少放都唔知點放好,真係開一次就(受)夠.呢隻碟你可以話係一件收藏品多過一張唱片.我同意聽與視覺俱存係獨立藝術精神一部份,只係而家買indie band CD幾乎已經搵唔到仲會用CD盒嘅唱片通通變晒digipak,而且好少正正經經必定花臣多多,樂隊對唱片包裝追求,已經開始出現當年Twins時代主流唱片公司追求華多於實份心態.希望各位樂隊仁兄高抬貴手,出碟簡簡單單就算唔好搞到個包裝好似玩扭計骰噉啦,我聽歌架咋.


text:
唔止女仔,其實男仔都好想擁有對大長腿〜可惜大部分人都先天不足,就唯有用照騙方法令自己有對完美長腿!上網睇咁多教學,又話要點踎低,用咩low angle,腳踭要貼住相底,腳要7字咁擺啊嗰啲,睇到都識背,影完出嚟個個都差唔多款,真係有啲悶😐 最近有個「#長腿協會」開始流行,個個會員都有對超過200cm嘅超級大長腿,真係羨煞旁人,唔講咁多,一齊睇相睇長腿!
Level 1 : 12頭身類
對腳夠長其實就唔洗擺啲咩7字腳,角度去掩人耳目㗎啦,你估啲#長腿協會會員係我哋呢啲凡人咩〜
Level 2 : 長過踩高蹺類
3:7比例已經滿足唔到人類嘅審美標準,要長過踩高蹺嘅腿先係最新指標.
路飛類
唔洗食橡膠果實都可以做到路飛,睇下呢班長腿協會會員就知!
Cosplay足球小將類
完美cosplay,腿長果然唔同啲.
#長腿協會係乜嚟?
其實呢個「#長腿協會」係由本地80後插畫家LLH惡搞出嚟,由佢無聊咁P咗張長腿相再加hashtag就開始咗呢個「#長腿協會」,結果一班fans就玩埋一份,齊齊將自己對腳有幾長就拉到幾長,upload上IG加入成為「#長腿協會會員」.
#長腿協會嘅宗旨就係做聚集一班「真心想一齊做無聊嘢」嘅會員,暫時除咗一齊曬長腿之外都未有其他活動,但唔好以為#長腿協會只係一個hashtag咁簡單,佢哋係有實體會員卡去證明會員身分,果然夠晒認真咁去做無聊嘢啊!唔知第時會唔會有其他認真無聊嘅搞作呢?
All Photos from Instagram #長腿協會


text:
阿健網誌│有啲錢,的士佬其實都唔想搵架!
香港人畀啲掌聲自己,七一遊行無論係九萬幾人,定係五十幾萬人,甚至更多都好,香港人原來仲係熱情如火,雨水,汗水,淚水,實在好感動,加油呀!
呢個禮拜都無乜特別嘢好講,就講講早兩日個熟客Apple,一上車就大吐苦水,話前日坐的士去機場,帶咗一件小行李,件行李放喺前座位;點知個司機話要收費,佢心情唔好就同個司機拗起上嚟.
我聽到呢度就笑咗一笑,話個司機其實無錯呀,佢係有權收費架.就等我今次同大家講吓的士嘅額外收費啦.
行李收費嘅定義,其實放喺車廂內或車尾廂,都要收費.好多客人都以為放喺前座或後座就唔駛收,其實唔係架,只要件行李長闊高加埋超過1米40就要收費架.寵物就逐隻計,輪椅就唔收費,不過BB車就要嘞.
另外,之次都講過,如有客人嘔吐,係會收車廂清潔費;多少係冇定,法例規定只要將收費金額喺車廂當眼地方清楚寫明就得.我都講過清潔車廂好麻煩,我哋做司機嘅,都唔希望收到呢個費用.
短加長減大家都知啦,咁唔講嘞.講吓啲冚旗的士啦,有乘客會問(或用手勢)司機係咪過海,係唔係收單程隧道費,其實我對收單程係有保留嘅,因法例規定係唔可以減費拉客,如果收單程即變相減價啦,只有喺過海的士站先會收單程費.所以「八折的」都係唔合法架.
其實我自己好多時都唔會收呢啲費用,講真都唔係好多,只要你有禮貌,講聲唔該,又有乜所謂呢!
(香港警務處圖片)


text:
立法會尋日舉行新一個立法年度首次大會,政府提嘅《二○一八年食物攙雜(金屬雜質含量)(修訂)規例》,建議將精米,糙米,小麥同葉菜類蔬菜的鎘含量上限,由現例每公斤○點一毫克上調至每公斤○點二毫克.不過民主黨(白鴿黨)嘅立法會議員黃碧雲(一舊雲)就提出修訂,維持現行規例嘅鎘含量最高准許濃度標準不變.而過往經常同一舊雲喺立法會唇槍舌劍嘅民建聯(民記)立法會議員蔣麗芸(Ann),今次竟然冇同一舊雲唱反調,仲支持佢嘅修訂添!
阿Ann喺會上一開始發言就話要支持一舊雲,又話雖然主責嘅食物及衞生局局長陳肇始係一個好局長,但今次真係冇辦法支持陳肇始,因為今次係關乎市民嘅健康.佢又話,雖然政府今次嘅建議係根據食品法典委員會標準訂定,但中國人習慣食飯,同西方人唔同,發育時期嘅後生仔仲一日食幾碗飯,所以對於食物,係絕對唔可以放寬有毒金屬物品含量嘅標準喎.佢仲話佢同民記都會支持一舊雲嘅修訂.
一舊雲聽到Ann難得撐自己,就話好高興民記支持佢,又話知道民記另一立法會議員葛珮帆(EQ)係素食者,就算要減肥減食碳水化合物,唔食米都要食菜,如果政府放寬標準,素食者就無可避免要吸收多一倍鎘.
泛民經常都將「國際標準」掛喺口邊,但今次一舊雲就將「國際標準」掉埋一邊喇!佢話當局雖然話新規定係跟國際標準,但外國人係食薯仔多,唔係葉菜類蔬菜,而香港人係食菜嘅,所以陳肇始作為食衞局局長,唔係要睇商家做唔做到生意,或中國南方米入唔入到香港,而係要按香港人嘅飲食習慣維護市民健康咁話.
雖然阿Ann同一舊雲難得立場一致,但同黨友反而意見相左.同屬民記嘅漁農界議員何俊賢(高佬賢)就唔贊成一舊雲嘅修訂,係唯一就其修訂投棄權票嘅民記議員.高佬賢話標準唔係唔郁唔變就最好,擔心一舊雲嘅修訂通過嘅話,長遠會形成「食物安全霸權」,日後有關食安嘅檢討都唔使再參考國際標準.佢亦認為唔應該再增加限制令耕種同生產問題惡化,為農民有不必要嘅壓力.
雖然今次阿Ann同民記大部分議員都支持一舊雲修訂,但喺商界議員嘅反對之下,一舊雲嘅修訂最終都喺功能界別未獲通過情況下被否決.佢同阿Ann第一次同聲同氣槍口一致,但就無功而還,唔知會唔會好失望呢?


text:
早排響團購睇中咗幾樣貨品,心動不如行動,想馬上按「購買」掣㗎喇!但理智最終制止得住邪惡嘅魔鬼,停一停,想一想,去淘寶一search之下,發現想買嘅嘢淘寶都有得賣,價錢仲要平好多添!結果通通淘晒落嚟!其中一樣就係即將為大家介紹嘅兒童電子畫板喇!
叫電子畫板又好,叫光能小黑板都好,咪又係同一樣嘢嚟!都係有支手寫筆畀小朋友響塊板上面寫嘢或者畫下嘢咁啦!初時都冇諗住買,因為用ipad download個apps都做到相同效果,但ipad重啲,而且呢塊板淨係單一用途,冇咁多其他邪惡嘅誘惑,起碼唔會畫畫下突然睇咗youtube先啦!XD
用慣咗覺得都有幾多好處,我哋而家默書時一定會攞佢出嚟用.慳紙之餘,按一個「刪除掣」就可以delete晒所有嘢!好方便!叫朗朗重複再默同一字詞都冇投訴,仲覺得好好玩添!XD 紙,鉛筆,擦膠都用少咗,減少浪費就即係環保咗啦!^^V
踏入二年級,開始要背默,朗朗正努力邊讀邊默寫課文內容.有咗電子手寫板,好似對默書大興趣咗咁喎!
晴晴都唔執輸,又話要上嚟畫畫喎!塊板唔只增加咗小朋友默書嘅樂趣,仲可以發揮無限創意,繪畫出不一樣嘅圖畫添!
唔駛一陣就已經默好喇!果然比平時快靚正呀!It's magic~ *o*
按下「刪除掣」就可以delete晒所有嘢!唔駛慢慢擦或者攞過張新嘅紙,方便快捷!
刪除後,就好似開新頁咁又可以再溫習第二課喇!
塊畫板可以棟企響度,方便小朋友閱讀或望住嚟抄寫~
只要將筆插入畫板左上角個癃位就企到㗎喇!
唔用畫板時,仲可以當mouse pad咁用添!估唔到簡單一塊畫板都有咁多用途喎!
唔止咁,仲可以當埋間尺用,真係有啲覺得物超所值呀!*o*
晴朗都好鍾意畫畫,咁日後就可以隨時隨地發揮小創意啦!既方便又環保,值得推介!以上呢幅係朗朗嘅作品,唔該晒!^^
奉勸各位買嘢之前一定要上淘寶睇下先呀!最近響facebook見過一啲促銷廣告賣便攜式縫紉機,多功能蔬果切碎器,便攜剃臉毛機,的式神奇熨斗...等等,上淘寶一search竟然全部都有得賣,價錢仲要平幾百,要做精明消費者真係唔懶得㗎!事前功夫要做到足先得!講番塊電子畫板,我鍾意佢夠輕身,去飲茶帶晒兩塊出去畀小朋友畫下嘢,手袋都唔會重好多.而且最大優點係可以減少睇手機,ipad等電子產品,真係一舉多得呀!對ipad對得多會傷神,但呢塊畫板發出嚟嘅光唔刺眼,同用顏色筆響黑色紙上寫字感覺差唔多,咁就唔駛怕傷眼而限住時間用啦!用得安心又放心,小朋友想畫幾耐咪幾耐囉!好用又好玩,仲要咁環保,大家都快啲買番塊畀小朋友溫習用或者發揮繪畫嘅無限創意啦!
睇到呢度,你一定會問我響邊間淘寶店度買.OK!我會畀埋大家!但有關貨品問題或淘寶導致嘅損失,我哋唔會負責喔~
淘寶店網址:https://item.taobao.com/item.htm?spm=a1z09.2.0.0.4469c1c2L6qM3i&id=552999982358
賣家好好,每塊畫板仲送埋保護套,掛繩,貼紙,清潔布,支架,螺絲批,文具夾,同埋多一支後備筆同多一粒電池畀我添!抵到爛~
費用參考:
12"畫板(第四代) x 2塊 - HK$287
使用BUYUP集運送至工商業區 - HK$16
TOTAL: HK$303
試用短片:
※ 我們只作產品推介及說明講解,閣下須自行承擔淘寶可能導致的一切風險及損失.


text:
最近我係網上同人鬧得好勁嘅題目,就係呢單嘢.我從來唔會質疑IU嘅唱功,佢嘅誠意,佢嘅努力.撇開宗教信仰問題, IU學廣東歌覺對有誠意同俾心機,因為廣東話基本上係比較難駕馭嘅一方之言,比起韓文發音複雜好多.我只係批評編輯點會用發音準確嚟表達同讚賞.從任何一個角度睇,就算本土港豬都唔會個個讀得準,甚至比大陸人講廣東話更差.可能係我耳仔有問題,可能大家有泡菜情意結,我唔知道,我只係以事論事.
講到廣東話發音,冇人唔知係源於象形文字,不同韓文,日文,英文係拼音文字系統.相信IU一定係以拼音方法背廣東話歌詞,所以,邊有可能準呢?廣東話唔能夠單睇一串拼音就知道呢個係咩字,正正係廣東話獨特與難學嘅地方.就算喺香港生活咗幾十年嘅河國榮,我都唔敢講佢100%字正腔圓.港豬自己好多音都讀錯,例如:橙,產,五,國,角,我,牛等等懶音橫飛.香港人自己都讀唔準,一個韓國人死背都係似,又點會字正腔圓同非常準確呢?究竟話佢發音準確嗰班編輯,係唔係用廣東話拼音讀廣東話呢.
同我理性討論嘅嗰班人之後提出第二個老問題:「你有資格批嗎?」.我與網民討論期間,普遍嗆聲問: 「不如你唱一次韓文歌啦DLLM」之類.講得出呢句說話即係代表你幼稚.俾comment嘅人一定要勁過被comment嘅人先能夠俾comment?仆街啦.照佢地嘅理論推演落去,音樂比賽係唔係評判一定叻過選手?即係李雲迪其實都唔係好一般,班評判應該彈琴最勁.蕭邦大獎唔使再攪架啦,最勁嘅人一早就死咗,最勁嘅一定係蕭邦.
喺字幕幫助下我當然知IU佢唱乜,知道佢120%俾心機賦予呢首歌第二生命,唔似某啲中港台歌手,你唔睇字幕都唔知佢唱乜.但唔代表叫做發音準確.歌迷只會講:呢啲係佢嘅獨特唱腔,你知條鐵咩,即係呢位歌迷原來係大演唱家,失敬失敬,我都要”莖候佳陰”.唔使笑,我係特登打錯字,因為港豬普遍語文水平真係參差咗好多,連”矢言”都唔知點解.
韓國歌手同香港歌手唔同嘅地方係,佢地細細個就接受唱歌跳舞訓練,參照我之前寫天才訓練嗰篇文嚟講,唱得好係正常不過嘅事.身為歌手,幾時都應該唱得好.香港新派歌手唔同,好多都係半途出家,做緊model,學生,打工仔一下就彈出嚟話出碟,做歌手.譜唔知識唔識睇,咪唔知識唔識用,廣東話發音唔知有冇執過,有啲只係識得廣東話拼音就開始唱廣東歌.香港呢幾十年只係出過幾個例外,就係仙度拉,葉蒨文同衛蘭衛詩兩姊妹.
IU唱歌技巧唔錯,賣點係三段跳音,韓國新一輩女聲嚟講佢雖然唔及Davichi,Ailee,Taeyeon,Hyorin等人,但喺香港已經有咁多人叫好,可想而知,點解香港人咁迷外國歌,相反就好似未聽過Sunday靚聲王一樣.
韓國人嚟講佢算係唱得字正腔圓,但係咩叫香港標準,我建議你睇下中文大學何文匯教授既廣東話著作,學好啲廣話先一齊交流,我唔會質疑你有冇資格,只需要你有基本認知.
Wyman本身都好重視廣東話發音,錄音嘅時候,佢成日都話啲歌星發音錯.佢都冇講IU發音有問題,淨係好避重就輕咁打交道式話:有品味,背誦好難.你send首佢嘅作品俾佢,問佢好唔好,唔通佢同你講,好難聽咩.
有啲嘢,啱就係啱,錯就係錯,唔係話因為佢係韓國人,讀唔正都叫讀得好.呢啲叫虛偽盲目.就好似你同鬼佬講英文,你用港式英文發音,我唔信個鬼會讚你發音正確,但係佢絕對會好俾心機去聆聽你講咩,令你產生錯覺,認為洋物永遠係最好的.
學某班人話齋,捍衛廣東話高潮已過,就憑一班自己都讀唔正廣東話,成日寫中文錯別/白字嘅本土人士去保衛?何其笑話.


text:
宏芙羅 必去景點及布坦海灘附近酒店推介
布坦海灘附近酒店預訂
神秘優惠價幫你慳更多
即時揭開神秘優惠價,慳得更多
宏芙羅必去推介 - 布坦海灘
想去 宏芙羅 自由行?等 Hotels.com 帶你玩盡 宏芙羅布坦海灘 啦!留意我地文章,話你知去宏芙羅 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋宏芙羅布坦海灘 附近有咩酒店,等你更加容易計劃行程,慳返酒店來回景點嘅時間.
宏芙羅布坦海灘 自由行
去得宏芙羅布坦海灘 自由行最緊要一定係揀啱日子去.一啲熱門景點例如,宏芙羅 嘅 布坦海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
宏芙羅布坦海灘 交通
想去布坦海灘 暢順無阻濟,最好就係出發前,睇清楚宏芙羅布坦海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
宏芙羅布坦海灘 必食必買攻略
宏芙羅布坦海灘一直都係旅遊熱門地點,去到宏芙羅布坦海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
《Jump Force》早前就公佈左有初代遊戲王「武藤遊戲」參戰,但大家都對佢一知半解吧?
今期V-Jump就有更多關於「武藤遊戲」嘅介紹,當然佢招式緊係召喚怪獸出嚟為佢作戰
今次雜誌就率先介紹有(黑魔導士,黑魔導女孩仲有屬於遊戲嘅天神歐西里斯的天空龍)你仲可以叫佢使出招牌招式”黑魔導“.
而遊戲嘅必殺技就係「抽卡」可以有不同嘅隨機功能,例如光之護封劍,魔法效果之矢等等,相信都同卡片效果差唔多都係保護自己或者封住對手行動.
而除左遊戲之外,大家可能都會覺得奇怪,點解路飛都有四檔形態,鳴人都九喇嘛形態,點解悟空仲係普通超級撒亞人形態?官方就住大家嘅問題,終於比悟空升級到超藍形態(超級撒亞人之神之超級撒亞人形態).另外,相信大家睇圖睇片都睇到心郁郁呢,都好想用下自己最心愛嘅角色,依家就有機會,日版PSN舉行緊日版Jump Force封測,比大家試一試角色同測試遊戲,條件就只需要一個日版PSN帳號,就可以完成登記,到時候就會進行抽籤,抽到嘅你就可以安坐家中慢慢試呢隻Jump Force喇,即使抽唔到嘅朋友都唔洗覺得唔開心,因為通常有封測,之後都會有公測,所以都仲有機會提早玩.Jump Force封測登記網站 *需有日版PSN帳號


text:
其實原來係好有心思嘅黑布! 多謝呀<3 (有留意我blog嘅朋友應該都知我好變態鍾意有個人化商品,手袋都訂有自已個名,感覺很自戀吧XDDDD.)
話說尋日心情唔好見完醫生手軟腳軟,好早返左屋企(納悶)⋯
竟然有速遞按門鈴⋯
我心諗,咪千叮囑萬叮囑大PR唔好速遞野去我屋企⋯ 呢個速遞好好彩,有人唔洗白行一趟(邊有人星期五唔出街約人食飯架啫,正中宅)
個速遞講一大埋外星話話公司叫佢一定一定一定最後最後最後先送件去我屋企!即係連PR都知我一放工就會返屋企⋯
收到時都唔知乜鬼野黎,係Napkin Ring!
跟住因為想早d瞓,無理到.
今早一起身見到枱面袋野,又老人痴呆唔知係咩,再開原來張餐巾好有心思,有我個名架! 好黑, 睇唔睇到呢?
無厘啦肺攪咩送塊布畀我? 原來LG出左OLED TV! 可以顯示到極緻純黑!
有咭話係盒內搵QR Code, 搵得3張咭片! 好白痴咁scan 張咭片,只係link 去LG HK 網頁!後來先知盒內嘅意思⋯ 好神秘!Scan 下個QR Code 先知原來係段片!睇片:
http://youtu.be/aUcOqkKlJtw
我真係有入去睇架, 我仲認得煮野食野位大㕑!唔知係手機睇同用呢部新LG OLED TV睇嘅黑,同我睇到嘅黑有冇唔同? 如果一間行商場會去電器店望下!
另外, S小姐唔好誤會我咁講,我講下笑乍! 塊黑布,我like 架:


text:
更多
2018-05-04 6515 瀏覽
作為台灣大學生票選第一,加上開業買一送一,最後好有毅力咁排左個半鐘再等左個幾鐘先有得飲,下晝已經無哂黑糖芋頭同奶蓋.一去到只係兜左個圈,但係都排得幾慢下,唔知係咪大家都停一停諗一諗要叫咩,呢度都排左個幾鐘先叫到野飲.新開業既幾日只要留言同埋Like佢地既IG或FB,就會有買一送一同埋五蚊優惠卷可以用,不過呢個優惠已經完左喇.入面有一啲關於台灣既畫可以見到,野飲店黎講唔算細不過太多人大家都迫埋哂係入邊,真係人山人海咁勁.店員密密沖密密沖,不過見到有一啲係沖俾自己識既人飲就打左尖,如果唔係既可以更加快,見到店員整好多珍珠落去杯度.叫左兩杯《出雲抹茶鮮奶加珍珠》($36),白珍珠用左冷熱交替同蜂蜜浸泡煙韌又甜蜜,抹茶用左出雲抹茶夠清香,不過無用透明杯睇唔到靚爆漸層.《柳丁綠茶》($26)台灣一出真係超瘋狂,用上嘉義橙汁加綠茶,綠茶甘香橙汁多香仲有啲果肉好新鮮,消暑一流.店名:迷客夏地址:銅鑼灣利園山道17號餐牌:
作為台灣大學生票選第一,加上開業買一送一,最後好有毅力咁排左個半鐘再等左個幾鐘先有得飲,下晝已經無哂黑糖芋頭同奶蓋.
一去到只係兜左個圈,但係都排得幾慢下,唔知係咪大家都停一停諗一諗要叫咩,呢度都排左個幾鐘先叫到野飲.
新開業既幾日只要留言同埋Like佢地既IG或FB,就會有買一送一同埋五蚊優惠卷可以用,不過呢個優惠已經完左喇.
入面有一啲關於台灣既畫可以見到,野飲店黎講唔算細不過太多人大家都迫埋哂係入邊,真係人山人海咁勁.
店員密密沖密密沖,不過見到有一啲係沖俾自己識既人飲就打左尖,如果唔係既可以更加快,見到店員整好多珍珠落去杯度.
叫左兩杯《出雲抹茶鮮奶加珍珠》($36),白珍珠用左冷熱交替同蜂蜜浸泡煙韌又甜蜜,抹茶用左出雲抹茶夠清香,不過無用透明杯睇唔到靚爆漸層.《柳丁綠茶》($26)台灣一出真係超瘋狂,用上嘉義橙汁加綠茶,綠茶甘香橙汁多香仲有啲果肉好新鮮,消暑一流.
店名:迷客夏
地址:銅鑼灣利園山道17號
餐牌:
張貼


text:
遇著十二月出國,可以預期未有宿舍住之前,每個禮拜最少要搬一次屋.今次住間新明洞旅館非常好住,位置近市中心又近地鐵站,最重要近個客行去公司最快一分鐘就到,雖然全酒店只得一個見親佢唔係打機就係煲煙嘅阿姐,加一個英文勉勉強強的哥仔睇場,但態度好禮貌好服務搭夠,而且係間平房改建嘅旅館所以裝修似屋企多過酒店房,朝早又包早餐有無限咖啡方包粟米片,最正我間房喺地下入酒店行幾部就到,pantry就喺房門外面,夜晚出嚟斟水飲同朝早偷早餐入房食都超級方便.向來出國對住冇乜要求,歐洲之外我都好少可會對一個歇腳地方讚咁多,雖然呢個時節收四舊水一晚已可比酒店級數,論住宿環境服務質素,已經好過晒我住過嘅日本同台灣酒店.
只可惜今日就要搬走了.嚟緊嘅日子,我相信唔會住得咁舒服咁開心.
(利申:高登巴打不是我)
住港紙$400同住港紙$250的分別,就係冇電梯要你拎行李行五層樓,外面落大雪但入面只著底衫都會出汗,間房只得一張床一張檯一個廁所係咁多連打開隻篋都唔多夠位,瞓低一起身十次有八次撞到天花個櫃,廁所當然乜都冇請自行購買,廁紙仲削過白兔糖啲透明紙打飛機一射就穿,同埋門口唔聲唔聲加級暗級,入去仆一次,出去再仆一次,拗住柴開成日工,收工唔使出去玩,跛吓跛吓行過便利店買少少嘢食加洗頭水沖涼液,然後上返房搵個桶開盤熱水浸浸隻腳先,仲要帶得一個禮拜衫差唔多著晒,即係搞完隻腳今晚又要留返一個鐘洗吓衫先.
這就是我今日起直到平安夜前夕的生活了.其實我唔介意間房細或者環境差,冇電視睇仲要個wifi唔夠勁先至灰呀,口烏口烏
而當未到聖誕已經搞到噉,下個禮拜聖誕幾日再加之後新年,我都唔知低處可以有幾低.話唔埋真係五六十蚊床位搞掂.
Jingyunglababy Part 1:Angelababy居然唔係賣整容醫院廣告
Jingyunglababy Part 2:整容醫院居然唔係Angelababy賣廣告


text:
夏天一定會食雪糕,而夏天食雪糕一定會揀仲夏野莓!野莓除咗食落肚仲可以搽上咀,夏天用帶點cold tone嘅莓果色系唇膏真係仲啱過火辣辣嘅紅色啊〜鐘意莓果色系嘅你,你,你同你千祈唔好錯過以下任何一支,全部都又靚又好用啊!(嘻)
3CE
Matte Lip Color #223 / #224 / #225
3CE嘅唇膏一直都受到女生們追捧,最近Matte Lip Color系列就出咗2018夏天嘅三隻新色!!#223 MAUVE,#224 DELICATE同#225 FLEXIBLE三隻紫色tone嘅新色都好正,#223比較柔和低調,而#224同#225鮮色啲就夠晒活潑!
ETUDE HOUSE
Matte Chic Lip Lacquer PP501
Color in Liquid Lips Mousse PP501
有啲人可能覺得太紫似中毒,咁可以試下ETUDE HOUSE呢兩隻紅中帶紫嘅選擇,望落有種士多啤梨嘅感覺,紫紫紅紅無論皮膚黑定白都啱搽〜Matte Chic Lip Lacquer霧面質地睇落有個性啲,Color in Liquid Lips Mousse帶水感就活潑啲!
rom&nd
ZEROGRAM #SWEAT PEA
好靚好靚好靚好靚好靚!編輯第一睇到呢支個腦淨係諗到呢兩隻字,亮度適中嘅微紫紅色,sweet得黎唔會超級淑女,好啱調皮又活潑嘅女仔啊~~
MAYBELLINE
Lip Flush Bitten Strobe 04 AS
呢款唇膏Maybelline比較少宣傳,但編輯自己用過覺得顯色度高亦幾滋潤.咬唇設計嘅透亮柔嫩輕唇膏04色號真係啱晒夏天用,亮度較高嘅紫色令個人睇落精神啲,皮膚亦會顯白,加上微微閃亮嘅閃粉為嘴仔再加多幾分活力啊〜〜
VISEE
呢支係咁介紹咁多支入面編輯個人黎講最常用又最鐘意嗰支!!(私心極大) 內外兩層嘅設計輕鬆一搽就做到漸層嘅效果,望落自然超級適合日常用啊〜搽上嘴淡淡地嘅紫紅色令人睇落更有血色,低調自然咁提神!


text:
唔同情侶都有唔同嘅相處方式,有啲伴侶比較外露同富於表達自己嘅情感,有啲就會比較隱藏,而有啲星座就特別喜歡撒嬌,好似以下呢幾個星座,佢哋嘅因子入面就好似中咗撒嬌毒一樣,無時無刻都係會同另一半放閃,旅行嘅時候鍾意撒嬌嘅程度更加有加無減,唔會害羞於向另一半表露佢哋嘅真實情感.
1. 金牛座
金牛座表面老實,暗地裏最鍾意同另一半保持親密,所以難得有機會去旅行同另一半全天候接觸,梗係唔少得主動拉近雙方關係,佢哋尤其鍾意擁抱.
2. 巨蟹座
巨蟹座極度需要安全感,係佢哋眼中另一半比任何野都重要,所以去旅行佢哋最開心嘅並唔係有得去玩,而係可以全天候咁黐實對方,絕對唔會有一刻見到佢哋放棄撒嬌.
3.雙魚座
愛浪漫嘅雙魚座情感豐富,同另一半去旅行最鍾意嗰種連繫大家嘅親密浪漫感,而對於佢哋來講撒嬌就係佢哋表達愛意嘅最好方法.
4. 獅子座
獅子座平時總會係外人面前展露霸氣一面,但當同親密嘅另一半去旅行嘅時候,佢哋就會收起平時嘅霸氣,將熱情轉移去同伴侶嘅親密接觸上,就算係公眾場合都會毫無保留.
5. 白羊座
富行動力又熱情嘅白羊座,喺伴侶面前都時刻保持精力充沛嘅一面,好多時候會主動同對方進一步親密,人在異地去旅行,佢哋嘅行動只會比平時有加冇減, 絕對係撒嬌煞到另一半厭都唔會停.


text:
之前上網見人話係香港果邊AirAsia有時會要駁Shuttle 上機,點知我地今次係Shuttle 落機!第一次坐機場Shuttle 呢!我諗應該係因為到埗時間係當地成11點,機場為左環保(慳電費?!)已經關閉某D閘口,所以就出現左呢個安排.因為我地係坐機中間,落機後見到第一部Shuttle已經上左唔少人,所以決定影返張相,等第二部車~ 第一次企係停機坪吹風,冇咩感覺...水泥地一塊..哈哈!!上左車我地坐左差唔多成個字先到閘口,其實只不過係由一邊wing U-turn 過去另一邊,不過如果行路就幾死...
入到去見到呢個好多石屎天花石屎牆既機場(歷E有冇留意到?),不禁再問一次...究竟真係design 定係當時唔夠錢起機場???急急腳去海關,今次過海關都幾慢下,唔多人排隊,但都要成廿分鐘先過得到呀!!不過好彩唔係等左好耐就拎到個好搶眼既行李喼!(好想買返個屬於我地既旅行喼呀!!貼貼貼晒我地去唔同地方既記錄^^”)
跟手當然係坐的的去酒店啦,記得上年返黎既時候話過下次再訪BKK會去Departure Level Gate 8 外面坐回頭車,但今次夜機,有D驚驚!所以都係決定去Level 1 排隊,起碼都叫有小小安全感..但今次司機叔叔都唔幫我地拎行李既...仲要行得鬼死咁快,大佬呀,你一個人行,我地兩個人加行李喼呀!!等等我地啦~~不過可能呢D咁唔識做既司機先係老實人,冇玩野,Meter 半個鐘就到酒店!Fair deal ~


text:
近年睇演唱會,除咗睇本身位演唱者之,多咗一個習慣,就係睇舞台,睇每部份的表演內容,學識聽歌之外,學識感受整個團隊對於觀眾嘅心意.
有人話搞演唱會分分鐘唔賺錢,講真,係真㗎,你諗吓個台上面嘅燈光呀,背景呀,Book場採排呀,就算係阻住你唔塵你影相嗰位保安,樣樣都係錢,仲要未計請埋啲Dancer呢?嘉賓一定唔洗錢就請到呀?就算你韓星來港,你入場睇嗰張最貴又冇得坐企位飛$1680 ,賺嘅都分分鐘唔係韓星本身,而係中間啲乜乜物物公司.
所以唔知你見唔見,香港歌星搞嘅演唱會分分鐘搭個景仲用心過其他來港表演嘅明星,唔係因為韓星唔用心,而係搞嗰班人都知你唔理咁多㗎啦,但求睇到韓星,摸到佢手仔,講互動多過講聽歌嘅一場見面會,唱歌跳舞係其次.因此我唔經唔覺會用兩個心態去睇香港嘅演唱會同一啲韓星嘅show,前者會視為係香港歌手送畀Fans嘅禮物,後者就如前所講,係見面會.
而最近睇咗一場演唱會,場地喺九展,成個台放咗三四塊特大銀幕,歌手有得升上去上面跳舞,又可以落返嚟唱歌,你本來以為好簡單,但當開Show你就明,配合小明唱嘅歌,你睇到嘅唔係一場演唱會咁簡單,每個銀幕播放小明唔同嘅角度,播放唔同嘅背景,你嚟係睇真人版MV,唔係演唱會咁簡單,由葛民輝主導的”My Spiritual Live”方皓玟演唱會,可以話係一拍即合嘅音樂會.
相比起紅館可以大搞嘅演唱會,其實我更鐘意去九展比較集中,當然就唔會見到好特別嘅裝修,但喺方皓玟呢個演唱會入面,你會見到佢成場show活用緊佢每一個大銀幕,而與別不同的是,大部份歌手喺演唱會唱歌時都會播一啲片,呢啲片都係製作嘅一部份,而最令我印象深嘅係當小明唱佢首Let’s Say 時,播咗一條片係剪輯咗好多高官,好多樓盤,好多數字嘅片,但對應嘅歌詞係:
「渴望自由 找一個出口
買樓你想買樓 買到也不見得享受
慣性做木頭 思想已生銹
你可有想過走 過得更好更加風流
變做大人 應該更開心
那顆赤子愛心 獻給世間挫折翻騰
有愛就萬能 不必太擔心
哪需要爭冠軍 最緊要擁抱愛的人」
作曲作詞嘅方皓玟,大概就係想借呢首歌表達對香港人嘅勵勉,「無需背起痛苦與一塊磚頭,朋友活出自己就很足夠」,既諷刺社會又溫暖人心,除咗係導演葛民輝本身了解表演者嘅心,更係表演者與觀眾嘅對話,而演唱會本身,除咗想睇表演之外,唔係更加想知道一個唱作人本身對於自己作品嘅心境嗎?喺呢度,阿葛就幫方皓玟話俾大家知,佢對香港人嘅心思.
而當唱唵嘛呢叭咪吽,播咗一吓鐘聲,之後開始出現流水漣,對應佛教嘅上善若水,聽住小明唱第一句:「你莫需衝動」,承接前段節奏強勁嘅快歌,呢一part唱一啲多啲嘢諗嘅歌,講真,睇到呢個音樂監製,導演,同歌手嘅演唱會,無憾.
仲有一點不得不提嘅,係最後一節,小明著住婚紗出嚟唱歌,印象中除咗梅艷芳之外,佢都係近年唯一一個演唱會著婚紗嘅歌手,想當年啲人話梅姐係嫁咗畀舞台,淒美而傷感,而小明,我相信佢除咗嫁咗畀佢老公之外,同樣嫁咗畀音樂,努力咗十幾年,堅持一樣嘢,由覺得「我看見了夢 夢卻看不見我」到依家「我只想跟你一起面對苦痛」,我諗由佢堅持嘅嗰刻開始,早就披上音樂嫁衣了,呢一種心思,可能係我過份解讀,但我覺得,小明係想藉此表達佢對家人愛人嘅愛,亦係想表達佢對支持者嘅愛,
所以睇演唱會,如果仍然留喺淨係想睇表演,仍然停留係扮Encore再出返嚟,又或者係停留係分享會上面其實冇意思,成場Show其實小明講嘅嘢唔多,講咗少少自己經歷,講咗少少想多謝嘅說話,簡單直接就夠,有啲嘢,真係在心中,要明白一樣嘢,喺香港,歌手搞一場演唱會,真係對歌迷嘅答謝,賺錢,真係後後話.


text:
從儀器,技術做效果比較
2017年7月12日 星期三
揀錯脫毛公司先後悔,太遲了吧…
話說第一次做激光脫毛就join 左dermes,因為有Free trial試做,又有Bioderma紅水送,好吸引,反正老字號應該唔會差.但咁多年試過唔同公司之後,就發現原來同一件事,唔同公司做法都有好唔同效果同感覺,尤其最多人去嘅dermes同近年冒起得好快的Medilase呢兩間,因為呢兩間都有做過,可以比較下,講下做完兩間嘅分別喺邊.
首先要睇品牌信譽
Dermes有18年歷史,以前得佢一間獨大,好早已經做左激光脫毛嘅女人都喺dermes做嘅,dermes阿媽旗下有reenex, elyze等醫學美容品牌,醫學美容經驗比較豐富,公司實力同信譽應該有番咁上下.
如果dermes係一個斯文淑女,M記只有三四年左右歷史,專攻最新科技,前衞又創新,記得嗰陣做完treatment自己打COMMENT上FB架,估唔到佢地直接就轉載上medilase website,基本上你寫嘅好定唔好,都即時上載,開咗2年喺Facebook like同comment嘅客人正評就有20萬個,畀女生多一個做
從儀器,技術做效果比較
效果好唔好,主要睇用咩脫毛技術和冷凍方法,同dermes部機最大唔同嘅係技術同冷凍方法:dermes係慢工出細貨,用12mm細機頭要逐個小圈圈去除每條毛毛,好考治療師眼力,係咪可以仔細咁唔打漏每一條毛毛,加埋用多重冷凍方法保護皮膚,包括凍風,搽保濕凍gel同埋敷冰,等皮膚冷凍左先做,凍到有啲麻痺,但如果無麻痺感就會FEEL到痛.而呢種舊式多重降溫方法有可能影響脫毛效果,增加做激光脫毛的次數,因為多重降溫方法會凍埋真皮層同埋毛囊,令激光熱力不能夠深入毛囊,好難徹底kill死毛毛.
Medilase用智能降溫系統,唔使預先等皮膚冷凍,內置喺機頭自動噴冷凍劑,感覺涼涼地,過程畀人快,狠,準嘅感覺,好似spray 咁噴係表皮,感覺唔太大,比較舒服;聽Medilase治療師講因為部機本身能量夠強,加埋用24mm大機頭,效果先會好.會唔會打漏毛其實我唔係專家,只係用家,只識睇最後效果,再上網搵啲資料引證下~~原來機頭大細唔會影響激光能量嘅強弱,但機頭越大,能量覆蓋嘅闊度和深度都大咗,令漏毛嘅情況減少.機頭唔夠大好難確保每個細位暗位都cover到,會影響咗脫毛效果.我做左4-6次左右 (因應不同部位) 就唔使再去啦!
咪貪小便宜 最重要適合自己
dermes同Medilase都係一個位置只收取一次費用,不是逐次收費的.兩者相比,兩間價錢唔算差好多,dermes有好多優惠,包括discount, Free Trial 迎新禮物等等;Medilase就好少見到有promotion,就連Free Trial 都好少見佢地出,只有Free PRO-Test,是激光脫毛個人化分析,主要係睇番你係咪真係可以做激光,做激光脫毛前幫你schedule 好成個脫毛時間表,等你有個預算點專業地清除毛毛.佢地感覺上比較高級,少做優惠,主要講求專業同安全,唔會將貨就價.值得一提嘅係,有啲部位dermes平啲,有啲Medilase平啲,好睇你想做邊個部位,最好去格下價問清楚先.
最後利申,個人傾向選擇Medilase,因為做完真係見到有效果,而且價錢唔算差好遠,治療師感覺都較為專業,做療程時唔會Sell人,另外有光學療程總監跟進BOOKING同睇進度,監察住效果~不過我覺得每個人既需要都唔同既,希望以上既分享幫到大家喇!!
大家可以去dermes同Medilase試做咗先
Medilase 免費體驗PRO-Test– 裏面四樣嘢包括 1.專業評估 2. No.1脫毛體驗 3.哈佛醫學分析 4.個人專屬方案,係大家平時好想知但又無咩機會去做嘅全面皮膚評估.
訂閱: 張貼留言 (Atom)


text:
真係好嬲!嬲到要專登開post share出去,希望可以集合相同經歷嘅受害者一齊向dermes投訴,爭取消費者權益! 事源早幾年join咗dermes underarm,, 其後又join左其他部位,最後join嘅部位係全手,治療師口頭承諾可以nonprak 價錢買,peak時間去做!個治療師 Joyce cheung在職期間一直都無問題. 直到5月收到治療師msg講有事要突然離職,稍後有其他治療師繼續跟進我. 事隔到依家未有治療師聯絡我不但止,dermes公司仲收緊條款,nonpeak & peak時間分得好清,治療師唔可以偷偷出單! 我真金百銀比錢買服務,當然唔接受啦!口頭承諾都有法律效力! 之後我就向該公司CS部申訴,搞一輪後收到嘅feedback就係 因為沒有足夠證據證明治療師私下答應,所以會跟足單據處理,只係提供一次peak時間去,其後就要nonpeak. 真係嬲到震! 呢個明顯係該公司員工手法有問題啦,公司應該都要負上責任,咁樣消費者好無保障姐! join療程時又話一世永久保養,但單據就寫3次!真係好呃人!我相信有唔少sis 都有咁嘅情況! 好希望有同樣經歷嘅人可以一同站起來,同dermes理論,甚至向報章,傳媒尋求幫助???????? P.S 係whatsapp追究返治療師,我發覺佢block咗我囉,真係賤到呢!! Same here. What’s your plan? 我之前都因為佢地sales 嘅銷售手法(另一樣野)投訴過,但係佢地俾我啲勁垃圾嘅答覆,我都好不滿.今次呢件事都有諗過搞大佢,但係都係覺得嘥氣,你諗住點做? 其實你之前係買非繁忙時間,但你做的是繁忙時間,一出單就知道,公司唔會唔知.點解之前得?依家唔得?我覺得係公司容許員工/教員工這樣銷售.我都係Dermes客戶,sale無可sale就當我係人球,一年換5個治療師,都唔想去,趕客. 係啊!我而家個Sales同我講跟本公司係知情,所以之前先大炒一班人.我同你一樣,買個6次嘅bikini hair removal 同N次CPS, 到而家大約1年時間換左3次人,真係咁恨俾人睇自己個妹妹咩⋯⋯我奉勸未join D記或者佢其他姊妹公司嘅人,真係要三思!我係極度後悔! 呢個Joyce係我舊同事黎 本人都係Dermes做過一年多 呢間公司只可以用不知所謂黎形容 一入職先洗你腦 再迫你跑數跑到抖唔到氣 冇得收工冇得補假 壓力係非一般既壓力 係入面做治療師等於打雜 入電腦落booking做treatment銷售等等 真係做到痴線 其實我覺得,5喺淨係你一個係咁,有啲公司口頭應承,其實口頭應承冇單據真係好難保障,一定要有單有據,可能買隻手,口頭應承送手指,跟住下個月員工冇做,咁就好難追究. 如果即時發現張單據冇就應該唔好買. 特別一啲流失員工比較高嘅大公司,一定壓力大. (另外擺人哋張相,好似唔係咁好,澄清我不認識她,極度也不同意他口頭應承人而不負責,所以員工及公司都有責任) 資料來源:Beautyexchange 發表於 2018-6-16
600萬美容卡用唔到 男子告必瘦站主席違約索償
歐陽江(圖)被指違反協議,作出失實陳述和違約,遭入稟索償.(資料圖片) 一名男子入稟高等法院,聲稱「必瘦站」主席,歐陽江醫生向他供應了面值600萬港元的美容院卡後未能使用,他向歐陽江索償.
黑店 垃圾 Dream Beauty Pro 千祈唔好幫襯!!!
本身都唔係點用Forum但上次去脫毛真係太嬲所以專登要分享返 呢間野揾埋曬港姐代言又點 唔好以為好好 一黎佢用既機又垃圾 二黎班整容美容顧問真係煩到一個點
脫毛親身經歷….希望大家唔好中伏
唔好信Derxxx! 啲條款訂到唔清唔楚 明明一直以黎我都係peak hours做treatment 而家又話唔得 真係咩都佢講晒! 叫你買嘅時候咩都得 等你俾晒錢喇又話呢樣唔得嗰樣唔得
dermes好有問題!!!!!!唔好幫襯
我係上年去左做全身脫毛,用左成4萬幾蚊,貴都唔緊要,我係希望佢可以提供好既service比我,點知就開始有一連串有問題既事發生.首兒,個治療師擅自調高度數,佢到好全身毛囊炎,我本身冇怪佢,覺得失誤個個都會有,但係點知佢講大話,話係我自己皮膚問題,仲叫我唔好睇醫生,搞到依加成1年後都仲有D印係到.
Dream Beauty Pro超低價激光脫毛燒傷留永久疤痕 事主交涉兩周始獲賠
https://www.youtube.com/watch?v=YjUGNFi4B-U 連鎖美容公司Dream Beauty Pro多次被投訴涉不良推銷,近日有顧客更投訴,上月在該美容公司接受激光脫毛,導致皮膚二級燒傷.投訴人區小姐指,在Dream Beauty Pro接受激光脫毛時被燒傷,小腿留下兩個約一毫子大小的傷口,並引述醫生指會留下永久疤痕.
員工大秘密脫毛! 有冷凍噴霧儀器公司! A 及L 公司千祈不要去.
依家好多公司都有冷凍噴霧,冷凍噴霧原來係專利,Candela Gentlelase 755 呢部機嘅專利,噴霧有分正廠同翻版.....意思係假貨! 冷凍噴霧如果係白色一支支,後面有標籤的就是 正貨,仲要係冇咁痛嘅,如果用翻版冷凍劑,必須使用風機!係咪翻版冷凍劑要用風機囉! 如果唔係會特別痛! 另外 ⋯A 及L 字頭公司令人非常之懷疑! 呢兩間大家唔好去! L 字頭啲員工爆料 只冷凍係黃色! 意思係翻版!所以特別痛,唔好貪佢幾百蚊就去做!
脫毛唔好去Aplux既囉 A記
價錢平少少,成日要人哋等,呢方面真係好趕客,有時等一兩個鐘,如果我哋遲到就唔俾做,最奇怪係用風機,用風機根本就唔係一個賣點,我去咗第二間做 gentlelase 755 冷凍噴霧專利,又真係冇咁痛,舒服好多,人哋話,使用原廠難道噴霧係唔需要用風機囉,唔怪之得佢A機做咁鬼痛,真心有啲懷疑,去B記一折脫毛好過,價錢仲要平嘅A記咁多.用冷凍噴霧機用風機真係一個好奇怪? 真係未聽過要用風機.B 記 M記 L 記全部都唔會用風機囉.
Dermes 已經出名貴,Join左都算,仲要受Sales氣
早係2014年已經Join左Dermes underarm and 比堅尼 (永久Non Peak),Join果下就諗住Non Peak平D咁就join左non peak(果時仲返緊學,諗住大公司實唔會差)時間難約,難約到隔3-4個月先做到一次;叫你準時到,就次次要你等佢3個字起碼;
在 reenex 的不愉快體驗
較早前 Neo Derm 致電 Phoebe,說 Phoebe 在它們公司消費了一定金額,成為了它們的 VIP,所以送了免費3次 reenex 的 HydraFacial(HGF 激活細胞增生療程),第一次的 Treatment 預約了昨天下午2:30在銅鑼灣金朝陽中心進行. 雖然本身已經是 Dermes,Evvus 的顧客,但去到 reenex 還是要先登記一下個人資料,和回答一些有關皮膚狀況的問題.接著等了一會,一位叫做 Cherry Wong 的治療師出來接待 Phoebe,並先帶了 Phoebe 去她的房間,面對面地了解 Phoebe 的皮膚狀況.


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2013年12月16日 星期一
萬千星輝頒獎典禮...同我睇報紙廣告有咩分別?
「屌,你打飛機關我撚事咩,企開啲啦屌你老母.」
1 則留言:


text:
2014年聖誕節北海道賞雪之旅(Day 5) – 踏雪遊小樽
今次旅行係hea遊,所以行程好輕鬆,而今日全日只得一個節目,就係留喺小樽慢遊,其實主要就係行小樽堺町通,遊完小樽傍晚時份先坐火車返札幌.
朝早天氣都OK,望出去小樽運河暫時都冇落雪.
食早餐前先浸多次溫泉
今日早餐係自助式
搵咗個對住小樽運河嘅位食早餐
雖然堺町通就喺我哋入住嘅旅館附近,不過為免行到一半要返旅館check-out咁麻煩,所以都係先check-out,再寄行李寄存喺旅館之後先出去慢慢行.
朝早雖然都落雪,不過個天都OK清,天氣算唔錯.
雪地上慢慢移動,先過前面小樽運河影下相.
氣溫只係-0.9度,並唔算低,不過感覺真係好凍.
喺咁凍的天氣之下影相係一大問題,因為帶住手套影相好麻煩,每次影相都要除手套先可以影,所以之前喺二去古影得好少相.雖然市面上有一啲手套嘅設計可以操控手機屏幕,不過實際使用上並唔係咁好用,而且呢類手套防寒能力一般比較低,除非買貴嘢.
今日喺小樽影相果陣發現咗一個方法,就係利用自拍神棍嘅遙控器,使用時最好唔用自拍神棍,只係將手機同遙控器用藍芽連線,然後用帶住手套嘅一隻手攞手機,另一隻唔帶手套嘅手攞遙控器插入衫袋裡面,咁就可以唔怕凍親又可以影到相.不過有樣好重要嘅嘢要留意,就係手機唔可以長時間留係室外低溫之下,如果唔係好快就會凍壞,甚至死機,所以只喺影相果度先攞部手機出嚟,影完即刻收返埋入衫袋保溫.如果你部相機都有遙控功能,都可以用呢個方法.
左邊呢款手套嘅母指,食指同中指都可以touch手機屏幕;右邊呢個就係自拍神棍嘅遙控器,相信好多人都有.
小樽運河
好多人落去行,我哋都落去行一段.
小樽嘅馬路就算係主幹道都照樣被雪覆蓋,可能清唔切.
行完小樽運河,轉過去手宮線舊火車路軌睇下.
跟住行去堺町通,沿路會經過小樽郵便局.
入去寄返張賀年卡俾自己,呢度對老人家嘅服務都幾周到,枱上面放咗老花眼鏡可以攞嚟用,啱晒.
從小樽郵便局開始向西南方向就係堺町通
呢日遊客唔係咁多,有啲冷清.
有啲屋簷已經結咗冰
中途休息陣,入去食啲嘢先.
除咗食碗紅豆湯暖下肚之外,呢個出名嘅彩虹雪糕就算出面凍冰冰都要試下.
繼續行
メルヘン交差点,呢度係堺町通盡頭.
先入去呢間龍貓館睇睇
再入去小樽オルゴール堂本館買返個音樂盒
買手信時間
回程時候,風雪又來啦.
趁住有風雪,先食個早晚飯,今次都係去小樽運河同出拔小路對面間政壽司食.
食完飯個天已經開始黑,其實都只係四點幾.
食完飯返去旅館攞返行李係時候去坐火車返札幌啦,雖然距離小樽駅唔遠,但都係叫旅館幫我哋Call咗架的士坐車過去.
小樽駅
小樽駅前面呢間Dormy Inn Premium Otaru係09年果次入住嘅酒店,呢間酒店都好正,如果我哋今次住嘅運河の宿 小樽 ふる川係First Choice,Dormy Inn Premium Otaru就一定係Second Choice.
買即走嘅火車飛
月台上超凍,火車頭都結晒冰.
返到札幌先過去酒店check-in,喺札幌最後兩晚住嘅係呢間札幌世紀皇家酒店(Century Royal Hotel Sapporo),之前去二世古果日已經將兩個大喼寄存咗係度,所以check-in前先攞返行李.
呢間酒店位置超正,尤其係冬天唔想行出街就最啱住呢度,有關酒店嘅詳細介紹可以參考返呢篇《住@札幌世紀皇家酒店》.
出去札幌駅行下順便搵地方食晚飯
札幌駅南口廣場
最後係札幌駅嘅Stellar Place樓上搵到呢間十勝豚丼いっぴん,超正,之後喺其他店都食唔返呢種味.
食完晚飯要再搵啲嘢做宵夜,目標係JR札幌駅西口旁邊呢間手信店.
真正目標係呢個花畑牧場嘅牛奶軟糖(花畑牧場 生キャラメル),呢隻糖喺09年第一次到北海道果次有間食店送俾我哋做飯後甜品,入口即溶,超好味,可惜之後搵咗好多地方都搵唔到,今次終於係呢度撞返佢.
呢隻花畑牧場軟糖一定要放喺雪櫃保存,常溫下好快就會溶,所以好難買返去做手信,只有在當地食多啲.
今晚嘅宵夜都好豐富,仲有呢啲喺小樽買嘅食物.
Day 5完,返回《2014年聖誕節北海道賞雪之旅》總目錄
相關文章:


text:
用完嘅cushion會點處理?掉左佢?
-
各位sis你地用完嘅cushion會點處理?
會唔會直接掉左佢?
最近用曬一整個,係就係好好用,不過無出refill.
但個盒又好靚唔捨得掉,諗緊點處置佢好
-
Summertime last edited by
掉左佢又浪費左啲,多數會收黎收藏
-
Wet last edited by
同意樓上話可以做留念,同埋可以反轉個cushion海綿,用多一陣架
-
Adele last edited by
多數cushion都會有refill架wor邊個牌子呀??
不過個盒靚的話用黎收藏囉,
我都會咁做~太靚就唔掉架啦哈
-
Wet said:
同意樓上話可以做留念,同埋可以反轉個cushion海綿,用多一陣架
我用個隻唔係用海綿架,係個網黎~
不過聽人講剪開可以用多一陣!
-
Adele said:
多數cushion都會有refill架wor邊個牌子呀??
不過個盒靚的話用黎收藏囉,
我都會咁做~太靚就唔掉架啦哈
Chanel呀
我都諗緊好唔好當收藏咁keep起佢~
個黑色配裸色真係好靚好classy
-
mikosan last edited by
Chanel啲包裝又真係好靚
-
PG ONE last edited by
雷 said:
Adele said:
多數cushion都會有refill架wor邊個牌子呀??
不過個盒靚的話用黎收藏囉,
我都會咁做~太靚就唔掉架啦哈
Chanel呀
我都諗緊好唔好當收藏咁keep起佢~
個黑色配裸色真係好靚好classy
唔係喎,Chanel個bb cushion有refill架啦,不過啱啱出無耐,你唔知好正常~
去睇下囉好過掉左個盒呀,
無記錯個refill 3xx蚊個,即係淨係個盒都要1xx蚊 @@
-
My nerves last edited by
個refill我買左,樓主好彩你無掉個盒呀,唔係真係浪費左!
同埋仲出左個海綿仔,
果次我係佢counter度試過用佢上粉,
發覺個妝既coverage會再高返少許的,唔錯架
-
happy last edited by
個海綿幾多錢?可以單買?


text:
我屋企有咩節日從來唔會喺正日搞活動,因為成家都最憎排隊最憎迫最憎無端白事俾人收貴,所以父親節隔咗咁耐,老豆終於話「咦!係時候食返餐好!」自從好多年前試過一次成家人去酒樓食飯,俾幾舊水嘢食唔掂服務又差仲要迫餐死之後,老豆次次叫成家食飯都去食自助餐,一來大家都鍾意食西餐多過中餐,同自助餐乜都有任揀又可以食到夠食到飽至收手,最重要陷家都鍾意食甜品所以每晚最後狂掃蛋糕同雪糕係大家最開心嘅時候,我屋企上次去茶樓飲茶係幾多年前我已經唔記得.
咁多年試過好多間酒店自助店,好平食過,好貴又食過,最出名都試過幾間,但係兜兜轉轉,最鍾意食嗰間反而係屋企樓下8度海逸.估唔到土瓜灣酒店收得尖沙咀價錢,就真係有大區酒店水準,我老豆好簡單只要海鮮夠多就好食就得,所以通常只有最貴幾間先滿足到佢,就算收到五六百都唔係間間海鮮佢會話好食,但係8度食過一次之後話一定要再食多次.我唔食海鮮所以去食自助餐多數頭兩round已經冇咩選擇,呢間係第一間我會食到飽都仲未試晒所有想食嘅嘢,食極都未食好鍾意的刨冰,因為有無限Haagen Daz,同埋個芒果拿破崙真係正到癲.
只可惜好事總是可一不可再.係咪已經俾近來連我屋企呢邊都開始出現嘅成千上萬架旅遊巴帶來班千千萬萬強國人攻陷咗呢,隔咗大半年嗟,個自助餐水準完全唔係同一回事,嘢食少咗,補得慢咗,同埋唔好食咗,除咗雪糕同芒果拿破崙仲keep到,之前土瓜灣食到尖沙咀級數自助餐仲要食到飽都未試晒全部嘢果份驚喜呢.我討厭政治,但係我真係好鍾意食8度海逸個自助餐同芒果拿破崙架.
(between,其實我到而家都唔知點解間酒店叫8度.點睇都係斜多過八度啦吓話.)


text:
由做女變咗做人老婆仲做埋媽媽,呢個心路歷程好微妙,同樣地對另一半嚟講,做咗爸爸之後都唔同咗,至於係變好咗定差咗,只能由老婆去評價.以下係唔少爸爸嘅6個轉變,同你老公似唔似?
1. 大男人變細心
自從BB出現後,老公都要幫手餵奶,換片,大男人面對BB都變得細心,成日怕粗手粗腳整親BB.結咗婚之後,老婆生日,紀念日未必好記得,又唔會好似以前咁大肆慶祝,但BB生日呢啲重要日子,老公係好記得!
2. EQ極速提升
BB有時又喊又扭,唔係肚餓唔係片濕,總之喊唔停,老公雖然唔知點算好,但都會盡力?BB,平時?老婆都冇咁好耐性.對住前世情人更加係一副冧樣,囡囡幾難搞佢都無怨無悔.
3. 出街考慮BB需要
以前兩個人出街輕輕鬆鬆,依家帶住BB出街,老公要諗清楚地點就唔就腳,有冇育嬰室,餐廳會唔會太逼擺唔到BB車⋯⋯BB大啲又諗有冇嘢啱BB玩,多咗好多考慮.
4. 去廁所愈來愈耐
老公平時去廁所打機,睇電話,搞一輪先出嚟,有冇發覺有咗BB之後老公去廁所更耐!因為湊BB攰,佢哋去廁所暫時離開吓,可以喺廁所抖一抖,有時抖到唔叫都唔出嚟.
5. 睇波要靜音
有咗BB老公繼續做球迷,但抱住BB瞓咗,電視唔可以開咁大聲,甚至要靜音.見到入球想興奮大嗌,都要掩住把口,費事嘈醒BB.
6. 大男孩瞬間變man
平時仲好似長唔大嘅老公,做咗爸爸之後突然man咗好多,可能知道責任重咗,負擔大咗,要肩起照顧一家大小嘅重任,做嘢交帶咗,好似比以前更可靠.
Text: Mami Editorial


text:
對唔住,呢篇文1999.
不過,我呢個moment真係好興奮,心情好難去平復,搭緊紅van都要打我嘅感受出嚟,所以各位,請體諒我嘅1999.
唔知大家知唔知,M記粟米批係乜東東嚟,但係對我嚟講,係非常有親切感,係難以磨滅嘅童年記憶.
記得喺我小學嗰陣,M記出左三款驚天地,泣鬼神嘅產品,一款係韓式烤餅,另一款係飯tastic,第三款一定係___批,當年佢出左芒果批,香芋批同粟米批,其中最迷倒我嘅,一定係粟米批.
我自細已經好鍾意食地門粟米蓉人地就會腐乳撈飯,而我就好鍾意粟米撈飯,而家去到我住宿舍,入倉嘅必須品一定有地門粟米蓉.
粟米同M記批呢個配搭真係世界級,冇得輸,鬆脆嘅外層,加埋甜甜嘅粟米蓉,食完真係嘩一聲,好鬼正,去到打緊字呢刻,我都好似細味緊個粟米批咁,甜絲絲.
最重要最重要嘅係,佢係香港M記發展史上嘅一個謎,我問過身邊好多人,大家都好似唔知佢存在過咁樣.
曾經有朋友問我,M記最好食係咩?將軍漢堡?真膚淺.蘋果批?未算係最好食.咖哩漢堡?同食屎差唔多(我指個賣相).我答粟米批,個個都目澄口呆望住我,個表情就好似知道梁振英唔講大話,曼聯唔踢英超,嚟香港踢港甲一樣樣.
我發覺有兩種M記產品,我身邊嘅人係冇印象,第一係粟米批,第二係粟米魚柳飯.
大家淨係知道而家M記有飯食,但係完全唔知道M記14年前已經賣緊飯.我記得,2000年個書展,我同屋企人去行完通宵,去左M記食宵夜,我當時就去左食嗰個飯,同外面嘅粟米魚柳飯差唔多味.
大家去到呢度,可能會懷疑我點解做左M記打手,連14年前嘅嘢都咁清楚.我梗係清楚啦,因為佢係我有記憶以來,第一次腸胃炎呀嘛.我對M記一直以來都好有感受,除左小學做專題研究成日去食,10歲時喺安定M記開過生日會,我最深感受嘅,一定係M記粟米批.
今年粟米批重出江湖,我敢講,呢件一定係2014年最大嘅事,我咁多年以來最令我振奮嘅M記新聞.
Sorry for 1999 again.


text:
港大實驗室有個關二哥 白老鼠聽古典樂減壓
(明報專訊)為配合瑪麗醫院重建,有59年歷史,戰績彪炳嘅香港大學病理學樓完成歷史任務.拆卸在即,港大微生物學系講座教授袁國勇噚日首次對外揭開實驗室面紗,喺度工作31年嘅袁教授話,「所有重要發現都喺呢度發生」,又話「唔到你唔捨得,咩都會老」,佢𠵱家反而好期待新實驗室嘅「新玩具」.
59年歷史病理學樓將拆卸
大樓設有生物安全第三級實驗室,入面有數以千計嘅白兔,小鼠等,房門外有紅色玻璃隔絕刺眼嘅光線.袁教授解釋話,老鼠鍾意黑暗環境,有如身處洞穴先有安全感,佢又話長期困住小鼠可能會令佢哋緊張,所以房內係長期播放古典音樂,希望紓緩佢哋嘅情緒.
見證發現SARS元兇
袁國勇自1987年起喺病理學樓工作,佢話「所有重要發現都喺呢度發生」,包括發現SARS疫症「元兇」.袁教授話實驗室有多重防護措施,每樣離開實驗室嘅嘢都要經過30分鐘,120℃高溫消毒,工作人員就要冲涼.佢話擔任港大微生物學系主任時正值SARS襲港,有段時間佢經常發夢嚇醒,擔心實驗室流出病毒.Emily仲發現實驗室有關公坐鎮,佢企咗喺一堆雜物上面,混亂中不失氣勢!袁教授即刻話唔關佢事,係其他同事擺放嘅.唔知其他人係咪都同教授一樣發噩夢,要靠關公定一定驚呢?


text:
SATURDAY
20th Oct 2018
唔知大家會唔會覺得去日本旅行時侯髮質特別好,頭髮特別柔滑呢?今日就同大家用「ASIENCE MEGURI」去解決呢個問題!
髮質唔夠靚,除左係salon做treatment之外,其實揀到適合自己髮質嘅洗頭水都好重要架.如果你都有頭髮太蓬鬆或者打結嘅問題,就要留意喇!
理想嘅髮質即係頭髮內部纖維表層柔軟內部有彈力嘅兩層構造,咁樣先令頭髮柔滑又易打理.
不過點解係香港好難再現返係日本時候嘅髮質,原因就係香港嘅水中帶嘅鈣質更重,當鈣質附上頭髮表面時,毛髮上嘅蛋白質就會令頭髮硬化!咁點先可以解決呢?
係頭髮產品中加入兩種酸性物質「琥珀酸」同「乳酸」,就可以除左表層嘅鈣質,令內層纖維更有彈力.
今次花王「ASIENCE MEGURI」新推出嘅3 Step護髮系列,用pH值控制技術,就可以係屋企都簡單地打造到好似salon嘅treatment效果!配合毛燥或打結等唔同嘅煩惱,推出左「容易毛燥 蓬鬆髮質用」同「欠缺彈力 易打結髮質用」兩個系列.先用洗頭水洗走表層鈣質,再搽上令頭髮變柔軟嘅護髮啫喱,最後就搽上令頭髮更有彈力嘅護髮素,3 step就可以代替salon煩覆步驟.
「ASIENCE MEGURI」仲係東京表參道開左唔剪唔電唔染嘅salon,大家只要預約就可以免費體驗只係洗頭同造型就可以將頭髮本來嘅美帶出.雖然暫時只有日文服務,但會有專人分析客人髮質,然後再為大家提供造型上嘅意見,去東京可以試下呀.


text:
前幾日有個舊同學同我介紹儲蓄基金,同我講以前儲錢嗰套跟唔上潮流,但...我都仲係行緊理財舊哲學:我呢啲咁嘅婆仔,只識計啲小小嘅婆乸數,即係仲係用緊零存整付,定期同買股票做我儲蓄計劃.
好似我啱啱教琴嗰時,就開始用零存整付,每個月儲一個特定嘅錢入去,最初先因為收入少,咁我就Set做24期,到期我就將呢筆錢轉做定期,之後又會再做第二份零存整付,供完一份又開另一份,儲到嘅一份,又拎去做定期,到後來因為收入慢慢增加,我由初先計劃要24期才存到某個金額,到後來就用比較短嘅期數就存到1份定期,再之後當我存到4份定期,就Set做每季會有一份定期到期,等自己有需要時可以用,再儲吓儲吓就每個月都有一份定期到期,呢種儲錢方法,應該係我細個阿爸阿媽到我阿哥家姐都係咁儲,然後我又學埋一份,叫做半靈活咁可以每個月都有錢旁吓身,又可以儲錢咁.
就算到我出喺做嘢又多份人工,而家我大概人工一半左右會用嚟儲錢,我當未來供樓都係咁上下,然後其他就會比家用同日常洗費,教琴錢就調曬落2800豪賭,好早期都仲會買單數號碼收吓息,不過發覺都係2800個回報差唔多無得輸,反正我正職份收入同儲蓄都夠我生活,所以我就直情唔理,至於你話要睇住個市玩,我就都只係銀行Set價位買入,乜都唔理,算唔算睇住個市定好煩,我又唔覺.
好啦,我覺得,廢講完理財舊哲學,好似好悶咁.


text:
匯集香港一班熱心公益年輕企業家嘅百仁基金早前舉行新一屆理事會就職典禮,做咗五年主席嘅李文俊交棒畀原副主席陳寧寧.陳寧寧係城中幾大青年組織之中嘅首位女當家,佢笑笑口話聽聞香港菁英會下一個接棒嘅係女士,所以佢搶先做咗先喎,真係識講笑.
陳寧寧來自北京,佢話女性喺香港發展嘅機會的確比較多,佢希望承擔更多社會責任,幫助擴闊年輕人嘅視野.由於佢鍾意運動同健身,所以都會做多啲呢方面嘅工作.講起做運動,佢日日快跑四十分鐘,做瑜伽,體重同高峰期比至少甩咗十幾磅,難怪望落清瘦好多.
李文俊卸下主席職務升呢做會長,照計終於得閒啲,但係佢太太就話老公一樣咁忙,經常見唔到佢,而且就算唔做公務都要搵食,事關佢哋間全球第二大嘅造紙廠係廿四小時運作,停唔到機.李文俊就話遲啲會以自己名義嘅基金,資助青年去一帶一路國家交流,佢特別安排睇樓團,喺香港樓價高企嘅情況下,可以激勵港青喺異鄉搵到奮鬥嘅動力.
同場仲有百仁基金創會會長李家傑,會長施榮忻,副會長林潞同副主席羅詠詩等人.身兼保良局副主席嘅林潞係福建社團聯會榮譽主席林樹哲個仔,佢一方面要睇住屋企地產同紡織生意,又要做慈善,忙到冇時停.不過同全年無休嘅李文俊相比,大約有兩星期新年假期,佢笑稱已經算唔錯喇!
卓妮


text:
阿瑟希爾 必去景點及Haus Konstruktiv 藝術中心附近酒店推介
Haus Konstruktiv 藝術中心附近酒店預訂
神秘優惠價幫你慳更多
即時揭開神秘優惠價,慳得更多
阿瑟希爾必去推介 - Haus Konstruktiv 藝術中心
想去 阿瑟希爾 自由行?等 Hotels.com 帶你玩盡 阿瑟希爾Haus Konstruktiv 藝術中心 啦!留意我地文章,話你知去阿瑟希爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿瑟希爾Haus Konstruktiv 藝術中心 附近有咩酒店,等你更加容易計劃行程,慳返酒店來回景點嘅時間.
阿瑟希爾Haus Konstruktiv 藝術中心 自由行
去得阿瑟希爾Haus Konstruktiv 藝術中心 自由行最緊要一定係揀啱日子去.一啲熱門景點例如,阿瑟希爾 嘅 Haus Konstruktiv 藝術中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿瑟希爾Haus Konstruktiv 藝術中心 交通
想去Haus Konstruktiv 藝術中心 暢順無阻濟,最好就係出發前,睇清楚阿瑟希爾Haus Konstruktiv 藝術中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿瑟希爾Haus Konstruktiv 藝術中心 必食必買攻略
阿瑟希爾Haus Konstruktiv 藝術中心一直都係旅遊熱門地點,去到阿瑟希爾Haus Konstruktiv 藝術中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
古爾岡 必去景點及丹姆達瑪湖附近酒店推介
丹姆達瑪湖附近酒店預訂
神秘優惠價幫你慳更多
即時揭開神秘優惠價,慳得更多
古爾岡必去推介 - 丹姆達瑪湖
想去 古爾岡 自由行?等 Hotels.com 帶你玩盡 古爾岡丹姆達瑪湖 啦!留意我地文章,話你知去古爾岡 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋古爾岡丹姆達瑪湖 附近有咩酒店,等你更加容易計劃行程,慳返酒店來回景點嘅時間.
古爾岡丹姆達瑪湖 自由行
去得古爾岡丹姆達瑪湖 自由行最緊要一定係揀啱日子去.一啲熱門景點例如,古爾岡 嘅 丹姆達瑪湖,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
古爾岡丹姆達瑪湖 交通
想去丹姆達瑪湖 暢順無阻濟,最好就係出發前,睇清楚古爾岡丹姆達瑪湖 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
古爾岡丹姆達瑪湖 必食必買攻略
古爾岡丹姆達瑪湖一直都係旅遊熱門地點,去到古爾岡丹姆達瑪湖,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
成日有人講笑話想喺譚仔開生日Party,日前終於有人實現呢個夢想喇,第一個成功喺譚仔開生日P 嘅人係夏雨個仔黃奕晨(Dixon),今次仲係女朋友Cheronna(吳嘉熙)嘅驚喜安排,令佢非常Surprised!
夏雨仔仔黃奕晨成為史上第一個喺譚仔搞生日Party 嘅人.(IG圖片)
今次可以話係史上第一次有人咁 Official 地在譚仔開生日Party,Dixon 在IG 留言說:「我諗各式各樣既生日party大家都有見識過,不過一個係譚仔搞既生日party我肯定你地冇去過!點解我咁肯定呢,因為PR姐姐話我係第一個都係最後一個會係譚仔搞生日party既人.」
之前 Cheronna 生日, Dixon整咗個麥樂雞蛋糕,令女友非常驚喜.(IG圖片)
呢個土匪雞翼蛋糕真係不得了.(IG圖片)
Cheronna 接受《香港01》訪問時說:「我同Dixon 都好鐘意食譚仔,所以我諗,如果可以喺一間我哋都鐘意嘅餐廳度過生日都幾開心吖,而且從來無人試過喺譚仔開過party,公司幫我去同譚仔傾,我仲同公司講一定一定一定要搞到.」Cheronna 今次為咗畀驚喜Dixon,所以一路呃住 Dixon 去進行呢件事,佢坦言話非常痛苦:「我係唔識講大話㗎,我好驚好驚好驚穿煲,我試過發夢發到個驚喜穿煲,我嚇醒咗.」
Cheronna 話今次瞞住男友安排驚喜,非常大壓力,仲因此而發惡夢驚醒.(IG圖片)
Dixon 接受《香港01》訪問,大讚女朋友今次整個安排非常「出色」,動用埋公司資源幫佢搞呢個party,唔只委託經理人聯絡譚仔去傾,仲邀請埋 Dixon 最 close 嘅朋友,最不得了係嗰張長輩圖生日Poster 同埋土匪雞翼「蛋糕」,令Dixon非常驚喜,佢話覺得女朋友真係好sweet:「好耐無試過有呢種感覺,直至依家睇返啲相仲會笑出嚟,真係好開心咁笑出嚟」 Dixon 同 Cheronna 感情一向非常甜蜜穩定,佢直言經歷過呢次驚喜,令佢覺得同Cheronna 嘅感情更加昇華,「好耐無試過有一個人花咁多心機同時間,準備一個 Surprise 畀我,我覺得我哋感情再進步咗.」
Cheronna 邀請咗 Dixon 最 close 嘅朋友一齊慶祝生日,令男友非常感動.(IG圖片)
呢張長輩荷花圖真係好有心思.(IG圖片)


text:
◕‿◕迎龍送兔✿我要新年大變身!!你今日變左未?
2012年到左無耐,轉眼間又過左三星期啦,又到小朋友,同埋我呢d 未嫁/未娶既朋友最開心既日子
今年既農歷新年又早左黎...仲有幾日又就過年啦,每年我自己都會為呢個新年買新衫既XXD
你話我迷信都咁話,我都係想新年著新野既 今年買左差唔多成三千蚊野呀,
由衫,褲,鞋,內衣,化妝品都有....真係包羅萬有呢....真係將番工既唔開心,亦為近來收到一些消息唔開心當發洩一下啦!
上星期六,我本意就打算剪剪頭髮就算啦,但係又覺得好"嬲嬲憂憂"咁~上兩年我都有玩駁髮,
但係係大陸整頭真係堅傷呢,攪到D 頭髮唔識長仲要呢開哂叉咁呢-口-
同埋我d 前陰又長得快..攪到個頭總係唔知點咁,總係比人覺得好似冇梳頭,
每次夜晚洗完頭第二朝就1定出事...所以.....唯有改變呢個事實
本身係有諗過電番負利子....但係老實講,玩負利子我已經玩左4年啦,出黎做野就每年都整
真係有d 悶就真既...之後個兩年就去左整駁髮,呢兩年比人感覺都唔錯,今年係第七年啦
我都有諗過不如今年真正咁電髮啦.但係身邊既男仔朋友都話你直髮好睇d
其實男仔係唔係真係有過情意結,愛d 又長又直頭髮既女仔架呢
之但係我份人又真係比較好勝既,人地話直髮好睇咩,我就係想試下另一個效果..
所以我大變髮啦~我走左去電頭髮啦.....
呢張相都係我執好既眼耳口鼻啦xdd 開頭我已經覺得唔夠攣...或者我電既係大圈啦
不過電完過多左兩日洗左頭再gel 又好似效果好左ddd 咁啦,
既然變左髮嗎?就係時間轉轉衫啦,始終新年著新衫新鞋~大吉大利又一年
我慶幸自己還可以自力更新地買衫買東西送自己,
其實或者可能住在你附近的老人家或者老人家的小孫未必有得咁幸福
所以我最愛把自己不再著的衫轉交救世軍或者有需要既人,
起碼咁樣又唔會哂,又可以幫到人....
不過我依然好愛接收人地唔著既衫架
當然要我岩著架啦xdd
係星期日我就去左葵芳掃貨啦,
之前係葵興做野個陣真係超愛去葵芳出巡,睇下d 業務
不過啦,之後冇係呢d 地方番工,加上我自己係屋企去又唔多方便就少左好多次去
每次去親都覺得,又唔同左既,呢度又變左既.....
但係次次去親都一定有大收獲
今次我主攻呢就係長衫款XD因為方便快捷又易襯
不過今年呢,我就唔主攻黑色系列,試一試淺色既衫
之前揀親深色衫,原因係可以令自己廋一點,
幸好今年廋身有點兒成功嗎
就給自己一個獎勵轉轉淺色系列,做個不一樣既天使
首先為大家介紹呢一件係白色中袖既衫
本身星期6個日冇諗過買衫架,只係想去6Sixty 8Eighty 到買Bar Bar 架咋
不過同左朋友入左Zara 睇衫,老實講,我真係從來冇係Zara 買過衫,就連H&M 都冇買過
之但係今次真係對呢件衫一見鐘情,一望到就好鐘意,試左上身又好似唔錯咁,
所以就貴左少少都要買件黎著下,佢設計上真係唔錯,佢手袖位係通"lon" 既,
應該係春夏款,不過係有d 透,1定要著吊帶背心或者著白色既Bar bar 啦,
唔係就好似我以下既錯誤示範
由於我冇留意到件衫會好透,當我著住1件比較鮮色既bar 就好覺眼啦....
同埋後而面個拉鏈真係拉到架,如果有變態既人一拉就真係出事架,
而係星期四公司 Annual Diinner 我見天氣又唔係太凍所以我就試著左呢套衫~
而當日我就著左呢套衫去Annual Diinner,最開心唔係可以見到d 同事
我個既Look 係著左一件杏色既西裝褸,加Zara 既白色長衫再加Legging & 高跟鞋
而有同事覺得我著呢件衫出黎係廋左,加上個既妝,有同事唔認得我xdd
不過係唔係加多條Bell 會好睇d 呢?不過我覺得我條
Legging 可以揀條再長d
或者直情著絲襪呢?比d意見我呀!!
好啦,睇完Zara 既戰利品,就開始黎睇下我係葵芳既戰利品啦.....
首先係我最愛而從來冇著過上身既紫色冷衫,不過呢件新衫有個怪怪既味
要洗左先著得,雖然佢摸落係鞋既,但係著上身一d 都唔拮肉,都好舒服,
呢件好似要$139
另外呢件係同樓上個件紫色同一件鋪買架,當時係冇諗住買呢件
但係佢個質地同紫色個件係兩回事,係超滑,好軟綿綿咁...勁舒服
最終都帶埋佢番屋企,呢件比較短身,我可能會拎佢黎襯短裙/牛仔裙著
呢件價值$149
第三件,係白綠色既Mix 版冷衫,又一新色冇著過上身,
有個朋友而家學緊術學,佢話我應該著下d 綠色衫可以帶旺下
咁就試下買件綠色衫著下,睇下我會唔會龍年大旺先
呢件衫就平好多啦,只係需要$79
或者有人會話....其實呀,你買件類近既衫可以有兩個價錢啦,
好似你件白綠色個件同紫色個件咪又係咁樣樣....
當日我去左買紫色衫個間鋪揀緊既時候,有個妹妹仔(比我細的,我也會叫她做妹妹仔)
佢拎住左一件佢岩岩係第2間鋪頭買既橙色衫,拎出黎勁大聲同佢朋友講,
"你睇下差少少色咋嗎,相差一倍價錢呀!!!!"
如果你係個鋪頭既人你會點諗?當時個sales/老闆佢細細聲話洗唔洗呀...
當時我望左佢一眼,個女仔即刻話我唔係話你
我笑一笑,就話"我明你諗緊咩,我都做過Sales,你開得呢度就一定有比較,
唔係點會淘寶個度咁好生意呀?"
但係我又相信有陣時,平野唔代表一定好,佢貴有佢價值既!!
再講講我每年必買既牛記褲,就佐旦奴既褲,每年最愛係呢個新年時間買佢地既牛記
因為平左又抵著,今年買左兩條低腰窄腳的,影完相先發覺兩條褲同似同款唔同色咁咋啵xd
咁講哂衫褲啦,係時候講鞋啦,今年買左一對新波鞋,本身冇諗過買,
當入左運動家個陣呢,想試對高筒既addies 啵...但係睇落唔順眼,
望多兩望比呢對咁Sharp 既波鞋吸引住,著上去又覺得舒服最重要係輕身呀
同埋我又覺得都可以拎去襯衫加跑步~最重重重重要既問題係呢對唔洗$400 架...
著住佢加埋本身自家件addies 外套,1套過!!!正:p
另外仲有去左"68" 買左Barbar 啦,同埋頂唔順誘惑都係去左bareMinerals度買左套一直都想買既Kit Set ,
不過我都仲係好想去買多對坤仕鞋,你地又買左未呀?


text:
原來喺麥巴比加盟摩納哥同巴黎聖日耳門之前,前車路士球探Serge Daniel Boga曾經帶麥巴比嘅媽媽(下稱:麥太)同麥巴比喺2012年去過車路士一趟.之所以點解唔能夠加盟車路士,係因為當時嘅教練團要求麥巴比再次試腳,令到「麥太」十分唔高興.
引述前車路士球探Serge Daniel Boga嘅說話,佢提到:「我帶麥巴比同佢媽咪去車路士嘅時候,麥巴比已經非常好波,就好似依家咁,當時佢對查爾頓嘅友賽更大勝7比0!」
「然後一星期之後我帶麥巴比同『麥太』去辦公室同佢講:『我哋同佢(麥巴比)簽約,但想佢再次參加試腳再作決定.」
之後「麥太」即刻好強硬咁表明::「一係你就依家簽,一係就5年之後用5000萬買佢啦!」
對於以上事件畀人報導咗出黎之後,當時有份要求佢再次試腳嘅教練團成員之一Boga解釋,佢話:「當時麥巴比嘅技術的確好好,但係如果要應付英格蘭嘅足球比賽,就必須要好勤力同埋參與回防,好明顯當時嘅麥巴比做唔到以上嘅事.」
不過好明顯麥巴比同埋屋企人好唔想再次試腳去證明自己能力,所以導致加盟摩納哥,之後嘅事,我諗大家都好清楚喇!最後,麥巴比喺法甲光茫四射,更以歷來第二高身價轉投PSG,今年更為法國拿下世界盃冠軍!
來源:Sport Bible
如果喜歡我們的文章,請即分享到︰
fanpiece 推薦
留言
-
tinchi3721 於 19/09/2018 評論 NO. 1
5年後5000萬係買唔到


text:
第三日行程去秋葉原食午餐
之前我問KC有無燒肉介紹,最好係山手線之內,因為行程都幾趕
佢介紹去秋葉原"万世",佢成幢都係食牛肉
唔同做法既牛肉料理,秋葉原都係一程車,於是就去
呢度真係好多宅男
地點:東京都千代田区神田须田町2-21 5F
JR秋葉原站電器街出口行5分鐘
其實出口直行前兩個路口轉左就會見到
KC推介10樓千代田,但我唔喜歡鐵板燒
所以去5樓食燒肉
仲有其他料理的
價錢好平,我點了和牛 12件同 一客大既三種盛
佢個套餐仲有跟飯,湯同泡菜
而我就另點以下個拼盤
呢個和牛未算驚喜,但都唔錯
反而呢個三種盛都唔錯,個牛舌燒完都好軟滑
我最喜歡食燒肉的
呢間的確抵食
之後搭JR去新宿轉丸之內線
新宿向池袋方向,搭兩個站去 四谷三丁目
無街名的,你晌消防博物館出口出,轉左行,記住係轉左
佢幅圖都只係寫四谷三丁目,是但一個睇錯方向都會去唔到
如果無行錯好快會見到的
佢鋪頭細細,但都幾齊,最抵買係衫仔
分好呎碼,Tee最細係80碼,都有初生B既呎碼的
短袖 Tee連稅都只係 1080yen,好抵
買左呢堆野比包包
包包有個麵包超人水壺,我晌度配番支飲管比佢做後備
呢堆野加埋唔使5000yen
裡面有好多玩具,但玩具包包有好多,多到收埋既都有一箱
我只買d實際既比佢玩具只有電話一個,免得佢成日拎屋企個真電話亂打比人,好抵好抵,
落新宿,目標只有波鞋
路經呢度點都入去睇下,如果有朋友或自己生B,晌日本Comme ca買BB set好低
3000yen 一set
男女裝開始減價,都抵架
路經 3coins又執幾樣,每間 3 coins都略有不同,見到就好買喇
300 yen買個小布袋帶包包落街玩都輕便d
行到去新南口,高島屋對面既St marc cafe食個Tea
魔鬼到不得了
好好味啊!個丹麥酥配雪糕,肥死人
但好食到不得了
iced green tea latte,都幾好飲
食完飲完行高島屋
高島屋晌新南口,要由呢個入口行番去JR站,完全係半個地球咁長路
之後返池袋,主要去西武買手信同其他雜物
Kit kat有好多唔同口味
我買了佢話冠軍既士多啤梨楓糖味,試了…太甜
呢度有手信盒裝,後來我去到機場發現仲抵啊!明天再寫
行到好累食飯,是但晌西武上面食吉列
呢間唔介紹了,大家如果晌池袋想食吉列
行番去parco食和幸吧!
3日只買了咁多多,其實我有晌藥房買眉粉,眉粉同眼線筆
仲有mask 及 3隻碟,3隻碟太小了,因為無時間去睇
仲有涉谷既Loft有幅畫我好喜歡,如果同大少爺去就一定買回來
明日會post埋最後一擊同機場買既手信,又平又抵的
大少奶's Delicatessen
宣傳你的專頁


text:
新零售
「零售」
乜嘢叫做新零售?其實簡單嚟講只不過係想網上零售同實體零售結合一齊,而當中所包括嘅人力資源,貨品,倉庫,物流等等.當然電子商務係未來嘅發展空間仍然會非常之快,而現時好多發展得快嘅行業例如旅遊相關嘅係主導,因為可會最終所購買嘅產品同服務都有一個特定嘅標準.只不過有好多行業仍然有好大嘅發展空間,而實體店提供一個平台俾客戶去感受同了解產品嘅功能同質素.
「概念」
新零售係通過技術,數據同創新去拉近消費者同品牌之間嘅關係.傳統嘅零售業如果再唔改變嘅話其實好快就會被淘汰,原因係就算由傳統實體店成功轉型但係實質上只係將線下嘅業務轉移去另一個平台,因此整體業務其實未必有大嘅增長.雖然網店係可以面向一個更大嘅市場,但係如果無一個好嘅營銷嘅策略,其實真係好難拓展新市場.最終亦都係逃唔過被淘汰嘅命運!
「營運」
當然聽落新零售唔係一啲新嘅概念,到最後依然係講緊業務嘅點樣轉型去迎合新嘅消費模式.傳統零售雖然唔會完全被取代,只係慢慢係度衰退.唔講太遠,大家睇下蘋果,三星,索尼等公司,近年佢哋都推行實體體驗模式.消費者可以去到佢哋嘅實體店測試實體產品,但最後消費者可以選擇立刻購買或者之後再係網店購買.所以講到尾新零售係一個舊酒新瓶嘅一個營運模式而已.
Originally published at Kenneth Kwok (郭嘉俊).


text:
梳得多同一個位 好似甩髮
-
kabee last edited by
份工係CS 日日都要SET頭見客 唔知係咪日日都係梳同一個髮型同一邊界 ...頭髮本身少 而家好似覺得條界2邊越來越得開....可以點攪?
-
babykawai123 last edited by
我同你一樣啊 ..已經試過分去唔同位 但舊果個位都仲好似繼續甩 :(
-
tracyszesze last edited by
你可以吃下supplement 好似都幾有用
-
leewendy902 last edited by
應該真係開始甩髮 快D睇搞搞去啦 唔系遲左就后悔!
-
chenggigi last edited by
搵醫生睇下啦 如果係初期應該好 而家中醫都有得睇
-
kabee last edited by
中醫有無用架? 會唔會好耐先得?
-
chenggigi last edited by
中醫起碼有根有據 至於耐唔耐 要睇情況吧! 我覺得最緊要知道咩問題去醫 對症下藥 好過你盲目去搵人醫 嘥晒D錢同時間
-
yanng6666 last edited by
其實而家中醫都好先進 我家姐睇果間德sin都有好多專醫頭髮嘅儀器夾埋中醫師開藥去醫
ps: 佢係壓力禿初期 佢話個中醫師都幫到手 希望幫到你
-
wendychuchu last edited by
有中醫睇又幾好喎
-
jwan123 last edited by
好似話日本X力既鯊魚素可以改善頭髮健康,防止細胞衰老
頭髮都硬正D! 我朋友食左少左好多斑, 人都精神左好多!!
-
shellier last edited by
試下梳唔同髮型
-
yinszechan last edited by
間中要轉界 有時曬得多都易傷髮
-
green89 last edited by
其實好多人都有呢個問題
-
yeahhocc last edited by
做counter/sales 成日吹髮噴野係個頭又係易傷髮質
-
vitagigi last edited by
空姐都係
-
yeeee617 last edited by
我覺得自己都開始有呢個問題... 唉
-
kivichan last edited by
唔好紮咁緊頭髮 / 轉下髮型
-
kiyooooo last edited by
自己日日按摩下個頭
-
fatbon last edited by
唔好噴咁多SPRAY...積埋積埋好傷
-
fanjiiii last edited by
食SUPPLEMENT同睇中醫


text:
而家每晚係TVB播緊嘅《嫁到這世界邊端2》,主持人陳貝兒(Janis)今年再帶觀眾到世界各地尋找嫁到去異鄉嘅香港女仔.但其實去年節目拍攝第一輯時,原來Janis正值係處於與結婚六年的圈外老公黃國棟分居到離婚嘅期間,不過到現在已經過咗一年,佢未有因為離婚而對愛情卻步,反而係勇敢向前,繼續相信愛情!
Janis走訪咁多個國家,見到好多香港女仔嫁到異鄉後過著幸福嘅生活,佢亦走出離婚後嘅陰霾,認為人生就係咁,「有時開心啲,有時唔開心都唔緊要,最緊要是向前行,有勇氣去相信去繼續行.」
佢早前受訪時表示身邊有唔少朋友積極介紹男仔俾佢識,Janis指現時嘅擇偶條件最重要係可以溝通到,並強調自己唔係「外貌協會」.
而Janis亦笑言現實中嘅自己並唔係「女強人」咁,甘願為愛情而放棄事業,直言已經結過一次婚,第二次一定揀得啱.
遇到對的人之前,當然都要增值下自己先得,好似今年Janis就報讀咗法國甜品課程 (Disciples Escoffier) ,佢係IG表示希望有一日可以實現夢想,係法國開一間cafe,為客人製作甜蜜幸福嘅甜品.
好似Janis咁好條件嘅女仔,相信一定好快搵到Mr Right㗎!!
Source:Instagram
Text:Alina Wan


text:
2016年9月13日 星期二
吓, 咁早結婚?
(Source: kristiemercer.com)
最近同中學同學聚會,成晚傾嘅係結婚,因為聚會前一日有一位朋友成功求婚,喺呢個組合裏面第一個後來居上,率先搶灘上岸.其實佢都唔係我認識嘅同年朋友中第一個結婚,但佢係我最親密嘅朋友中第一個結婚.
即係,我都知早結婚其實冇問題,咁人地要結婚關你咩事呢?其實唔關我事.即係我都好開心我D朋友踏入人生下一個階段,但個衝擊之大,我到依家都久久不能平伏.
咁其實個衝擊係乜?
即係我都知外國早結婚就好普遍,只係香港慣咗遲結婚,而且其實早喺兩年前已經陸陸續續有朋友喺facebook放閃,po自己成功求婚或者被求婚嘅相,所以老早我就接受咗不斷被衝擊嘅現實.曾經同另一班朋友討論過呢個話題,嗰班朋友普遍比我大四五年,其中一個朋友仔講到,有人結婚都唔算衝擊大呀,當你第時見到以前同你一齊係學校戇居居由細玩到大嘅人,生左個同佢一模一樣樣仲叫你叔叔嘅細路,個下先嚇死你呀.
講到呢到我下面已經涼咗半截,我唔想諗亦唔敢諗.
但心底裏覺得衝擊最大嘅其實,唔係因為自己有結婚嘅壓力,而係覺得原來大家都已經咁大個,呢種感受其實由離開中學到進入大學,再進入社會工作嘅時候都已經感受過,但係當初落差之大並唔係以前嗰種可以相比,因為以前大家一齊成長,但係今次大家終於出現唔同步,所以今次堅係,好恐懼.
原來大家都成長咗,成長到一個地步終於要進入人生下一個階段,即使唔係成日會見到呢D朋友,但自己仍然會停留喺當年相識嘅階段,以為大家仲係嗰一個低低能能嘅人.
明明出到黎食飯都仲係講緊D戇居野架喎?
需知道我其實先行年二十有五,一副青年才俊嘅格,說穿了其實就係大學先畢業幾年,事業先岩岩起步(我仲搵緊工),亦好老實咁講,廿五歲,當年讀大學我都真係有同學係廿五歲,而我當年係十九歲,其實我即係想講,廿五都仲好後生啫(係,我好鍾意呃自己).心底裏,依家嘅我都真係仲係低能兒一個.
結婚?結婚喎?即係冇得再冇啦啦出黎飲酒架喇喎(雖然呢個fd唔飲酒),可能連一班fd食飯都要早一個月預約定喎?然後好快就會有多個仔出世,之後就要搵幼稚園,升小學……冇晒自己嘅人生架喇喎?
我咁大反應,其實好可能我心底裏一直逃避「成長」呢兩個字,因為十八歲對我嚟講只係階段性成為大人,但結婚,就真係真真正正成為大人(唔好問我咁呢世唔結婚嘅人咁點,我冇答案).我恐懼成長,因為成長代表我要擔起更大嘅責任,代表我對身邊人要有更大嘅犧牲,我仲好想任性地生活一下,結咗婚代表冇可能好似上年咁冇啦啦走咗去英國讀一年書(雖然我真係識得有位連女都生埋嘅爸爸級人馬單拖飛去英國讀書).我咁驚訝,其實或者只係我恐懼自己要面對改變.
原諒我,今篇文係純發癲,冇內容冇主旨冇意思.
其實我都有不下一位朋友應我:「下結婚咪結婚囉,有咩咁出奇?」
係,係唔出奇嘅,我認我係有少少大驚小怪.
最後又講多次,我真心為我朋友們結婚開心嘅,但係我仲未平伏到.
訂閱: 張貼留言 (Atom)


text:
話說這些年間一個二個 Kpop stars 都頻頻漂染,啲髮色靚之餘,頭髮望落依然好有光澤,好柔順.媽啊~~點做到架!今次小編就私心推介5款頭髮產品俾大家,等大家都可以喺呢個炎炎夏日打造到韓國女團嘅髮型啦!
1. FANCL 無添加健髮修護洗頭水
FANCL 嘅產品一向主打無添加,所以絕對唔會刺激頭皮,仲可以由毛囊開始保護到髮絲,如果你都係鐘意漂染嘅女女,就會知道頭髮咁傷一定要揀支有效份護同健髮嘅洗頭水喇!
2. LUSH American Cream Conditioner
漂染過嘅頭髮又點可以唔用護髮素呢?LUSH 推出嘅 American Cream 護髮素就好似幫你用滑嘟嘟嘅奶昔洗頭咁~一路洗一路聞住忌廉同士多啤梨味,有效潔淨頭髮同撫平頭髮角質層,頭髮就更有光澤啦!
3. THE BODY SHOP 富士綠茶清爽潔淨頭皮磨砂霜
唔好以為靜係洗頭水同護髮素就可以保持頭髮健康喎~識保養嘅一定會每星期幫頭皮做 2 – 3 次深層清潔,按摩頭皮嘅同時刺激埋血液循環.根部夠紮實,生長嚟嘅頭髮先夠靚夠女神架嘛!
THE BODY SHOP 新推出嘅富士綠茶清爽潔淨頭皮磨砂霜含日本綠茶,薄荷醇,不含矽,可以徹底清潔之餘就更加安心使用啦!
Soleil Vitalite Express 髮絲防曬及修護噴霧
唔知大家有冇試過夏天太曬會令到頭皮甩皮,仲有機會將頭髮都曬乾埋!如果鐘意戶外活動嘅女仔, Soleil 嘅 Vitalite Express 就啱哂你喇~佢有防水 UVA/UVB 保護網,可以全效抵抗日曬.夏天無論點曬都好,用咗佢頭髮就可以 keep 住柔順光澤啦!
SABON髮刷
唔好以為靜係要留意洗髮護髮用品啊~疏都係整理頭髮好重要嘅一環嚟架!SABON 嘅髮刷用柔軟刷毛製造,好簡單就可以分開同埋梳理柔軟嘅頭髮喇!
大家都想好似有韓星一般嘅秀髮?唔難嘅~加定以上嘅頭髮用品落 checklist 喇!


text:
海航 喺農曆新年前,始終要賣走啟德地王,呢件事表面上,恆基兆業接火棒,兼且係買貴地,因為帳目上,海航係賺咗少少(未計利息成本),但實際上呢件事好可能係黑天鵝事件,香港華資地產商根本唔駛再驚中國地產商來犯.
海航 只係空心老倌
相信呢次恆基兆業肯接貨,係當接一個國家任務咁接,喺處理政治任務上,恆基一向比新鴻基進取好多,但呢次我咁睇,我會當 海航 喺啟德地皮敗走,視為同第二次長州征討失敗一樣嘅戰略性失敗.喺以往,中國政府一定搵晒啲自己嘅銀行去支持件事,由中信銀行果兩百億人仔貸款,大家都睇到係走緊呢個方向,而喺香港要完全由中國各方面控制嘅今日, 海航 啟德地皮更加係不容有失至係.就算唔搵中資銀行,都搵中國海外,中信接 海航 嘅貨,但都無咁做,證明中國嘅銀彈已經搬得七七八八,所謂國家級企業,根本係充撐唔到啟德地皮呢個場面,最後都係要向香港地產大財團求助,塊地最終落入恆基之手.
當年香港華資公司都係喺匯豐銀行支持下,陸續將英資財團嘅江山一個接一個接落嚟.但實情係,中國根本無水,係真正嘅空心老倌,無錯,接貨仍然係一個同中國友善嘅財團,但實際上,只不過係體面撤退,共產黨無法全面經濟控制香港,因為香港地產商有係銀彈,實際有事果陣,中國係有求於香港.至少喺地產呢個層面,中國財團應該唔敢好似以往咁寸,香港財團再成為統戰對象就實係.
但香港財團係唔係共產黨都有求必應,恆基兆業喺政治判斷上,一向無郭家醒,更唔好講李家,所以恆基李家仲會聽中國講吓,大家見到 海航 出事,新鴻基係無救過,我相信新地嘅立場好清楚,李嘉誠更加唔駛講,直頭全速向歐洲撤退,香港商人係唔係有必要再買共產黨怕.所謂大灣區,一帶一路全部都係昆錢,大家睇到,香港地產商其實無乜積極反應,係泛民仲有傻佬認為要去睇吓咁.香港同中國嘅勢其實係對調緊,只不過一直無明顯跡象,呢次 海航 啟德地王事件,就將事情睇得十分清楚,如果香港仲有港奸話中國幾掂幾掂,叫呢啲友仔睇吓 海航 發生乜事.


text:
帶住小朋友除咗可以戶外活動,逛逛商場,遊戲室玩玩等,其實都可以同佢們去接觸D藝術氣息,但係今日去嘅唔係藝術館,而係喺香港嘅薩凡納藝術設計大學
上一站>>CLICK HERE!
薩凡納藝術設計大學呢個名大家都一定好陌生
其實如果我唔係住喺附近我都未必會知道有呢個地方
早排曾經經過呢度,一路都以為佢係裁判法院
無錯雖然佢真係叫北九龍裁判法院
但係原來佢早喺2010年就成立了這間大學
一入到嚟哥哥已經拎住部相機周圍影
呢度嘅畫好吸引佢,佢覺全部都畫得好靚!
有D畫真係好藝術(即係好似亂畫咁)
哥哥就問我「係咪亂畫都可以好靚㗎?」
就算張梳化都真係靚過人...唔知可唔可以買番屋企haha
我哋入到右手邊第一個房間,呢度設定咗為資料中心
如果有諗過入嚟讀書嘅話就一定要入嚟問問啦
牆上放咗好多好靚嘅摺紙藝術(我好驚芊芊用手去搣爛佢)
有芊芊最鍾意嘅蛙蛙藝術品放咗喺度!
我哋開始上去二樓繼續睇吓有咩睇!
樓梯之間就見到呢幅咁大嘅相框
上面全部係由唔同嘅雜誌報紙剪落嚟嘅英文字母
估唔到一上到二樓就有兩個好好嘅哥哥手捧住小食請我哋食
仲有橙汁咖啡飲tim! 咁啱佢哋兩個又好肚餓
所以我哋先坐低慢慢享受茶點!
佢哋兩個拎完又拎真係一D都唔客氣
攪到我哋好似D強國人咁!
哥哥見到呢張馬騮騎喺隻豬呢幅畫
就覺得好似係佢自己騎咗上我度咁.......(無言)
真係每一個角落都充滿藝術!連呢張櫈都有型過人
轉個彎嚟到完全另外一個唔同嘅空間!
坐咗喺度一陣突然有個外國姐姐過嚟搵我哋話我哋知三樓有個welcome presentation!
點知入到嚟原來係個大法庭!
真係好靚呀!同埋原來以前嘅法院真係咁嘅樣!
好簡單嘅設計好似無記嗰D場景咁
聽完個簡介會(大約15分鐘)之後我哋又出番嚟繼續睇
我哋去到每一個課室參觀!
時裝設計
錄音室
3D動畫
嘩全部都用WACOM Mon㗎!
三樓一上到嚟會見到呢匹駿馬!
我哋之後就咗入去一個以前係監倉嘅地方!
旁邊係拍攝場地,哥哥問我點解呢度係綠色嘅?!
我就解釋俾佢知咩叫褪地!番到屋企試俾佢睇
之後我哋又返番入去法庭裡面周圍影相!
兩個最鍾意唔係企上台上面扮法官!反而最鍾意走入去個犯人欄度扮賊
哥哥行咗上去扮法官大人!如果有埋個搥仔就好!
之後發現原來喺後門有電梯可以上埋四樓同五樓
就連電梯位都唔放過擺滿藝術品
嘩又有蛙蛙...芊芊點會唔過去同佢影相呀!
四及五樓都係其他課室
我同媽咪最鍾意呢張魷魚鬚
最後我哋參加咗基礎課程嘅工作坊
老師教我哋設計一個裝飾相框
枱上面有哂所有唔同嘅美術材料
只要你諗到就可以拎嚟用!
最後我哋經過二樓,佢哋兩個就去問叔叔拎嘢食喇...
真係每一轉都唔同嘢食,呢轉去到食甜品喇!
最後我哋落到地下準備離開
沿路都仲有其他畫展出
原來係出口前係一排嘅監倉
我諗以前審犯嗰陣D犯就係要喺度拘留
最後梗係要同個靚靚招牌影番張相啦!
停車場校舍入口
你估呢幅係畫定係相?
呀劍評語: 呢度俾我感覺好舒服,唔會因為好多鬼佬就覺得好拘緊,因為每位職員同學生都好Nice,同埋因為呢度都未係好多人知,所以今日嚟都好少人,而且好多嘢睇,讚讚讚!
SCAD 薩凡納藝術設計大學 簡介
SCAD 香港分校於2010年9月成立 , 座落深水埗前北九龍裁判法院 , 學校為其進行大規模的保育 , 細心保存其歷史及文化價值 ,於2011年獲頒聯合國教科文組織亞太區文化遺產保護獎榮譽獎.
公眾導賞時間
古蹟導賞可供公眾報名,週一至週五,上午10:30及下午3:30 ,及特定之週六上午10:30及下午12:30.電話2253 8044
SCAD(香港) 開放日2016年2月20日(星期六) 上午10時至下午4時2016年5月7日(星期六) 上午10時至下午4時
免費參觀
深水埗站D2出口: 可沿桂林街轉大埔道步行至校舍九巴81號或72號
網址http://scad.edu.hk/


text:
中國鐵建高層唐琳喺佔旺案刑事 藐視法庭 到亂咁影相,真係 藐視法庭 ,依家唔知呢條友會唔會棄保潛逃,但大家已經起咗佢底,相信大家都估到佢可能有強力部門背景.我相信係有,大家知道中國鐵建嘅前世今生,就知道乜事.
藐視法庭 嘅高層可能同軍方有關
香港近年好多工程都唔知點解要判俾中國鐵建,一方面可能幫中國鐵道局填氹,起高鐵起出個大頭佛.但另一方面,中國鐵建嘅前身係中國人民解放軍鐵道兵,一度係王震呢啲極左人士操縱嘅獨立王國,呢個唐琳乜嘢背景都無?無乜可能囉,呢啲好大機會係極左紅二代,否則俾個天佢做膽,都唔會做啲咁囂張嘅事.而依家香港好多基建都涉及前身係解放軍鐵道兵嘅中國鐵建,應該係方便中國當局掌握香港基建啲戰略細節,順便可以掠埋香港啲公帑.
仲有一樣嘢,好多一帶一路相關啲污糟嘢,其實都係同中國鐵建有份,好多非洲,亞洲果啲一帶一路工程,中國鐵建都有份.雖然中國鐵建吸咗好多香港人嘅民脂民膏,後面班友亦應該左到無朋友,只不過,如果係做呢啲一帶一路嘅嘢,又喺香港啲基建吸咁鬼多油水,好心唔好咁得閒工都唔返,走去法院聽審(雖然亦可能係佢嘅後台老闆要佢咁做,中共有時啲愚蠢指令,當中嘅邏輯係蠢到令人難以置信),仲要聽審果陣走去挑機,呢啲行為,香港依家大家咪知道原來中國鐵建啲員工係咁嘅,雖然對我呢啲粗通中共黨史嘅人,對鐵道兵出身果啲友仔,特別紅二代嘅極左程度,係完全唔意外,真係果句爛gag,上有精神,下有精神病,中國依家咪變一個加大碼青山醫院.
呢個唐琳係讀悉尼大學,澳洲政府為咗澳洲國家安全起見,應該搵番佢讀緊書果陣嘅一切檔案,相信呢條友喺澳洲嘅網絡,都應該涉及唔少中共對澳洲嘅破壞工作,澳洲情報部門無乜理由對呢條友嘅背景一啲都唔理,呢個人係無大家想像中咁簡單嘅.當然,中國鐵建喺香港啲員工,應該都係一個好好查嘅寶藏,如果呢次中共搞一帶一路啲仆街人物全部浮晒上水,唐琳呢個女人喺高等法院嘅囂張行徑,應記一功,佢簡直係「曲線救港」嘅典範.


text:
對於日本人嘅堅持,我不得不寫個服字.
係,我係講緊阪馬,但我指嘅係日本人追星嘅堅持.
我諗當日好多跑友跑跑下,都會見到一班著住藍色背心嘅人喺路上以同一pacing黎跑.呢班人,沿途形同G4咁圍住一個人,唯一唔同嘅係其中一個會舉起一支咪,另一個就揸住部cam,其他幾個就好似保護證人咁周圍望.我唔認得裡面個靚仔係邊個.我諗,唔係星都應該係個藝人吧.有趣,反正冇打算要造時間,一於跟一陣八下有咩睇.沿途粉絲妹妹仔s幾乎無間斷咁接力喺兩旁打氣尖叫.唔好睇小佢地,著哂全副跑步gear,喺啲打氣位跑住黎尖叫,然後再跑去下一個打氣位再尖叫.你都咪話唔攰.而最令我佩服嘅,係有幾個粉絲直頭報埋名做跑手,係賽道上追住個偶像.要知道,對於香港人黎講,阪馬中籤率較高,然而對好多日本跑手黎講,要抽到比賽資格係難過登天.(題外話:路上曾經出現過兩個支持牌,上面大約寫「連續五年落選,很灰心」嘅說話.)
所以,粉絲們要報到,抽到,仲要練到跑42k.要以上三點,除非啲後援會有得代報,如果唔係機會率真係細到呢…不過,最難為都係個偶像.跑到身水身汗,氣羅氣喘時仲要喺班粉絲面前保持形象.辛苦哂!
更多:
Fitz.hk Facebook專頁
當大腳板跑到大阪
[email protected]
Fitz Running 跑步
分享連結:


text:
喀他基那 必去景點及阿杜瓦納廣場附近酒店推介
阿杜瓦納廣場附近酒店預訂
神秘優惠價幫你慳更多
即時揭開神秘優惠價,慳得更多
喀他基那必去推介 - 阿杜瓦納廣場
想去 喀他基那 自由行?等 Hotels.com 帶你玩盡 喀他基那阿杜瓦納廣場 啦!留意我地文章,話你知去喀他基那 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋喀他基那阿杜瓦納廣場 附近有咩酒店,等你更加容易計劃行程,慳返酒店來回景點嘅時間.
喀他基那阿杜瓦納廣場 自由行
去得喀他基那阿杜瓦納廣場 自由行最緊要一定係揀啱日子去.一啲熱門景點例如,喀他基那 嘅 阿杜瓦納廣場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
喀他基那阿杜瓦納廣場 交通
想去阿杜瓦納廣場 暢順無阻濟,最好就係出發前,睇清楚喀他基那阿杜瓦納廣場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
喀他基那阿杜瓦納廣場 必食必買攻略
喀他基那阿杜瓦納廣場一直都係旅遊熱門地點,去到喀他基那阿杜瓦納廣場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
如果係,就會好似第二個自稱為政治家嘅人(即係我)咁,06年已經開始發警號話「美樓市將慘過八萬五」,亦會同時將特區嘅財政儲備撥咁啲去白銀,不過後知後覺總好過唔覺.
特首亦話如果歐洲爆煲,最好快爆,最好喺佢卸任前爆,等佢「有機會可以處理,唔好等轉屆時發生,增添麻煩」.咁報導就話有好多人批評佢不自量力,憑香港人之力點擺平海嘯等blah blah blah.相信除咗依家搞BNO平權運動嘅八,九十後外,冇人會naive到信特首話「處理」時,係講緊特區能令希臘還錢,法國成功加稅,歐洲經濟增長快到能減債.佢講緊嘅係特區內會點.
我唔知佢喺Davos聽到啲乜,不過如果被特首罕有地講中,真係爆煲,佢會做啲乜?低級政客就會話,舒解民困,批錢六千,擔保中少企貸款等.政治家一聽就會問:「呢啲擺得平,就唔會係驚到瞓唔著嘅危機啦!」
試諗以下一刻你係特首.希臘宣佈唔還錢,有間歐洲銀行被擠提,該國政府冇財力擔保,所以嗰間銀行爆.市傳匯控係個好大嘅對手所以5號股價開始大幅下滑.香港亦傳倫敦匯控出現電子擠提潮.ok,你點做?
如果睇曾特首話希望佢任內爆,相信佢會再來「政府擔保所有存款」.原因係呢個擔保,一旦喺新特首選舉後,不過就任前發,鬼信你煲太.如果係新特首,我會說不,原因係呢場海嘯中第一個咁做嘅國家係愛爾蘭,08年確實冇事,不過2012年呢?所以最好任內爆,因為都拍拍屁股走,擔保埋孫柏文酒吧條數都冇所謂.
仲有,客買嘅匯控產品係倫敦發嘅,你淨係擔保香港匯豐存款,一旦係倫敦有事咁點呢?最後,擔保,泵錢,全都要個危機係周轉不靈而唔係資不抵債,不過因之前你吓吓都擔保,存戶都唔睇銀行做風險幾大嘅生意,最後係因你之前鼓勵最後爆資不抵債危機又點?都冇所謂,因為我已卸任了.


text:
Ursulo Galván 必去景點及查查拉卡斯海灘附近酒店推介
查查拉卡斯海灘附近酒店預訂
神秘優惠價幫你慳更多
即時揭開神秘優惠價,慳得更多
Ursulo Galván必去推介 - 查查拉卡斯海灘
想去 Ursulo Galván 自由行?等 Hotels.com 帶你玩盡 Ursulo Galván查查拉卡斯海灘 啦!留意我地文章,話你知去Ursulo Galván 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋Ursulo Galván查查拉卡斯海灘 附近有咩酒店,等你更加容易計劃行程,慳返酒店來回景點嘅時間.
Ursulo Galván查查拉卡斯海灘 自由行
去得Ursulo Galván查查拉卡斯海灘 自由行最緊要一定係揀啱日子去.一啲熱門景點例如,Ursulo Galván 嘅 查查拉卡斯海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
Ursulo Galván查查拉卡斯海灘 交通
想去查查拉卡斯海灘 暢順無阻濟,最好就係出發前,睇清楚Ursulo Galván查查拉卡斯海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
Ursulo Galván查查拉卡斯海灘 必食必買攻略
Ursulo Galván查查拉卡斯海灘一直都係旅遊熱門地點,去到Ursulo Galván查查拉卡斯海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
小龜生o既蛋蛋孵唔到龜BB嘞!睇o下隻蛋已經縮埋o左,個殼原本係軟o既,已經變硬o左
Monthly Archives: 七月 2008
微距世界中之龜龜,螺螺Posted on
自從買o左部GX200之後,我成日就好無聊o甘影o下阿龜同阿螺,可能佢o地都就快頂我唔順,比我煩死嘞!但係無法呀!呢排都唔得閒出去影相,唯有揾佢o地o黎做試驗品啦!
真係好鬼死鍾意部機o既Macro,好好玩呀!
第一次見完整o既龜龜蛋哩!Posted on
星期六(26/7),無無聊聊o係屋企無o野做,於是走去望o下龜龜,竟然見到有隻龜龜蛋,而且仲要係完整o架!
前幾日龜龜先生o左一隻,無諗過o甘快又再生,而且今次隻蛋仲要係無爛哩!應該係啱啱生o左無耐,就比我發現o左嘞!
龜龜,你又生蛋呀!Posted on
上年唔知係亞大龜定係小龜曾經生過一隻蛋,相隔就快一年,又生o左一隻嘞!
琴日(23/7)放工返到屋企,見個盆o度有個蛋殼碎,唔駛講隻蛋梗係又比佢o地食o左啦!未出世o既BB龜真係可憐嘞!
龜龜浮石Posted on
星期六(19/7),去金魚街買龜糧 (原來唔只人食o既o野加價,就連龜糧都加o左價,最慘o既係樣樣都加,就係人工無得加,慘!慘!慘!),無意中發現o左呢舊大浮石,雖然要成$230,但係都決定買比大龜同小龜.
以前佢o地仲好細隻o既時候,我成日都買o野比佢o地o架!但係自從佢o地大到要用個盆o黎做屋企o既時候,我就再無買o野比佢o地,其實唔係唔想買,係無o野啱.直至o果日見到舊大浮石,不過真係唔知佢o地鍾唔鍾意呀!


text:
Read full review
2018-10-02 92 views
西多係唔少人下午茶既必點項目之一但要整得好食亦唔容易因為麵包有時會煎得過油 有時煎後又會變韌 失去香軟既感覺.. 對我黎講一份好既西多 除左外層要煎得香口外內層既麵包更要保持鬆軟而民華餐廳既西多士就做到呢一點♡♡實際上 比起蜜糖或楓糖漿 我更愛以煉奶配西多因為佢既奶香味更香甜可口♡因為即叫即煎 送到黎時仲保持溫度令人急不及待開動西多煎至金黃色 但仍然保持鬆軟 香甜可口而且西多比平時既更厚 應該用左大約4-5塊方包佢既方包並唔係死實類型 相反仍然保留一定既軟度另外 西多送黎時已經切成9大粒 方便客人食用雖然size要一口一粒仍然有d難度西多面頭放左一塊厚厚既凍牛油 同淋左一層薄薄既煉奶 牛油同新鮮煎好既西多士亦起左微妙既化學作用 即時化開為香甜既西多增添左一份咸香味西多底下仲有海量既煉奶 認真慷慨不過我認為可以稍微減少煉奶既份量 令甜度更為適宜因為西多長期浸住太多煉奶不但會過於甜膩 更會令麵包變得濕軟 失去香口既感覺如果能就呢一點改善 相信呢一份一定係100分既西多♡ 不過餐廳空間較細 座位之間亦較擁擠而且往往好多人排隊如果想要係到長坐應該就會較困難!
但要整得好食亦唔容易
因為麵包有時會煎得過油 有時煎後又會變韌 失去香軟既感覺..
對我黎講
一份好既西多 除左外層要煎得香口外
內層既麵包更要保持鬆軟
而民華餐廳既西多士就做到呢一點♡♡
實際上 比起蜜糖或楓糖漿 我更愛以煉奶配西多
因為佢既奶香味更香甜可口♡
$25
3 views
0 likes
0 comments
因為即叫即煎 送到黎時仲保持溫度
令人急不及待開動
西多煎至金黃色 但仍然保持鬆軟 香甜可口
而且西多比平時既更厚 應該用左大約4-5塊方包
佢既方包並唔係死實類型 相反仍然保留一定既軟度
另外 西多送黎時已經切成9大粒 方便客人食用
雖然size要一口一粒仍然有d難度
西多面頭放左一塊厚厚既凍牛油 同淋左一層薄薄既煉奶
牛油同新鮮煎好既西多士亦起左微妙既化學作用 即時化開
為香甜既西多增添左一份咸香味
西多底下仲有海量既煉奶 認真慷慨
不過我認為可以稍微減少煉奶既份量 令甜度更為適宜
因為西多長期浸住太多煉奶不但會過於甜膩 更會令麵包變得濕軟 失去香口既感覺
如果能就呢一點改善 相信呢一份一定係100分既西多♡
不過餐廳空間較細 座位之間亦較擁擠
而且往往好多人排隊
如果想要係到長坐應該就會較困難!
Post


text:
《沿途筆記》
(出發前必睇 )酒店夾萬都係不用為妙
是咁的...
小編正職係做某酒店大集團嘅.小編同事試過,係土耳其入住其他酒店嘅時候,擺咗一疊現金係夾萬入邊,好彩呢位同事非常醒目,將每一張銀紙金額都寫上紙上,有一晚收返啲現金嘅時候發現,唔同金額嘅現金,唔見咗一兩張!即係話housekeeping鬼鼠咁偷咗一兩張,以為神不知鬼不覺!
其實每一間大酒店品牌內部都有一個保安流程,尤其係客人留咗一啲重要嘅證件係夾萬又唔記得咗密碼嘅時候,酒店會有一系列嘅保安程序,保安先會用萬用鎖匙幫客人開夾萬.但!係!如果你嗰間係三四星酒店,又或者酒店前邊有另外間公司名嘅時候,證明左呢一間酒店本身唔係屬於品牌旗下,係由另一個集團擁有嘅,佢哋開酒店嘅Budget好參差,所以好有可能喺夾萬啊,燈啊,水龍頭啊呢啲小item 度 cut cost.有啲夾萬,係真係六個零就開到架!唔知夾萬信唔信得過?每次放野落去之前試吓就知道咯!
btw..小編我無論住喺幾多星酒店都唔擺嘢係夾萬嘅,原因非常簡單,係因為我從來唔會記得喺夾萬到攞返嘢出嚟,試過好多次要飛的返轉頭攞返Passport現金 😅都係擺喺行李篋入面,然後上鎖安全啲.
.......
想知道多啲酒店行內秘聞又或者旅遊資訊,Follow Suitcase Club
instagram : @suitcase.club


text:
簡介 AMSTERDAM 荷蘭阿姆斯特丹
首先 Amsterdam 物價幾高,應該話成個荷蘭對旅客黎講,除左超市外,乜都貴,尤其Ams,酒店特別貴,食(餐廳)偏貴,交通貴,特別係長途車 (當然識用ov chip會平d,而用group ticket既佢會變到超抵).總括黎講,貴,狂食遊客錢,但總有方法跟local做法慳到同控制洗費,點做到,我會之後分享
語言方面,起碼九成人都識英文,口音易聽,溝通唔成問題,但好多時d野都唔寫英文,包括路牌,超市貨品 etc 但都唔是大問題
開始
首先,到左Amsterdam ,未去酒店settle down,行裝好輕,於是閒逛下車站外先.
車站好靚,靚到我為佢買左個磁石
頭先係屋企塊磁石版影既
一出,哇好多人好多車,旺角咁,真係無乜歐洲城市有呢度咁熱鬧,行兩步會有人阻住你,過親路都要睇實有無車,仲要顧埋電車,但最伏一定係當地既又快又突然既單車,完全唔讓人的 ,小心撞車
一過馬路就會見到呢個好標誌性既景觀,呢個係最後果日影既,好天
現實睇好奇特,d屋好似玩具,又斜又歪咁,你會覺得好假好似積木,可能要親身睇過先明
到達果日天氣陰沉(感覺荷蘭7成時間都咁),就咁樣,都差幾遠 加上天氣差就無乜心情慢慢影
對住呢個景既係一列手信店同M記,仲隱藏住sex museum,路過左都唔覺
我地好鐘意行手信店,於是已經買左堆磁石,我去每個城市都會買磁石(有d地方買唔到啱既 ),儲左應該九十幾個
好多都好靚,選擇困難嗚哇,最後買左呢幾個!
痴線呢d腳真係可以好似風車咁轉
木鞋都係呢度好常見既手信
另外仲有好多荷蘭餅果d,我幾鐘意食,可以試食左先決定買唔買
我無影低,google左張頂住先
亦有好多大大舊芝士,不過當然係芝士專門店先買啦
另外仲有大麻紀念品既,都係睇下就算
雪糕都有,痴線究竟係咩味,一定好臭
行完一輪,決定近近地去個Sex Museum先,由於skip左都唔知,兜左一餐路後,原來係m記果行野度


text:
點解做牙齒矯正仲需要要掹牙?
—— 點解做牙齒矯正仲需要要掹牙?
愛美之心人皆有之,特別系對於年輕嘅女孩子嚟講,青春靚嘅女孩子更有吸引力,然而現實卻系咁殘酷.有D女孩子因為長咗一副齙牙,而飽受旁人嘅異樣目光.或者有人覺得好現實,然而現實就系咁.而好多愛美者忍受唔到咁嘅異樣目光,就會選擇去做牙齒矯正了,喺牙齒矯正陣,好多情況都系需要先掹牙嘅,你知咩?
牙齒矯正嘅需要,經常要掹除4顆雙尖牙,抑或有時需掹除已經萌出或未萌出嘅智齒.約莫65%嘅患者需掹牙矯正,而就算唔矯正牙齒,多數人智齒位置唔好影響牙周及前牙健康亦要掹除.掹牙矯治喺正畸學發展嘅歷史中,經受住咗臨床實踐嘅考驗.
有D牙齒畸形,例如牙齒嚴重擠迫,前突系一定要通過掹牙矯治嘅.若唔掹牙,唔單只畸形得唔到矯正,一D費盡周折排擠嘅牙齒好快會復發回原嚟畸形嘅樣.雖然掹除牙齒後有空隙,但呢D空隙一般唔使鑲牙,深圳牙科醫院醫生用嚟郁牙齒達到矯治嘅目的,矯治完成後,空隙大多會完全關閉.也有D開頜,反頜,無咬合關系,呢種情況掹牙都會比較常見.
所以,喺矯正牙齒嘅過程中一旦被掹掉牙齒後大可唔使擔心.梗系了,做牙齒矯正至主要嘅仲要選擇專業且權威嘅醫院,咁先可以保證矯正嘅效果.
相關推薦:
《虎牙點矯正?》
《虎牙有危害咩?虎牙危害有邊D?》


text:
小編成日都好想可以衝出亞洲,去遠啲嘅地方旅行,例如去美國嘅尼加拉大瀑布,德國嘅新天鵝堡同倫敦嘅哈利波特影城.但一諗到要坐長途機:十個鐘雙腳冇法伸直,無所事事又訓唔著……小編諗到依度就已經怕怕啦!我知,你實會叫我買商務客位架 ~ 問題係哪有錢啊嘛T.T 究竟有咩辦法可以令無痛苦咁坐長途機呢?如果你同小編有一樣嘅煩惱就快啲睇埋落去喇!
上機前:
一,預先揀好飛機座位
預先揀好位係常識吧~依個位將會陪你十幾個鐘架!而每個人對座位嘅喜好不一樣,而且各有優缺點:
窗口位(Window Seat):比較安靜,而且無聊時可以睇下風景,不過出入就比較麻煩;
走廊位(Aisle Seat):就方便去廁所可以自出自入,但就容易俾人騷擾;
機翼旁邊嘅座位:因為接近飛機嘅重心,無咁易受亂流影響,可以訓得安穩啲;
逃生口位(Exit Row Seat):適合比較高嘅人,雙腳可以有較大嘅伸展空間;
前排位:後排位通常會留俾旅行團,想避開佢地就要揀前排嘅位置,而且可以最早落機
大家可以根據自己嘅喜好,揀個適合自己個位~~不過要點樣先知我坐係飛機上面邊個位?你可以上網站SeatGuRu 搜尋到航班嘅座位圖,咁就可以輕鬆揀個自己鐘意嘅位喇~
二,唔好臨急抱彿腳
如果你習慣了做deadline fighter,唔到最後一刻都唔執行李,唔出發去機場嘅話,坐長途機之前就要改左依個習慣喇~因為如果你帶住好緊張嘅心情出發去機場嘅話,上到機你會變得好敏感,要較長嘅時間先至可以放鬆落黎~所以出發前早啲做足準備,檢查下係咪已經帶齊哂野,之後輕輕鬆鬆出發喇~
三,穿著舒適嘅衣物
盡量穿著舒適,鬆身嘅衣物.上衣方面,棉質T shirt係一個唔錯嘅選擇,最好帶多件外套添,係機上面覺得凍都唔沒驚無哂毛毯!
至於下身方面,女生可以考慮著長裙,男生則可以著棉質運動短褲.而緊身褲,牛仔褲就盡量避免喇~鞋方面易除易著嘅波鞋就最好喇.千祈唔好著拖鞋或露趾嘅涼鞋,因為一旦發生事故要逃生時,著露趾鞋嘅話會影響逃生時嘅安全同速度!
飛機上:
一,帶備長途機三寶
咩係長途機三寶?答案就係耳塞,眼罩同頸枕!有左依三寶,就可以訓個好覺喇!記得要將三寶放係隨身行李啊~~
二,注意飲食
機上嘅飲食都相當重要,絕對唔可以忽視!係機上面就盡量唔好飲咁多酒喇.而且盡量食清淡嘅食物,減少吸收過量嘅糖份,以免做成消化不良.有研究曾經指出碳水化合物類食物,如義大利麵和全麥麵包等,可以幫助我地更好咁適應時差.你亦都可以帶定啲小食,咁就唔驚肚餓喇~下次坐長途機你識揀喇~
三,保濕用品唔少得
唔好以為保濕係女士專利,係高空上乾燥嘅空氣可係不論男女都會侵襲你.唔好因為貪靚就堅持帶隱形眼鏡同化妝.反而應該預備定細細樽嘅保濕噴霧,Lotion同潤唇膏~唔止外喺,內喺都需要補充水份!記得要飲多啲水~如果唔係落機就爆哂擦架喇!
四,調整時差
長途機最困難係要適應時差喇.上機之後,空中服務員已經會按當地時間黎派發餐飲,你都應該盡量按當地時間作息,等自己嘅生理時鐘喺落機之後可以盡快調整好.
五,自備娛樂
十幾個鐘流流長真係唔知做咩好…機上嘅電影又未必岩自己睇.所以小編都習慣會自己準備幾套電影放係平板電腦度,趁依個機會睇番之前無睇過嘅電影.另外,機上無網絡嘅環境小編認為係一個可以好好專心睇書,唔俾Facebook,message,email騷擾嘅好機會~
六,定時運動
長時間坐係狹小嘅空間內好容易會有「經濟艙症候群」,造成下肢水腫,疼痛,甚至會引起呼吸困難及中風致死!所以千祈唔好輕視依個病啊!小編就有朋友試過腳痛到要係轉機時去睇醫生.所以要定時做一啲伸展運動,例如抬腿,來回走動等,以保持下身血液流通順暢.
睇到呢度,係咪發現原本撘長途機都有咁多野要注意呢~ 小編總結一下有咩係撘長途機時要放係隨身行李架喇:
- 外套
- 長途機三寶(耳塞,眼罩同頸枕)
- 牙刷,牙膏
- 酒店拖鞋
- 保濕噴霧,Lotion同潤唇膏(眼藥水)
- 平板電腦,書
- 小食
希望以上小貼士可以幫到大家戰勝長途機嘅痛苦,落機唔會成隻喪屍咁,可以輕輕鬆鬆去玩~~
番外篇 – 落機後:
最後,大家搭完長途機之後,落機想快啲出到市區亦都可以選擇包車服務架!咁大家就可以用最快嘅速度直達酒店攤上床休息啦,如果你唔覺得攰,仲可以即刻去玩!同幾個朋友一齊夾,分分鐘有可能平過搭機場火車呀!
認識KKday
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 80 個國家,500 個城市,為您搜羅超過 10,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往KKday 網站,訂購心水行程!
▲下載KKday App與你同行,發掘更多在地旅遊體驗!
▲訂閱KKday電子報,獲取更多旅遊優惠!
▲Facebook ▲Instagram ▲YouTube ▲KKday群組


text:
而且呢種私下講壞話嘅做法,我相信正係佢收靚嘅手法黎,無啦啦有個教會紅人,學術權威,新約希臘文專家,神學院教授同你FB私訊喎,對好多平凡人黎講真係受寵若驚,佢仲推心置腹咁同你傾偈,唔介意比你知佢對其他人嘅諗法,即係不經意咁講下人壞話,如果你份人唔夠剛正獨立,仲唔飄飄然,梗係加埋把口一齊講啦,難免係當中奉承幾句.咁就姣婆遇著脂粉客,各取所需,一拍即合,你需要權威嘅認同,提升自己嘅虛榮,佢需要簇擁嘅快感,人前人後受到恭維,慢慢咁,自然形成一個犯罪團夥,互相餵養.背後心態我都唔多明,自己叻就話啫,攀龍附鳳,有咩成就可言,識得幾個博士做FB frd可以叼到光咩?要一班攀龍附鳳嘅人圍爐,又有幾人中龍鳳?
佢地估唔到,呢個世界仲有好多正直善良嘅人,唔會同流合污,堅持耶穌嘅教訓,對背後講人壞話呢D行為保持距離.過去一兩年,已經有三個人走過黎同我講,光頭黨係背後講我壞話,有人仲提供cap圖證明,一個咁講可以唔信,兩個咁講難免有D懷疑,三個人係唔同圈子不約而同咁話佢地係背後放風毀人清譽,眾口鑠金,好難唔到人唔信.
不過講釋經同希臘文(加埋背後講人壞話)佢就係權威,網絡罵戰呢D野,佢識條鐵咩,以我流連網上嘅經驗,網絡罵戰大大話話打過幾百場,肯定權威過佢多多聲啦.
從來block人,刪post呢D行為,係網絡世界視之為下三流手段,一個cap圖就無得走啦,更加無私顯見私.我成日都話,網絡上而家最大嘅危機,唔係青少年沉迷網絡讀書唔成,而係因為智能手機出現,大大減低上網嘅難度,真正達成Information At Your Fingertips,令到一眾中老年人湧入網絡,證明自己仲得,仲可以學習新事物,所以先有長輩圖出現,同成日收到D偽科學健康資訊,仲怪你點解唔幫佢廣傳.呢班人又唔似班後生,浸淫網絡世界好耐,熟知各種潛規則,反而嘗試將自己嘅社會經驗同地位,強加係網絡世界之上.
由於網上世界,大家只會睇到你嘅留言,所以亦只能依你嘅留言去判斷你為人,無論現實世界有幾咁勁揪,上到網都係一個nobody,要依靠自己嘅實力,言論有無道理,捱過一波又一波嘅罵戰,先會形成到自己嘅權威做KOL.我就真係未見過有人係靠block人同刪post去營造到公信力,以而家呢個發展,佢條block list分分鐘仲長過佢條frd list,最多咪只能做到block人界KOL,真係要出黎指點江山令人心悅誠服仲差好遠.
所以我成日話,教會嘅教牧同工,真係去高登/連登呢D人流極多嘅討論區,開返個account,睇下人地係點鬧交,又留下言嘗試比公眾驗證一下自己嘅言論,究竟可唔可以說服到人,學下保羅當日係雅典街頭天天同人辯道,試下講講下整句「我係呢方面權威專家,我講就係啱,你講就係錯」,咪睇下大家有乜反應.圍埋係自己小圈子,養一堆人幫自己打飛機,block呢個block果個,背後講呢個講果個壞話,卻又意圖一統江湖做武林盟主,比你好打到好似東方不敗又點,江湖上只覺得你係一個男不男,女不女嘅閹人.
而家勸佢迷途知返,我諗已經無乜用,近日發展,光頭黨已經越黎越似一個cult,以光頭教主做核心,佢講野無人夠膽質疑,一有疑問就踢你出圈子外,比幫眾恥笑攻擊,不斷block人加埋FB個演算法,只會聽到自己喜歡聽嘅野,身邊又只係淨底一班人崇拜佢,非黑即白,非友即敵.越批評佢地,佢地越覺得自己係為義受逼迫,受到人攻擊.任何善意嘅勸喻,只會比佢拉入無窮無盡的神學辯論當中,然後又再踩低你唔夠佢叻,唔識原文.但係,從來無人質疑佢學術能力,而家大家係懷疑佢「神學高深,人格卑劣」,唔駛讀返幾個學位先知人格有問題掛.
係教會歷史上,呢一類群體,由魅力型領袖領導,當中靠朋黨式管治,非友即敵,外面個個都想我死,人地所講全部都係大話,係謠言,唯我獨尊,一個唔該真係變成異端時有所聞,希望我唔好口臭講中.
大家記得要為佢地代禱,祈望聖靈親自出手提醒佢.


text:
一到畢業,搵工嘅季節,又係好多「搵乜工好」,「讀嘅科同出黎做嘅野完全唔一樣」,「畢業後前路好迷茫」嘅煩惱,,又或者「出到嚟做野覺得讀書真係好開心」,「好想返去以前讀書個陣」等等嘅文章,而被HR刁難,被壓價的例子也有不少.喺Fresh Grad時就話你唔夠經驗;就算畀你做多三,五,七年野,出面嘅人都係覺得你唔夠料乜乜乜乜,其實要點先可以畀呢個社會認可?
初初fresh grad嗰陣,覺得自己咩都唔識,畀人壓吓價都係一件好正常,心諗「唔緊要啦」,當由低做起.入左第一間公司,嘩,原來公司係咁嘅,好多野又唔識學到識.回顧fresh grad到而家「假假地」都有兩,三年經驗嘅,都算係獲益良多.「獲益良多」係真心架,學既唔止係工作上程序,工作安排,分配,做咩都要自己落手落腳,仲有同同事相處,面對老闆,阿姐,待客之「道」等等,我諗做野呢幾年IQ就冇乜升過啦,但Communication Skill同EQ就真係升左唔少嘅.(真心的!)但你就算幾鍾意間公司,同同事幾好相處都好,總會有想走嘅一日,第一個Case係你想轉行,所有野都要重新嚟過,再作別論啦.大部分人都透過頭幾份工去測試自己係咪想繼續朝著呢類型嘅工作發展,你諗住:「哈~都做左幾年野啦,已經少少工作經驗,應該搵工會比以前暢順啲啦掛~」諗住有幾年經驗係手,搵工都有返少少自信.哈~少年,你太年輕了!
終於唔係一張白紙,執好個CV,Send出咗幾份Job application,好好彩又有電話打嚟叫你Interview,點知Interview當日見個HR或者老闆,嚟段個人介紹之後就開始講expected salary,之後?講完一大輪,話你呢樣冇做過,嗰樣唔熟…….然後拎你同出面班同事比較,再加多句:「我唔係請唔起你,出面啲同事求其執一個都人工高過你.」一邊踐踏緊你過往幾年嘅努力,踩到一文不值咁行出個門口.(真實事件sosad)
有人會諗:「呢間公司唔適合我,面前有更好既選擇.」(我每次安慰自己時都會咁諗!)唔講出發點係咪想壓價,係咪想Test我心理質素夠唔夠高,其實畀人咁樣奚落,畀人當面數自己有幾差,個心又點會舒服.感覺就好似強姦完你,仲要你講返句多謝咁.比起以前,因為冇乜工作經驗,低聲下氣OK!但而家有少少工作經驗,待遇一樣係咁.然後你發覺無論做到幾多年工作,總會畀人刁難,畀人講到你一無是處,「省」到你一臉屁.係嘅我做得幾年野,資歷淺,知道自己咩料子,仲有大把野需要學習,但有時夜闌人靜時,都不禁問自己:「乜我真係咁差咩?畀佢講到我一文不值咩?」係工作上搵到嘅滿足感,似乎徹徹底底地被人擊碎,呢種感覺一點都不好受.
畀人踩到連尊嚴都冇埋,每次諗返起都好想上去鬧返條Pk,不過現實上嘅你只係為左一啖氣,喺背後係咁hi返人家阿媽,又或者大喊過後,還是繼續要喺呢個世界上生存.唉!呢啲野嬲一日好啦,第二天重新來過.唔知點解,做一個Fresh Grad畀人話唔夠工作經驗好似預咗,但做咗野三,四年後,個人好似變得更加玻璃心,比以前更難承受一啲比粗口更難聽嘅説話.
Fresh Grad時嫌你冇經驗,做咗兩,三年野又話你呢樣唔識嗰樣唔熟,做到Assistant Manager位又話你唔熟個Business Model,做到Manager又話你Lead唔住條team……踩到你無地自容.我開始明白,點解啲人喺一間公司做都唔想出去搵工,大概就係承受唔到嘅衝擊同安於現狀卦~不過每次出外見識(即係Interview,見客,交際應湊等等呢啲⋯)都學識咗一樣野,就係唔好太介懷,社會係踐踏別人為樂的地方,而我們想要在這社會生存的,就係學會被踐踏過後仍能無事站起來,繼續笑面迎人.
我喺度同自己講,一係安於現狀,繼續係呢間公司做野,咁樣最叻都只係做到公司最勁嗰個,但係永遠都唔知呢個世界外面更多勁人,一世做井底之蛙;一係就承受吓呢啲野,去睇吓自己嘅能力去到邊,跟呢個世界的人比較.
各位,共勉之.


text:
今朝 8 點起身 我即問里奧大人有無拻旅遊書 coupon ?! 佢話無 之後我話激死啦 比人拻咗 ~
之後佢話: 妳係咪睇咗舊果本呀 ?!?!?!?! 我即去睇啦 真係睇咗舊果本 真係豬得緊要 ~~
睇書又睇錯 叉手機電又無開電制 尋晚咩事呀 哈哈哈哈 ~
沖埋涼就去食早餐 之後番屋企抖陣 差唔多 9 點就出門口喇 ~
今次去 APM 坐直通巴士去深圳 老實講 我真係好憎坐地鐵 上上落落又攰喎 同埋感覺好趕 但勝在可以掌握到時間囉 之後里奧大人話今次試下坐巴士 反正價錢差唔多喎 ~
原來可以買來回車票 咁就方便喇 但只係 1 個月內有效 而尾班車係每晚嘅 9 點 45 分
好似 9:45am 開車 不過好似有人無拻車飛 所以搞咗一輪先開車囉
只係 45 分鐘就到深圳 真係好快喎 ~
今次嘅行程主要係飲飲食食 但都有幾間想去 不過上網睇話等好耐 所以如果唔多人排隊 我地都會試下 ~
10:35am 到深圳喇
太陽唔係咁猛 但行多兩行都好鬼熱下
行去搭的士
去海岸城 好似 RMB22
里奧大人靠 GPS 搵路 因為我完全唔知係咩方向架 我只係識商場名咋 ~
我話臨走前去家樂福睇下嘢 但里奧大人聽錯以為依家去 仲叫我唔好買嘢 @@
呢隻係咪豬 ?!
11 點左右咋 所以無咩人呢
我叫里奧大人問人點去喜茶 地方太大嘛 但原來唔係喺海岸城入面 好在問人咋
里奧大人話要去洗手間 所以去咗唔知邊個商場 咁經過電器部就坐下啦
其實海岸城去喜茶都唔係近喎 最搞笑里奧大人話睇 d 片係好似街舖咁 但原來係喺商場 2 樓平台位置 好在頭先里奧大人問個 "食蕉" 點去咋 唔係又唔知搵到幾時了 ~
我覺得依家喺深圳消費真係唔平 兩杯飲品已經要 63 人仔 即係差唔多 HK$75 喺香港我唔會飲咁貴嘢架 但黎到呢度 咩都試啦 里奧大人有樣好 知道要排隊買嘢 佢唔會買 1 杯咁少 反正要排嘛 嘩哈哈哈 ~
依家個個都用支付寶比錢 我見得里奧大人一個比 cash 咋 ~
里奧大人排咗 15 分鐘 上網睇話要排 1 個鐘架 所以非常感恩 ~
價錢唔平喎
個個都好忙
排到出面 不過十幾個人唔算多架喇
我坐圓枱 唔會有人搭枱嘛
兩杯飲品要 RMB63 我覺得係高消費呀
里奧大人要芝芝芒芒 (RMB30) 我要芝芝莓果 (RMB33) 我頭先見到人地杯紅色嘢好味道咁 所以走去問店員係咩來 兩杯都好味道呀
好稀嘅芝士 都幾濃芝士味架
後面比較焗 同埋 d 位比較迫
@ 喜茶
呢間鵝肉飯店好多人排隊
里奧大人話就咁睇 以為喺街 唔似喺商場裡面呀
依家乜都叫女神男神
扮 Toast Box
下面係馬路
地方好大
飲完又繼續周圍行 好鬼熱呀 哈 但又無香港咁熱 ~~~~
一路行 手機喺咁震 勁驚囉 我已經關哂數據 我又無買卡 所以一定收唔到任何訊息 之後先醒起係 LG Health 一達到目標 1 萬步就會不斷震 話妳知目標達到咗咁囉 ~
差唔多 12 點半 我話想食嘢 所以又去番海岸城入面 黎親大陸 我都會主打食川菜 呵 ~
周圍行陣先 順便搵食
呢 d 麵包 拍得住香港價錢
1001 新疆菜
我鍾意四四方方餐具 擺入柜好方便
飯前果 但我係當飯後果食 哈哈
鑲餅 (RMB8) - 無諗過 8 蚊人仔咁大個啦 本來我仲叫埋甜鑲架 後尾見到隔離枱咁大個餅 即問侍應鑲餅係咪咁大 ?!?! 佢話係 我即刻話幫我取消個甜鑲 真係唔好意思呢
睇個餐牌 鑲餅同烤包子差唔多 size 我真係以為細細塊架咋
紅柳烤串 (RMB16) Lamb Kebabs - 我叫比里奧大人食架 佢都幾鍾意食羊 但我真係好怕羶味呢
烤雞中翅 (RMB6) - 無諗過咁細隻
羊肉串 (RMB6) / 烤肥牛 (RMB6) - 好多肥膏
里奧大人鍾意整哂落隻碟度先食
呢 3 支嘢 簡直係攻擊性武器
食咗 2 塊鑲餅 食剩就打包番香港啦 不過我有次去咗洗手間 唔記得叫里奧大人幫我拎住個袋 所以最後都無要 d 餅喇 激死
好似敷緊 mask 咁 哈哈
原來入面仲有位架 環境仲靚 頭先侍應又唔帶我地入去
食完又行下咁啦 入咗 Line Cafe 睇下嘢 因為想過冷河 之後里奧大人見到 "探魚" 我話我可以去食架 同埋頭先堅唔飽喎 呵呵 ~
無心法師呀
個商場好好行 因為地方闊落
前面係洗手間位置 仲有位坐添
阿原都有
有 d 雕像
又行番出去
好熱
經過 LINE FRIENDS 入去過冷河
比里奧大人見到 "探魚" 咁排隊等位啦 感恩只係等咗好似 20 分鐘 如果夜晚食嘅話 6 點排到 8點先入座架 勁誇張
里奧大人周圍影下相 我就睇有咩好食 哈哈
等位呢度無冷氣架
里奧大人話去榴芒一族 睇下有咩食 佢今日好好胃口 哈哈
估唔到坐樓上 感恩感恩 因為樓下比較焗呀
因為我地第一次食烤魚 又唔知 d 魚多唔多骨 所以即問阿 mi 不過佢地都唔知呀 咁後尾我待位嘅時候 聽到隔離個香港人話淩波魚少骨 之後再問侍應 佢都咁講
中間嘅有殼果仁幾好味 甜甜地咁
貓碟
我好鍾意漏斗架
18 分鐘內上齊菜品 我地無留意時間呀
仲以為里奧大人左手拎蠔 加手拎殼咁心急食魚添 哈哈
扇貝變咗配角 哈
細細隻
金針菇 (RMB6.5)
好大堆頭嘅辣椒
一粒粒果 d 好似花生 不過食落口感又唔似 但脆脆地都幾好食 哈
魚底有好多配菜
開邊魚 食落就方便喇 條魚唔腥又唔鞋喎 好味道
好大堆頭嘅配菜 但我唔鍾意食百葉 無味嘅 如果改為腐竹就更好 哈哈
食哂條魚就算喇 盡咗力 其實剩番好多配菜 講真 如果喺香港咁食 我會夾起 d 配菜先 留番第晚食都好
登記咗就送呢碗甜品 有冰但唔凍 我最驚係咁囉 @@
走人
呢度好笑 里奧大人話無人等位呀 所以去食 但原來呢到唔係等位嘅位置囉 哈哈
@ 探魚
里奧大人今次再用支付寶埋單 咁之後出去影下相 但店員發覺過唔到數呀 好在我地企喺出面影相咋 唔係佢可能要賠錢呢 之後發現原來其他客人用支付寶都過唔到數 ~
好飽呀 又周圍行下 今日行到攰又食 食飽又行下 循環做呢個動作 哈 ~
又要買杯生果茶 之後再行陣商場 ~
設計幾得意喎
見親周大生同周六福就好搞笑
又要買嘢飲了
我只會飲果茶 因為香港飲好貴架
BO霸大果漾 (RMB20) 好多生果架 其實飲一杯都夠哂飽
探蛙唔知係咪田雞呢 ?! 探蛙探虾探魚好似係同一個老闆
我行埋 Muji 里奧大人覺得好驚訝 哈哈
去家樂福睇下嘢 點知到我搞肚痛 勁感恩有洗手間咋 仲要係乾淨 唔係我要行番去商場呢 到時可能暈鬼咗 哈 ~
無啦啦標埋冷汗 所以同里奧大人話坐陣先去搭地鐵 ~
我鍾意行家樂福 夠大嘛
無啦啦有雞蛋玩具
呢 d 係真嘅鹹蛋 神舟鹹蛋 個名好勁咁
我睇住佢關閘 因為員工要補貨 ?!?! 又唔多見到有員工出現喎
我諗住幫佢關好啦 點知係關唔到 凍柜黎喎 咁都有嘅 ?!
我以為係米奇老鼠造型嘅糉呀 @@
仍然熱
要去睇下呢座係咩嘢來
里奧大人問我夠唔夠膽影架警車 ?! 我話做咩唔夠膽呀 @@ 坐上去就唔敢喇 哈
估都估唔到 呢座原來係戲院
搭地鐵去萬象天地
搭幾個站就到萬象天地 一望 差唔多全部都係名店 有 d 失望 文青嘢都好丫 哈哈 ~
同圍行下咁囉 又攰攰地 又去買杯嘢飲 ~
抖夠就去超市行陣 之後再走出去行下 睇下有咩地方食嘢 ~~~~
周圍行下 其實係搵緊路 哈哈
文字嘅設計 整到好老土咁喎
但其實開咗無耐架咋 好多 shop
呢期好鍾意睇麵包店 d 麵包
試食蛋糕 無咩特別
好似幾好味咁
勁似紫色嘅鹹水角 哈哈
我鍾意食杏仁片 但唔會買啦 份量太多 我驚好快腍
好似百幾蚊一盒 咁就好平喎
如果有得試食 好味嘅話就會買 我好鍾意食架
長法包就好抵 真係有諗過買番香港架
Cream Cheese 嘅包都好味道 但一定要即食 過咗夜就唔好食架喇 所以無買
Guava 正呀 所以買杯黎飲
應該係真嘅 Burger
原來原價要 RMB28 咁好鬼貴喎
呢度係類似 Food Court 嘅地方
Soda Guava 好味道呀 好清涼嘅感覺
去 Gourmet Market 睇下嘢 見到 d 荔枝都好貴下
左右兩邊係荔枝王 所以好大粒架 同埋好鬼貴 中間果 pack 就普通貨式 但都貴啦 要 RMB99 呀
呢隻應該係狗仔
放低 d 物品落車 就會自動幫妳計數 我覺得好高科技呀 哈
里奧大人話用唔到支付寶咋 唔係佢都會試下
仍然鍾意 Minions
Lollipop 好似幾正咁
呢 d 甜品都要四五十蚊人仔 即係香港價錢了
以為係 5 點 原來已經 6 點 因為望出去個天仲好光嘛 ~
其實都飽飽地 但又唔想番香港先食 不過今次到我講明唔食川菜喇 要輕食 哈 ~
高級商場也
學 Ice Hockey 仲要外國人教 肯定好貴啦 我同里奧大人一路睇一路話咁咁咁 多多聲氣但又唔係識呢下衰 哈哈
天幕
等嘢食期間 我話出去影下相
轉過頭番來無哂等位嘅人 之後又有幾個人喺度坐 坐咗無耐就走 真係唔知以為佢地等緊位 哈哈
餐廳格局 地方都乾淨 同埋最緊要唔嘈
第一時間睇 menu
什錦天婦羅 (RMB39) - 香口嘢實好味 哈哈
冷麥麵 (RMB29) - 我鍾意食冷麵架 但屋企整又要買支冷麵汁 所以都係出去食方便 d 唔係成日食 真係唔想買咁多嘢
佢地無 7 味粉 所以比辣椒醬 估唔到好香辣 正呀
豬軟骨拉麵 (RMB46) - 得 2 件薄薄嘅豬軟骨 相對喺大陸黎講 份量算少 lu 但味道都 ok
又周圍影下相
好鍾意呀 ~~~~~~~~~~
去埋洗手間就走人了
Tesla 靚呀
打的去落馬洲 (好似)
喺呢度搭車番屋企喇
坐直通巴去官塘 再去百佳買雪條同汽水就番屋企喇 原來都 10 點喇 ~
叫里奧大人沖涼先 我就整西瓜涼粉佢食 ~
搞掂哂就到我沖涼 再睇多陣電視 11 點幾都瞓 lu ~


text:
薩呂港 必去景點及沙角海灘附近酒店推介
沙角海灘附近酒店預訂
神秘優惠價幫你慳更多
即時揭開神秘優惠價,慳得更多
薩呂港必去推介 - 沙角海灘
想去 薩呂港 自由行?等 Hotels.com 帶你玩盡 薩呂港沙角海灘 啦!留意我地文章,話你知去薩呂港 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋薩呂港沙角海灘 附近有咩酒店,等你更加容易計劃行程,慳返酒店來回景點嘅時間.
薩呂港沙角海灘 自由行
去得薩呂港沙角海灘 自由行最緊要一定係揀啱日子去.一啲熱門景點例如,薩呂港 嘅 沙角海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
薩呂港沙角海灘 交通
想去沙角海灘 暢順無阻濟,最好就係出發前,睇清楚薩呂港沙角海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
薩呂港沙角海灘 必食必買攻略
薩呂港沙角海灘一直都係旅遊熱門地點,去到薩呂港沙角海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
BB 成日病,點樣幫佢抵抗力好啲?
-
cytm2121 last edited by
呢兩個月bb 成日病,流鼻水食藥都止唔到,淨係睇醫生都用左好多錢,點幫佢抵抗力好啲?
-
cherriesboom last edited by
我會加啲嬰幼兒用嘅營養滴劑落啲奶度
-
yiyikitkit last edited by
少啲出街啦
-
sabiacmy last edited by
有時候都好難避,啲朋友抱下佢又難免有菌,有菌就病
-
doris last edited by
係咪奶粉b?你飲隻enfinitas試下,有乳鐵蛋白,對提高抵抗力有幫助
-
amilieff last edited by
其實可以揀啲好啲嘅奶粉,幫佢抵抗力強啲,我覺得雅培HMO幾好,我仔飲完都少病
-
angleess last edited by
有冇試過轉illuma 呀?佢入面hmo之外,仲有sn2係入面,對bb既抵抗力同腸胃都有幫助
-
varbery last edited by
人多地方唔好去住啦,同埋樓主自己都要注意衛生
-
Karen.L last edited by
如果係奶粉b,可以飲babynes試下.佢入面水解蛋白,營養分子就分得好細,bb易d吸收,對健康都好d~
-
cdywong1225 last edited by
冷氣會唔會吹倒BB或者空氣唔夠流通呀?想增強抵抗力都可以溝啲益生菌落奶度比BB飲, 佢腸胃吸收都會好啲
-
kimtim last edited by
我都希望小朋友能夠build up到佢既抵抗力,我比個女鍾意飲奶,而我見雅培保兒加營素話可以增強免疫力,減少生病日子,所以我比佢飲,飲左一排,佢真係病少左好多


text:
So Q|Ep 14
So Q|Ep 14Watch Laterfavourite
蛇會唔會眨眼? 魚需唔需要飲水? LKFtv 挑戰你冷門智識,睇下你有幾多學識!即刻去片,一齊騷Q!
Life
Friday Night 蘭桂芳嘅人轉數有幾快?而家 LKFtv 就帶你去現場直擊!
Life
海底可唔可以喊? 海豚點生B? LKFtv 帶你直擊蘭桂芳,睇下啲人轉數有幾快,點應付我地嘅 Q 爆問題!
Life
海洋公園熊貓嘅名你叫得出幾多個? 巴西人講咩話?
Life
中國首都係邊度〜 讀過地理先知道?今次《騷Q》問大家呢條一粒星嘅常識題,但係點解啲答案咁古靈精怪嘅!
Life
元朗大啲定屯門大啲?青蛙又有冇耳仔?《 #騷Q 》今次問大家入門級嘅常識題,但係飲多兩杯後,你仲答唔答到呢?!Tag 埋你身邊最搞笑嘅朋友仔,睇下佢地會點答!
Life
距離最短嘅兩個地鐵站係邊個?Beatles 有五位定六位成員?LKFtv 常識測驗又嚟啦!即刻去片,睇下佢地啲搞笑答案 - 等等,其實你地又識唔識答啊?
Life
夜晚可唔可以發白日夢?人類由馬騮進化,但係點解仲有馬騮!?星期五晚又係LKFtv突擊測驗嘅時間,睇你飲多兩杯之後轉數有幾快!
Life
嚟到星期五,又係時候放縱下啦喂 ~ 一夜情你夠唔夠膽試?幾多個性伴侶先算多?亨利同你探討爭議性話題,Tag 埋你最開放嘅朋友,睇下佢夠唔夠膽答!
Life
夜場無真愛?男仔定女仔做主動好?今個星期五,繼續有亨利同你探討兩性話題!
Life
嚟到星期五,又係亨利瘋狂發問嘅時間!俾你揀另一半,你想要來佬貨定本地薑?伴侶比自己更加吸引又好唔好?
Life
雞有雞味,魚有魚味,咁益力多又係咩味?今集《騷Q》考你飲食 IQ 題!
Life
余迪偉同你除低頭盔,一支公殺入蘭桂坊!除左同你直撃一眾單身人士嘅獨腳生活之外,仲同你大爆關於年齡嘅秘密添!喺迪奶仲未一支弓射入演藝學院之前,率先同大家騷Q!
Life
用咩抹窗最乾淨? 讀香港大學又要讀幾耐?Friday night 蘭桂坊嘅人會點破解呢啲偽常識 IQ 題?即刻去片,一齊騷Q!
Life
樹熊係唔係熊? 蟲草係蟲定草?LKFtv 考你生物小知識,睇你識唔識!
Life
人體最硬嘅地方喺邊? 最大嘅器官又係乜?
Life
知唔知復活節點解有復活蛋?點解復活節又會有假放? LKFtv 同你反轉復活節,一齊騷Q!
Life
清明有假放是常識吧! 但清明節究竟係紀念邊個?清明同重陽有咩分別?
Life
中國四大發明係乜? 十二生肖點解無貓?究竟蘭桂坊嘅後生仔,對中華文化嘅認識有幾多?即刻去片,一齊騷Q!
Life
Hello Kitty 嘅身體構造有咩問題?比卡超係咩類動物?你對呢班卡通朋友嘅認識有幾多?即刻去片,一齊騷Q!
Life
咩球係源自中國? 又有咩球係食得落肚?即刻去片,一齊 騷Q!
Life
又到 Friday night!唔知大家飲多幾杯後仲記唔記得幾時係母親節呢?點解母親節又要送康乃馨?即刻去片,一齊 騷Q!
Life
女朋友話轉頭就出門口,即係仲要等幾耐? 女仔問「我係咪肥咗呀?」正確答案又係咩呢? 騷Q 誠邀各位一齊破解女性密碼!
Life
女士係咪對男廁一無所知?男士們究竟仲收埋啲咩秘密? 即刻去片,睇下你對男人嘅世界有幾了解!
Life
世界盃就快開鑼,你對足球嘅認識又有幾多? 一眾女士對於「插水」有咩獨特見解?佢哋又知唔知一場球賽要打幾耐?即刻去片,一齊開波!
Life
麥當勞有幾多個爸爸?邊種健康食品可以代表到爸爸?趁父親節就到,即刻去片,同你老豆一齊騷Q!
Life
你寧願你嘅另一半出軌定係出櫃?金錢同真愛,你又會點樣揀?即刻去片,一齊騷Q!
Life
一班朋友出嚟玩,緊係要袋定幾條 IQ 題傍身! 蘋果酒嘅中文係咩? 邊種動物最想要多啲朋友? 即刻去片,一齊 騷Q!
Life
見到好朋友 flirt 你嘅另一半可以點做?同朋友嘅 Ex 拍拖你又接唔接受到?即刻去片,同 阿妖睇下佢哋係咪有異性無人性!
Life
食咩昆蟲會變瘦?5 秒內你講唔講得出 3 樣臭嘅嘢?騷Q今次同你挑戰恐懼底線,一齊嚇餐飽!
Life
點解暑假會見到聖誕老人?暑假又點解會長過寒假?趁暑假未完,即刻同阿妖一齊解開暑假謎團!
Life
朋友借錢唔還點算好?你又會唔會為咗一百萬同朋友絕交?今集《騷Q》 睇下你哋嘅友誼經唔經得起金錢嘅考驗!
Life
邊個星座最咸濕?邊個星座又最盛產好老婆/好老公?今集騷Q 同你揭開情人之星座秘密!
Life
邊個星座嘅上司最惡頂?邊個星座又係最佳同事?今集騷Q 同你搵出「扮工」之星,睇下有無講中你心目中嗰個!
Life
紅白藍三隻色可以組成咩國旗?外國男星你又分唔分到邊個打邊個?今集有阿妖同型男楊天宇 同你一齊 騷Q!


text:
原子
原子係一種粒子.喺保持住佢化學特性嘅條件之下,可以存在嘅最細粒子.
原子係由三種次原子粒子組成,即係質子,中子同電子.原子係化學入面幾個最基本嘅概念之一;化學作用入面原子嘅數量唔會變,係研究化學作用嗰陣嘅基本假設.
名稱[編輯]
原子嘅英文名係由希臘話轉化過嚟,原本意思係「唔可以再切分嘅」.早響公元前,古希臘哲學家就講過原子嘅概念.大約喺公元前450年,德謨克利特就創造咗「原子」呢個詞語,意思就係「不可切割」.
到咗17至18世紀,英國化學家道爾吞(John Dalton)提出過:對於某啲物質,唔可能通過化學手段而將佢繼續咁分解.當時重未有質子,中子等等嘅概念.一直到19世紀尾,物理學家開始發現原子嘅內部結構,由此證明原子並唔係唔能夠進一步切分.
結構[編輯]
原子係由三種次原子粒子組成,而呢啲粒子每樣有幾多就控制住粒原子嘅化學特性同埋核子特性:
質子同中子都係原子核嘅成員,合稱核子.中子有好強嘅核力,將原子核入面嘅質子綁埋一齊,防止佢哋因為同性相拒而散開.而電子就喺一團好似雲咁樣嘅電子殼入面,圍住個原子核飛來飛去.
唔同原子嘅分別主要係在於佢哋有唔同數量嘅電子,質子同埋中子.原子序數,即係一粒原子入面有幾多個質子,決定佢屬於邊隻元素.喺同一隻元素入面,中子嘅數量會唔同,而呢個數量嘅分別就係所謂同位素嘅概念.透過核聚變(nuclear fusion),核裂變(nuclear fission)同核衰變(radioactive decay),一款原子可以改變佢個原子核入面質子同埋中子嘅數量,變成另一款原子.而化學作用就會改變原子入面電子嘅數量,電子係三種粒子入面數量最易改變嘅.
如果一粒原子入面電子同質子數目一樣,咁佢就喺電荷上算係中性.如果一粒原子因為化學作用而多咗或者少咗電子,咁佢就變咗做一粒離子.通常原子送畀人嘅電子都係出自最外面嗰層電子殼;而收返來嘅電子都係多數會去最外層嘅電子殼.喺呢個基制之下,原子之間就可以傳送電子或者分享電子,造成共價鍵,離子鍵同金屬鍵.
分子係化合物入面最細而可以保留化學特性嘅粒子.大部分分子都有多過一粒原子,例如一個水分子由一粒氧原子同埋兩個氫原子組成.不過都有啲分子係得一粒原子,例如氦氣分子同埋其他惰性氣體嘅分子就得佢自己一粒原子.


text:
前排去完澳門,可能太掛住當地喇!一於去食番啲葡國菜,回憶番下澳門嘅味道先!
澳瑪葡國菜位於尖沙咀海港城,唔講仲以為係西餐廳嚟添!貢入去睇下囉~
餐廳主要以藍,白,黃色設計,仲有牆上嘅沙甸魚圖案,入到嚟就感受到葡萄牙風味喇!
地方寬敞,設計簡潔舒服.透過大玻璃窗可以望到開揚嘅景色,令人好放鬆呀!
坐窗口位可以望到天星碼頭同無敵海景,如果響呢度睇幻彩詠香江或者煙花咪好正囉?*o*
晴朗第一次見到咁大首郵輪,好壯觀呀!勁興奮~
落order之後,店員為我哋送上麵包和牛油,晴晴勁點牛油食,睇落好滋味喎!
炸馬介休薯球 - 去澳門一定會食馬介休球,估唔到而家響香港都有得食喇!勁開心!
薯球新鮮熱辣炸起,外脆內軟,馬介休又唔會過鹹,油而不膩,味道超讚呀!
炭燒霹靂雞翼 - 個名好勁喎!勁重蒜蓉味嘅醬汁微辣,第一啖食落去已經好有驚喜.值得推介!
葡式燴墨魚飯 - 切咗粒粒嘅墨魚配埋有豆豆同蔬菜嘅醬汁,用嚟撈飯唔錯,好啱小朋友食呀!
濃湯燴海鮮通粉 - 湯底鮮味濃郁,我哋唔只食晒啲餸同通粉,連個湯都飲晒呀!勁like~
葡國蛋撻 - 又係去澳門必食之選,不過呢度食到嘅同澳門果啲有啲分別.係因為餐廳堅持跟足葡萄牙風味,除外鬆內軟之外,味道會比一般甜啲,酥皮亦都做得簿啲.第一次食到正宗葡撻,大開眼界~
葡撻除咗堂食,門口仲有外賣添呀!
食番晒澳門嘅味道喇!yeah!!!
傢俬以淺黃色胡桃木為主,四圍嘅氣氛令人感到好溫暖舒適~
可能就係因為咁有「家」嘅感覺,吸引咗好多一家大小嘅家庭來幫襯,就響我哋隔離同埋對面兩枱都係有大有細,我哋真係冇嚟錯餐廳呀!
響香港主打葡國菜嘅食店唔多,我鍾意葡國菜嘅程度可以去到由澳門帶番啲外賣番嚟香港整番熱食,但而家唔駛喇!響香港都可以食到新鮮出爐嘅葡國菜,實在係大滿足!好欣賞呢度嘅service,由坐低開始店員已經不停撩晴朗傾計,講笑,落order同上菜服務都好有效率.服務咁有熱誠,好抵讚呀!等下次挑起條癮嘅時候,我哋又會再來感受過澳門嘅味道.
澳瑪葡國菜 Alma Portuguese Grill
地址:尖沙咀廣東道17號海港城海運大廈3樓OT310號舖
電話:31883668
facebook:https://www.facebook.com/almahongkong


text:
綠色城市
前日地球日大家做咗D咩呢? 除咗響應環保,教小朋友保護環境之外,地球日其中一個好重要嘅目的就喺推廣綠色城市.咁咩野喺綠色城市呢? 要作為一個綠色城市,一定要具有最清...
紙皮 Sound System
以前音樂出現係街頭嘅畫面都係一堆人唯埋個 Boombox 隔離,有唱有跳,不過都係80年代90年代初嘅事.而家音樂屬於個人生活嘅一部份,冇 iPad,iPhone 都有mp3.如果想試下好似以...
Larger Than Life 雕塑
荷蘭雕塑師 Ron van der Ende 用搜尋番嚟嘅舊木,樹枝,好細緻咁排好每塊木板,再利用木本身唔同嘅紋理,形狀同顏色,將舊木轉化為超巨型,既抽象又極逼真嘅淺浮雕.雕塑師以回收木嘅天然...
另類皮草
冬天又喺出動 FUR 嘅季節.天然皮草當然好暖啦,但今時唔同古時,而家皮草除咗喺高貴時尚嘅象徵,背後仲代表住虐殺動物嘅龐大工業,所以唔認同呢種做法但又支持自然嘅消費者都會選擇羊毛等呢D物料.最近英國奶...
地球錄
喺咪以為自己睇緊抽象畫呢? 呢D其實喺歐洲太空總署咁多年黎收集番黎嘅衞星圖.佢地有個圖片庫叫做 "Observing the Earth",入面有過萬張由唔同衞星影低嘅地球樣貌,真喺靚到不得了!當然最...
Back to farming ─ 由細細個開始
前幾日睇新聞見到有個好令人鼓舞嘅報導,所以想同大家分享下! 喺意大利南部一個小鎮,有位好有環保概念嘅校長決心要把環保,有機種植帶到學校,實行自 “...
Smart Home
今次要介紹架呢喺我不經意地喺雜誌見到嘅 sustainable architecture 大發現 ─ 學生宿舍!咁其實又唔喺咩摩天大廈,應該唔會好令人嘆為觀止...... 不過呢個喺瑞典 Lu...
綠湖下的公園
今次要介紹架呢唔喺咩新穎環保設計,而喺一個比雪山包圍住嘅一個湖同公園. 呢個湖位於奧地利嘅施泰爾馬克州 (Styria),包圍住湖嘅喺阿爾卑斯山 Hochschwab mountains...
台北自然風
呢嗰喺台北嘅白鴿房,充滿柔和自然氣息, 好有 “宅木” 風味! 地方其實都幾開揚, 夠哂一個人住.不過除咗住,屋主仲要教琴,所以 Folk Design 幫屋主設計咗個以木色為主嘅二合一...
睇我唔到,睇我唔到
冇特異功能嘅人又想表現 "你睇我唔到" 呢個絕技, 而家有方法喇,不過喺用嚟對付蚊! Kite Patch 喺一張驅蚊貼紙,唔同其他驅蚊貼,佢含有一種化學物質,可以防止蚊感應...


text:
一至日都係$300有找, 油尖旺太貴就入黎荃灣啦 10點4個字成功以優惠價投宿 都係幫襯過夜, 不過第二朝早起用唔到去1400 環境唔錯, 似新裝修 床幾好, 雖然不及維記 廁所乾淨企理, 齊洗頭水,皂液並全, 水溫水壓皆優 有1個Dom Dom甚送 電視好大, 有牌子, 有「特別頻道」2個, 質素一般啦, 好過冇 隔音一般, 不過又未至於旺角咁嘈 服務無特別, 尚可 同各位師兄一致認為, 會再去! *另外, 荃灣區其實好多選擇, 一條街可以有4,5間,...
潮突過左彌敦道一路直行就係, 的確要行遠幾步 相對維多利亞係抵D, 但個櫃台既設計就好差, 情侶仲經常要排排坐等位 (不過就可以增加焦急度既~), 另外私密性都冇維多利亞咁好 只係試過普通房, 環境算幾好, 大床舒服, 正面有部大電視, 仲有2個頻道(一西, 一日?!)既片催谷下 浴室既玻璃窗設計又的確唔錯, 值得一讚 番梘好滑, 質素唔錯, 仲有洗頭水同護髮素, 幾好 但係要鬧既係房間既隔音, 咁岩果次搵左間近櫃台既房, 吸塵機聲同阿姐講是非既聲應晒, 勁破壞氣氛, D員工好唔專業 另外夠鐘收房既態度都唔多得
先達附近交通係好方便但係對住亞皆老街大馬路日頭超嘈, 加上房門隔音差, 附近又鑽野, 真係好頂唔順 過夜或者日租唔多抵, 不過時鐘都可以考慮既 浴室如圖, 普普通通啦, 套仔自備
位處旺角心臟地帶, 地鐵站3分鐘距離 過夜細房$170好似大房$190, 但呢次大房被人租左, 唯有細房啦 至正係床邊個貼身大鏡, 可以由上至下左至右睇晒唔同角度, 勁正 不過細房廁所就好唔掂, 超細, 只係僅僅夠企, 得梘液無洗頭水, 最慘係熱水要慳住用, 如果唔係... 間房仲好似有D小昆蟲, 但冇咬人, 算啦, 感覺不良而已 冇套送, 得一捲cheap cheap廁紙同2對藍色cheap cheap膠拖鞋, 電視亦只係普通頻道, 比較貼心係員工會問你要唔要熱水 (飲用既) 全程員工禮貌好好, 留意過夜時間只係去到第二朝10點 另外此店同對面另一間時鐘酒店有競爭, 不妨比較下...
大廈式時鐘酒店, 無論係上去搭電梯, 房間內既門鎖,「著草制」都反映出私密性非常高, 如果暪住老婆去鬼混, 想摷到你都幾難, 要挑剔既就係冇泊車地方同只係得一個出入口 浴室雖然係花灑企缸, 不過環境唔錯, 全玻璃門, 水溫又好穩定, 酒店包包其實好齊全, 稍嫌用番梘好麻煩, 同埋D牙糕牙刷好cheap, 不過都係小問題 房間幾大, 大床暖枕, 冷氣有D凍, 試過索性熄左, 張被就差少少, 可惜床邊無鏡, 得梳化位有 比較抵鬧既係佢既TV, 得一個頻道都算喇, 片又比較舊同埋會有完帶既時間... (人地百佳有2個頻道) 值租既重點係送2個杜記超薄安全套...


text:
29 NOVEMBER 2014(SAT)
MEGA BOX入面嘅IKEA有個地正嘅兒童樂園,小朋友可以入去玩,爸爸媽媽就可以輕鬆咁睇傢俱.
其實依個好玩地方都開左有一大段時間,成日都好想帶小小豬入去玩返轉,不過次次都人山人海冇機會玩到,今日終於係冇預期之下,小小豬可以入去玩個飽啦~
今日係星期六,原先係應該要去上足球班.不過當我地準備出門口時,見個天落起毛毛雨,所以都唔敢帶剛病好嘅小小豬去上堂,就係咁我地就請假一堂,見有時間就改去MEGABOX行一轉食晚餐啦!
食完晚餐行過IKEA嘅兒童樂園,見到人流唔太多,所以就八卦行過去睇吓仲有冇位~
出奇地今日真係冇乜人,當然即刻去拎完張籌先啦~
拎埋張入場表格填~
之後我地行一轉IKEA,就可以入張玩啦!
雖然小小豬都係第一次入去玩,不過之前經過都有係啲窗口位望過入去,所以根本上佢都知道入面有咩玩.所以今次一入去,小小豬當然係直接衝去波波池啦~
見小小豬係入面玩得咁開心,我就同大肥豬繼續行IKEA.行左十五分鐘再返嚟望吓隻懶玩豬.點知唔見左佢,原來小小豬已經改左地頭,行左出去玩佢依期勁鐘意嘅火車呀!
一有車玩佢就變得沈迷了,所以之後啲時間全程都玩火車~
其實除左波波池同火車之外,入面仲有煮飯仔,同有啲珠珠遊戲,所以種類都幾多,男仔女仔都一樣啱呀~
話咁快四十五分鐘就到,小朋友們就可以著鞋仔等家長接啦~
因為到左可以接小朋友時間,大肥豬去左洗手間,我就諗住先去接小小豬先.因為我冇接小朋友回條,就連小小豬係入面不停叫"媽咪...媽咪",負責姐姐都唔俾我接,最後都係要等大肥豬嚟到,出示張回條先可以帶小小豬走啦~
哈哈哈...依樣要讚一讚,認紙唔認人做法真係唔錯,真令人好放心交底小朋友入去玩呀!
依個百厭小小豬係入面玩得不知幾開心,一行出嚟就問我幾時可以再嚟玩,真係俾佢笑C.
可能因為係免費關係,平日我地星期六日嚟睇都話要等四個鐘先可以入去玩,今日我地都算係好好彩,所以都唔敢講定幾時可以再嚟,只可以同小小豬講:等下一次好運日,我地就可以再嚟玩啦!


text:
強烈呼籲同胞別到西貢淪陷區,識玩梗係去粉嶺高球場等私人會所
十一黃金週來臨,香港照例逼爆內地客.唔知幾時開始,有內地客或省錢或體驗大自然,居然到西貢紮營代替租酒店,輕而將西貢變做淪陷區.當年日軍又槍又炮,打得咁辛苦先佔領到香港,依家同胞們用幾張高鐵飛就做到,真係唔好話唔犀利.
報紙報導有同胞因擔心西貢會湧入大量同類,所以寧願早啲入去玩,玩完就趁同胞們未殺到就執嘢走人,可見淪陷區可怕到連內地人都怕.
其實計我話,西貢呢啲多同胞到好似返咗祖國嘅地方,去唔去都罷啦,要喺香港深度遊,梗係去啲暫時冇乜大陸人去嘅地方,例如禮賓府,粉嶺高爾夫球場,或者各個私人會所之類.
呢啲場所雖然唔係成日開放,但對好多大陸人嚟講,喺門口影下相已經係深度遊.如果仲係唔滿意,佢哋甚至可以集體去信要求嗰啲私人會所開放俾祖國同胞參觀,反正嗰啲會所嘅用地多數都係屬於香港政府嘅,而香港政府又係屬於中國嘅,只要中國人齊心,發起要求參觀私人會所,你估佢哋夠膽唔開門迎接?
中國對香港偉大無私嘅愛,當然唔能夠只有上水,西貢同圓方嘅居民去領受,各私人會所嘅會員們更加應該與同胞們多啲交流,多啲同佢哋一齊打吓golf游吓水,讓同胞們感受一下香港美好高端嘅一面,返上去唱好香港,吸引更多人來,咁香港就真係唔發都難喇!


text:
(雞蛋新常識)日本最新研究:雞蛋高膽固醇係誤解!|日日食可減肥,護肝,防老人痴呆
撰文:Carmen|圖片來源:《林修の今でしょ!講座》
1|雞蛋謎思:食得多會高膽固醇?
日本醫生表示,其實膽固醇係分有好,壞功能,但世間偏向放大壞功能方面嘅影響,而經常避免吸收膽固醇.事實上,吸收過多膽固醇,的確會因為咁而停留喺血管壁,導致動脈硬化.但同時,膽固醇亦都係製造體內約60兆個細胞嘅細胞膜所必要嘅材料,適量攝取膽固醇係有需要呀!
醫生亦指出,血液膽固醇嘅來源30%來自食物,70%來自肝臟分泌,而且肝臟嘅分泌量會自行調整.換句話說,從食物而來嘅血液膽固醇較多嘅情況下,肝臟就會分泌較少血液膽固醇,反之亦然.所以體內嘅血液膽固醇數值,相比起一餐食咩,更多數係取決於肝臟嘅運動.
之前曾有個醫學調查,搵來1星期都冇1日會食蛋,1星期1~2日會食,1星期食3~4日,同幾乎每日都食蛋嘅人進行血清總膽固醇濃度比較,發現數值相差只有極少數!咁點解會有食得多雞蛋會高膽固醇嘅說法呢?
一切都係兔仔嘅錯?!
追溯番100年前俄羅斯學者所做嘅動物實驗,將膽固醇餵畀兔仔食之後,出現咗動脈硬化症狀,並因而斷定膽固醇會對人體有害.然而,呢個就係所有誤解嘅開端⋯⋯
兔仔係草食性動物,本來就不具備分解膽固醇嘅身體功能,就因為無法分解,先至會引致動脈硬化症狀,對人體其實冇咩影響.
醫生話,因為已經過咗100年咁耐,一個說法一旦被固定化,要推翻就好難.日本厚生勞動省成功推翻說法係2015年嘅事.雞蛋,就咁被一隻100年前嘅兔仔冠上咗「唔健康」嘅罪名⋯⋯
咁⋯⋯一日可以食幾多隻蛋呢?醫生指,從飲食中攝取膽固醇嘅限制目標數值,其實係冇上限嘅!由飲食導致血液膽固醇量提高嘅呢個說法,原來係冇科學根據!即使食雞蛋,血液膽固醇值都係唔會有變化.不過考慮到飲食平衡,醫生建議一日食三隻雞蛋係最適量.
2|雞蛋可活化腦部?
眾所周知嘅腦退化症,係由於一種稱為乙酰膽鹼嘅物質含量減少而引致嘅,蛋黃中就含有稱為膽鹼嘅物質,可有效減低腦退化症嘅發病機率.
除雞蛋以外,都有唔同食物係含有膽鹼成分嘅,但雞蛋中嘅含有量最為豐富,2隻雞蛋已經好比1塊330g嘅牛扒!
而且日本好多雞農會喺雞糧當中加入「魚粉」,用沙甸魚製成DHA含量豐富嘅魚粉,再餵給雞隻,DHA嘅營養值就會轉移到雞蛋裡.DHA可有效提升認知能力,專注力,計劃同解決問題技巧,對腦部幫助非常大!
3|蛋白蛋白質可燃燒脂肪?!
據最新研究指,蛋白蛋白質係具有減肥效果!唔單止可有助燃燒脂肪,更可有效抑制脂肪於肝臟形成,最新嘅動物實驗亦指出,蛋白蛋白質有助對抗代謝症候群,幫助形成肌肉.
專家表示,雖然配合運動一齊做,可提升肌肉形成嘅效果,但單單只係攝取蛋白蛋白質,便可促進肌肉形成.
有數據指出,持續每日攝取20g蛋白質,3個月後去除脂肪部分唔計,包括肌肉計算嘅結果中,觀察對象嘅老人家體重增長咗1kg.但由於高齡者較難增生肌肉,所以專家推薦高齡人士每日攝取30g或以上蛋白質較好.
話就話叫蛋白蛋白質,但蛋黃都係好緊要!調查發現,相比起只食蛋白,食全蛋營養更豐富,肌肉嘅合成反應比只食蛋白高出30%!明明係同等分量嘅蛋白質,因咩差咁遠呢?係因為蛋黃有豐富嘅維他命D,食全蛋有效防止肌肉老化.
食雞蛋嘅時機
專家指出,運動前唔應該食嘢,因為會令血液無法送到內臟,容易引起消化不良嘅症狀.食雞蛋嘅最佳方法係:1)同米,麵等糖質一齊攝取(糖尿病患者須徵求醫生指示);2)運動後至食.
4|大眾對雞蛋的各種謎思
生雞蛋拌飯嘅食法
日本人好鍾意食生雞蛋拌飯,相信唔少人去到日本,都有興趣試一試日本雞蛋有幾新鮮美味,原來佢嘅食法都好講究!頭先講咗咁耐雞蛋嘅營養價值,原來正確食用,可防止皮膚同頭髮老化!
重點1:不要拌勻
蛋黃中含有嘅生物素對皮膚同髮質好,但蛋白中含有嘅抗生物素蛋白會妨礙生物素嘅吸收,將雞蛋打勻會令營養流失!
重點2:飯量充足且夠熱
蛋白中含有嘅抗生物素蛋白可經由熱力破壞,而飯量夠多嘅話,就可以產生足夠嘅熱力,更容易破壞抗生物素蛋白,保留蛋黃嘅營養值.
而營養師就推薦用紫菜做生雞蛋拌飯嘅topping.因為雞蛋冇食物纖維同維他命C,而紫菜就剛好補充咗呢啲營養.
雞蛋中白白哋色嘅係咩嚟?
雞蛋中白色嘅扭狀物其實係卵黃系帶,含有良性蛋白質之餘,仲有抗癌藥中會出現嘅唾液酸成分,醫生推薦食埋佢!下次食雞蛋唔好挑走佢喇!
烚蛋層薄膜食唔食得?
你有冇試過烚完水煮蛋,剝殼時仲有層薄膜黏住,好難撕又唔好咬口?原來嗰層膜叫蛋殼膜,根據最新研究,呢層膜可有助抑制炎症,同有效改善肝機能,建議大家食埋佢!
雞蛋有冇腐壞?應該點保存?
醫生教你唔使打隻蛋出嚟,就可以知道隻蛋仲新唔新鮮嘅方法:將雞蛋放入鹽水.如果隻蛋放得太耐,已經唔新鮮嘅話,佢會因為蛋內有空氣而浮於鹽水上,而新鮮嘅蛋會向下沉.
雞蛋底部較圓嘅部分稱為氣室,係雞蛋進行呼吸嘅部位,要保持雞蛋鮮度嘅話,要將較尖嘅部分朝下擺放.如果將雞蛋上下翻轉,較尖嘅部分朝上擺放嘅話,蛋黃下沉會阻礙呼吸,令雞蛋加速劣化.以後買蛋記得要留意喇!


text:
基本資料
計分咭 / 球會設施 / 練習場 / 接待處 / 場內環境 1 2 & 3 / 餐廳
簡介
個場位於廣州既左面近佛山,從皇崗出發車程需約2小(私家車),人多可用Van仔不過車程會耐多十幾分鍾.
如果想方便亦可以乘搭直通火車到廣州轉車(如有6-8人或以上可試問球會可否安排專車接送),香港既球交亦可以由中港城坐平洲港或高明港再轉車去球會.
球會設施及服務
球會面積雖然只係屬於中型但基本設施都幾齊備,用料質素及設計幾有心思,員工服務亦有中上水準.
球場及果嶺保養
球道保養屬中級但較多雜草,好在果嶺就保養仍然幾好.
球僮知識及服務
中等,不過不失.
球場設計及趣味性
‘正’,雖然藍tee有成6,646碼但球道比較寬闊同冇乜飛水過崖同比較forgiving,所以難度唔算太高,但個場既果嶺附近有幾多沙池 – 要小心處理Approach,果嶺大部份都只有小小斜度,推桿比較容易.
球道設計有相當變化,上斜,落山 ,轉彎,亦有D要過水,飛崖等,打落絕對唔會有悶既感覺,球場環境都算唔錯.
球道相片
評分
個場既每一樣項目都有水準 ,不過今次去發覺球會附近正在起樓,令球場有幾條球道望到D屋,好在其它球道仍然幾清靜同舒服.
個場既籃tee雖然長D同球道幾多起伏,難度偏高些少,但我都幾enjoy既設計.
亦有樣其它球會比較少見既發球落點指示桿放在球道中央令你唔使估估下點打,對有多Dogleg既球場會係一個上佳既 idea!
個場離三水高球會只係約40-45分鍾左右車程,如各位有時間可以住一晚試下打呢兩個場.


text:
R Wedding
服務詳情
評語 提交評語
呢個都係朋友介紹,上到去就一眼覺得D婚紗好靚,雖然佢地D婚紗唔係歐陸款為主,但係D婚紗係保養得好好,睇落好新淨,而且D婚紗係齊晒唔同size可以揀.我自己都算係大碼新娘,係出面D舖頭可以揀嘅款其實唔多,因為D魚尾elegant款係我係出面好難租到著.但係呢喥,我租嗰條紅色敬酒裙真係超乎想像,佢係一條少少魚尾同修pat嘅,下面就有少少拖尾,我係超中意呢條既,個staff望咗下我身型就開始幫我揀款;而我係唔expect自己carry到,所以著到魚尾我真係好開心,全場人都話好高貴大方.服務態度又係非常好,佢完全唔怕煩,因為出現好多公司都收試身費又唔比影相,但呢間係比我任試,直到搵到想要為止;我朋友係我介紹下上去試,就算未必係啱佢都唔會黑面.我甚至係喥租埋褂同媽媽衫,套褂係大五福同褂后中間,褂D款就當然無D老字號咁多,但我地就揀咗條最多金銀線,佢地都講明著5次件褂就要退休!而媽咪衫就好多款,一有新款就打比我,大家都知媽咪其實係好多要求,又想修腰又要遮手臂,但R wedding完全係侍候到我兩位媽媽好滿意,完全係笑住走!!呢個價錢租到十幾件嘢真係好平!
15000